title: সিনকোনা

text: সিনকোনা যা সাধারণভাবে কুইনা নামে পরিচিত, রুবিয়াসিয়াসি পরিবারের একটি গোত্র যার ২৫ টি প্রজাতি সনাক্ত করা হয়েছে, আদিনিবাস দক্ষিণ আমেরিকার পশ্চিমাংশে অবস্থিত আন্দিজ জঙ্গলে। সামান্য কিছু প্রজাতি মধ্য আমেরিকা, জ্যামাইকা, ফরাসি পলিনেশিয়া, সুলাওয়েসি, দক্ষিণ আটলান্টিক মহাসাগরে অবস্থিত সেন্ট হেলেনা এবন নিরক্ষীয় আফ্রিকার উপকূলে সাঁও টোমে এন্ড পিন্সিপেতে প্রাকৃতিক ভাবে জন্মে। কুইনিনের অল্প কিছু প্রজাতির ঔষধি গুণ আছে। এই সকল গাছের বাকল থেকে কুইনিন এবং অন্যান্য যৌগ আহরণ করা হয়।


title: সিনকোনা

text: বিজ্ঞানী ক্যারোলাস লিনিয়াস ১৭৪২ সালে পেরুর সেই সময়কার ভাইরয়ের পত্নী কাউন্টেস অফ সিনকোন এর নামানুসারে এই বৃক্ষের নামকরণ করেন। যদিও কয়েক শতাব্দী ধরে মানুষ এই গাছের ছালের বাকলের উপকারীতার কথা অবগত ছিলো। সিনকোনা গাছ ইকুয়েডর এবং পেরুর জাতীয় বৃক্ষ।


title: সিনকোনা

text: সিনকোনা গাছ ৫-১৫ মিটার (১৬-৪৯ ফুট) উঁচু হয়। পাতা বিপরীতমুখী, ১০-৪০ সে.মি. লম্বা। ফুল সাদা, গোলাপী বা লাল বর্ণের হয়। ছোট ক্যাপস্যুলের মত ফলের মধ্যে অনেকগুলো বীজ থাকে।


title: সিনকোনা

text: সিনকোনা গাছে ঔষধি গুণ আবিষ্কার করে পেরু, বলিভিয়া ও ইকুয়েডর অঞ্চলের কুইচুয়া সম্প্রদায়ের মানুষ। নিম্ন তাপমাত্রায় কম্পন থেকে রক্ষা পেতে তারা দীর্ঘকাল ধরে এই গাছের চাষ করে। ম্যালেরিয়া জ্বরে তীব্র কাঁপুনি দিয়ে জ্বর আসে। এই কাঁপুনি নিরাময়ে তারা সিনকোনা গাছের পাতা ব্যবহার করতো। জেসুইট মিশনারীগণ সিনকোনা গাছ প্রথম ইউরোপে নিয়ে আসে।


title: সিনকোনা

text: লেপিডোপ্টেরা প্রজাতির কিছু লার্ভা সিনকোনা গাছ থেকে খাবার হিসেবে ব্যবহার করে।


title: সিনকোনা

text:
সিনকোনা গণের বিভিন্ন গাছের ছাল বিভিন্ন ধরণের অ্যালক্যালয়েডের উৎস হিসেবে কাজ করে। এর মধ্যে সবথেকে পরিচিত রূপ হচ্ছে কুইনিন। একটি এন্টিপাইরেটি (জ্বরনাশক) উপাদান যা বিশেষ করে ম্যালেরিয়া চিকিৎসায় ব্যবহার করা হয়। সিনকোনা অ্যালক্যালয়েডসে থাকেঃ
অজৈব রসায়নে অসম্পৃক্ত সংশ্লেষনে এগুলোকে অজৈব প্রভাবক হিসেবে ব্যবহার করা হয়।
অ্যালক্যালয়েডের পাশাপাশি অনেক সিনকোনা গাছের বাকলে সিনকোট্যানিক এসিড পাওয়া যায়, একটি বিশেষ ধরণের ট্যানিন, যা জারণের মাধ্যমে দ্রুত গাঢ় বর্ণের ফ্লোবাফেনে রুপান্তরিত হয়, যা লাল সিনকোনিক নামে পরিচিত, সিনকোনো-ফুলভিক এসিড অথবা সিনকোনা লাল নামেও ডাকা হয়।
উদ্ভিদবিজ্ঞানীদের মতে ৩১ প্রজাতির সিনকোনা গাছ পাওয়া যায়। কিন্তু সংকরায়নের মাধ্যমে এর প্রজাতি সংখ্যা বৃদ্ধি করা সম্ভব।


title: সিনকোনা

text: ("সিনকোনা রোবুস্টা" বিভিন্ন সংকর সুকিরুব্রার সংকর।


title: শ্রীপতি

text: শ্রীপতি (১০১৯-১০৬৬) একজন ভারতীয় গণিতবিদ ও জ্যোতির্বিজ্ঞানী।‘ধীকোটি’ নামে একটি করণ গ্রন্থও তিনি রচনা করেছিলেন ১০৩৯ সালে। এই গ্রন্থটির বিষয়বস্তু মূলত জ্যোতির্বিজ্ঞান। সূর্যগ্রহণ ও চন্দ্রগ্রহণ নিয়ে কুড়িটি স্তবকে লেখা।জ্যোতির্বিজ্ঞান নিয়ে লেখা তাঁর আরেকখানি গ্রন্থ ‘ধ্রুব মানস’১০৫৬ সালে। ১০৫ টি স্তবকে লেখা গ্রন্থের আলোচ্য বিষয়গুলি হল, গ্রহাদির ভুজাংশ (longitude) নির্ণয় প্রণালী, চন্দ্রকলা (lans), গ্রহণ, গ্রহাদির সংক্রমণকাল (transit) ইত্যাদি।এছাড়া তিনি জ্যোতিষরত্নমালা, সিদ্ধান্তশেখর নামেও জ্যোতির্বিজ্ঞান এবং গনিতের উপর বই লেখেন। তিনি শ্রীধর আচার্যের কাজের উপর নির্ভর করে ‘গনিততিলক’ নামে ১২৫ স্তবকের একটি অসম্পূর্ণ পুস্তক রচনা করেন ।


title: শ্রীপতি

text: শ্রীপতির আবির্ভাব কাল সম্ভবত ১০১৯ সালে। মতান্তরে দশম শতাব্দীর শেষ ভাগে (991 খ্রিস্টাব্দ)।তাঁর পিতার নাম ছিল নাগদেব বা নামদেব। পিতামহের নাম ছিল কেশব। কাশ্যপ গোত্রীয় পন্ডিতের জন্মভূমি ছিল মহারাষ্ট্রের রোহিনীখন্ড। শ্রীপতি ছিলেন লল্লর অনুসারী। তাঁর রচিত গ্রন্থগুলির মধ্যে উল্লেখযোগ্য ‘জ্যোতিষ রত্নমালা’ এবং সিদ্ধান্ত শেখর’। ‘ধীকোটি’ নামে একটি করণ গ্রন্থও তিনি রচনা করেছিলেন। এই গ্রন্থটির বিষয়বস্তু মূলত জ্যোতির্বিজ্ঞান। সূর্য ও চন্দ্রগ্রহণ নিয়ে কুড়িটি স্তবকে লেখা। জ্যোতির্বিজ্ঞান নিয়ে লেখা তাঁর আরেকখানি গ্রন্থ ‘ধ্রুব মানস’। ১০৫ টি স্তবকে লেখা গ্রন্থের আলোচ্য বিষয়গুলি হল, গ্রহাদির ভুজাংশ (longitude) নির্ণয় প্রণালী, চন্দ্রকলা (lans), গ্রহণ, গ্রহাদির সংক্রমণকাল (transit) ইত্যাদি।শ্রীপতিকে ১১ শতকের সব থেকে সফল ভারতীয় গণিতবিদ হিসেবে ভাবা হয়।


title: শ্রীপতি

text:
Śrīpatipaddhatiḥ http://openlibrary.org/b/OL3148702M/Śrīpatipaddhatih
O'Connor, John J.; Robertson, Edmund F., "Śrīpati", MacTutor History of Mathematics archive, University of St Andrews.


title: গিলবার্টসন সাংমা

text:
গিলবার্টসন সাংমা অসমের প্রসিদ্ধ ফুটবল খেলোয়াড়।
১৯৫২ সালে অসমের ডিব্রুগড়ে গিলবার্টসন সাংমার জন্ম হয়। তিনি শৈশবকাল থেকেই ফুটবলের প্রতি আকৃষ্ট ছিলেন।


title: গিলবার্টসন সাংমা

text:
দশম শ্রেনীর শিক্ষা সমাপ্ত করে ১৯৭১ সালে পুলিস কনস্টেবল হিসেবে প্রথম কর্মজীবন আরম্ভ করেন। এই সময়ে তিন অসম পুলিসের ফুটবল দলে যোগদান করে জনপ্রিয় হয়ে উঠেন। তিনি ১৯৭২ সন থেকে ১৯৮২ সন পর্যন্ত অসম পুলিস ফুটবল দলের অধিনায়কের দ্বায়িত্ব পালন করেন।
১৯৭৩ সনে কেরেলের কোচিনে অনুষ্ঠিত ফুটবল টুর্নামেন্টে তিনি রাজ্যিক দলকে প্রতিনিধিত্ব করার সুযোগ পান। পরবর্ত্তী সময়ে ১৯৭৩ সন থেকে ১৯৮২ সন পর্যন্ত সর্বমোট সাতবার সিনিয়র রাষ্ট্রীয় ফুটবল প্রতিযোগীতায় অসমকে প্রতিনিধিত্ব করেন। তিনি ১৯৭৬ সন থেকে ১৯৭৮ সন পর্যন্ত রাজ্যিক দলের অধিনায়কের দায়িত্ব নেন।
তিনি অসম পুলিসের পক্ষ হয়ে বরদলৈ ট্রফী, এ.টি.পি.এ শ্বিন্ড, কেপ্টেইন এন.এম.গুপ্তা ট্রফি লাভ করেন। ১৯৮১ সনে তিনি সন্তোষ ট্রফীর চেম্পিয়ন হন।
১৯৭৫ সনে গিলবার্টনসন সাংমা ইন্দোনেশিয়া ও মালয়েশিয়ায় অনুষ্ঠিত প্রদর্শনীমূলক খেলায় ভারতের প্রতিনিধিত্ব করেন।
১৯৮৫ সনে গিলবার্টসন সাংমা যোরহাটে নাগাল্যান্ড পুলিশের বিরুদ্ধে ফুটবল খেলায় অংশগ্রহন করেন। এটিই ছিল তাঁর জীবনের শেষ ফুটবল খেলা।


title: মরিয়ম মির্জাখানি

text: মরিয়ম মির্জাখানি (; ; ৩ মে ১৯৭৭ - ১৪ জুলাই ২০১৭) ছিলেন একজন ইরানি গণিতবিদ। ২০১৪ সালে তিনি প্রথম নারী এবং ইরানি হিসেবে গণিতের সর্বোচ্চ সম্মানজনক পুরষ্কার ফিল্ডস পদক জয় লাভ করেন।তার বক্র পৃষ্ঠের প্রতিসাম্যের"(symmetry of curved surfaces)"উপর কাজটি পুরষ্কার কমিটি উদাহৃত করে। তার গবেষণার বিষয়ের মধ্যে আরও অন্তর্ভুক্ত রয়েছে টাইকমুলার থিওরি, হাইপারবলিক জ্যামিতি,এরডিক তত্ত্ব, সিম্পলেকটিক জ্যামিতি। ২০০৮ সালের পহেলা সেপ্টেম্বর থেকে তিনি স্টেনফোর্ড বিশ্ববিদ্যালয়ে গণিতের অধ্যাপক হিসেবে কাজ করছেন।


title: মরিয়ম মির্জাখানি

text: তিনি শরিফ ইউনিভার্সিটি অব টেকনোলজি থেকে ১৯৯৯ সালে গণিতে বিএসসি ডিগ্রি লাভ করেন এবং ২০০৪ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। তার পিএইচডি উপদেষ্টা ছিলেন ফিল্ডস পদক জয়ী কার্টিস টি. ম্যাক্‌মালেন।


title: মরিয়ম মির্জাখানি

text: ১৯৯৪ সালে আন্তর্জাতিক গণিত অলিম্পিয়াডে তিনি প্রথম ইরানি নারী শিক্ষার্থী হিসেবে স্বর্ণপদক জয় লাভ করেন। ১১৯৫ সালের আন্তর্জাতিক গণিত অলিম্পিয়াডে তিনি প্রথম ইরানি হিসেবে সম্পূর্ন নম্বর পেয়ে দুটি স্বর্ণপদক অর্জন করেন।


title: নিপ বরুয়া

text:
নিপ বরুয়া () অসমীয়া চলচ্চিত্র জগতের একজন বিখ্যাত ও জনপ্রিয় ব্যক্তি। অসমীয়া চলচ্চিত্র বানিজ্যিক উন্নতি তাঁর সময় থেকে হওয়া বলে জানা যায়। তিনি ছিলেন চলচ্চিত্র পরিচালক ও প্রয়োজক। সর্বমোট ১৫টি অসমীয়া চলচ্চিত্র পরিচালনা করেন তিনি। চলচ্চিত্র ছাড়াও তাঁর আগ্রহ ছিল অভিনয়, সংগীত ও ফুটবল খেলায়। কার্টুনিষ্ট হিসেবে তিনি অসমীয়া খবরের কাগজ আসাম ট্রিবিউন-এ বহু ছবি অঙ্কন করেছেন।
কামরূপ জেলার বিহদিয়া গাঁও নামক স্থানে নিপ বরুয়ার জন্ম হয়। তাঁর পিতার নাম চন্দ্রনাথ বরুয়া ও মাতার নাম জোনপ্রভা বরুয়া। পিতা চন্দ্রনাথ বরুয়া অসমের গড়কপ্তানী বিভাগের সাব ডিভিসনেল অফিসার ছিলেন। তাঁর মাতা-পিতার ৯টি পুত্র ও ৪টি কন্যা সন্তান ছিল।তাঁদের সকল ভাই-বোনেরা কম-বেশী পরিমানে চলচ্চিত্র জগতের সহিত জড়িত ছিলেন।
নিপ বরুয়া কর্তৃক পরিচালিত ১৫টি চলচ্চিত্রের নাম


title: ফিল্মফেয়ার শ্রেষ্ঠ চলচ্চিত্র পুরস্কার

text: ফিল্মফেয়ার শ্রেষ্ঠ চলচ্চিত্র পুরস্কার হল ভারতের চলচ্চিত্রের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে।


title: ফিল্মফেয়ার শ্রেষ্ঠ চলচ্চিত্র পুরস্কার

text: ২০০৫ সালে "শোলে" চলচ্চিত্রটিকে গত ৫০ বছরের শ্রেষ্ঠ চলচ্চিত্র বলে ঘোষণা করা হয়, যদিও চলচ্চিত্রটি সে বছর শ্রেষ্ঠ চলচ্চিত্র বিভাগে পুরস্কৃত হয় নি।


title: প্রাক্-ক্যাম্ব্রিয়ান

text: প্রাক্-ক্যাম্ব্রিয়ান বলতে পৃথিবীর ইতিহাসে সাম্প্রতিক ফ্যানারোজোয়িক অধিযুগের আগেকার দীর্ঘস্থায়ী একটি কাল কে বোঝায়, যা ভূতাত্ত্বিক সময় অনুসারে নিজস্ব একাধিক অধিযুগে বিভক্ত। আজ থেকে প্রায় ৪৬০ কোটি বছর আগে পৃথিবীর জন্মের মাধ্যমে প্রাক্-ক্যাম্ব্রিয়ান কালের আরম্ভ, এবং প্রায় ৫২ কোটি বছর আগে প্রথম খোলকবিশিষ্ট বহুকোষী প্রাণীদের আবির্ভাব ও ক্যাম্ব্রিয়ান যুগ তথা ফ্যানারোজোয়িক অধিযুগের সূচনার মাধ্যমে এর সমাপ্তি। প্রাক্-ক্যাম্ব্রিয়ানকে প্রাক্-ক্যাম্ব্রিয়ান বলা হয় কারণ এই কাল এসেছিল ক্যাম্ব্রিয়ান যুগের আগে, আর ক্যাম্ব্রিয়ান যুগের এহেন নামকরণের কারণ এই সময়কার পাথর প্রথম পাওয়া গিয়েছিল ওয়েল্‌স্ থেকে, আর ওয়েলসের ধ্রুপদী নাম ক্যাম্ব্রিয়া। পৃথিবীর ইতিহাসে আজ পর্যন্ত পেরিয়ে আসা মোট সময়ের প্রায় ৮৮% জুড়ে আছে প্রাক্-ক্যাম্ব্রিয়ান।


title: প্রাক্-ক্যাম্ব্রিয়ান

text: পৃথিবীর ইতিহাসের আট ভাগের সাত ভাগ জুড়ে থাকা সত্ত্বেও প্রাক্-ক্যাম্ব্রিয়ান কাল সম্পর্কে মানুষের জানা তথ্য অপেক্ষাকৃত কম, আর যেটুকু জানা গেছে তা-ও সবেমাত্র গত ৬০ বছরে। প্রাক্-ক্যাম্ব্রিয়ান থেকে প্রাপ্ত জীবাশ্ম প্রমাণ ফ্যানারোজোয়িকের চেয়ে কম, আর এই স্বল্প জীবাশ্মেরও (স্ট্রোমাটোলাইট প্রভৃতি) বায়োস্ট্র্যাটিগ্রাফিক ব্যবহারের সুযোগ সীমিত। এর কারণ হল অনেক প্রাক্-ক্যাম্ব্রিয়ান শিলা অত্যধিক মাত্রায় রূপান্তরিত হয়ে যাওয়ার ফলে তাদের প্রাথমিক ধর্ম (সঞ্চিত জীবাশ্ম সমেত) লুপ্ত হয়েছে, এবং প্রচুর সময় অতিক্রান্ত হয়ে যাওয়ার ফলে তারা স্থূল ফ্যানারোজোয়িক শিলার নিচে চাপা পড়ে গেছে।


title: প্রাক্-ক্যাম্ব্রিয়ান

text: ধারণা করা হয় আজ থেকে কমবেশি ৪৬০ কোটি বছর আগে পৃথিবী নিজেই ক্ষুদ্রতর বস্তুকণাসমূহের পারস্পরিক সংঘর্ষ ও গলনের পরে জমাট বেঁধে স্থিতিশীল হয়। এর অল্প সময় পরে একটি মঙ্গলের আয়তনবিশিষ্ট শিশুগ্রহ (planetesimal) পৃথিবীকে ধাক্কা মারে এবং এই ধাক্কার ফলে ছিটকে ওঠা পদার্থকণা ঘনীভূত হয়ে চাঁদের উৎপত্তি হয় (আরও দেখুন - বৃহৎ সংঘর্ষ মতবাদ)। আনুমানিক ৪৪০ কোটি বছর আগে পৃথিবীর উপরিভাগ পাকাপাকিভাবে জমাট বেঁধেছিল, কারণ তেজস্ক্রিয়মিতিক পদ্ধতিতে পশ্চিম অস্ট্রেলিয়া থেকে প্রাপ্ত কিছু জারকন কেলাসের বয়স নির্ণয় করা হয়েছে ৪৪০ কোটি ৪০ লক্ষ বছর।


title: প্রাক্-ক্যাম্ব্রিয়ান

text: প্রাক্-ক্যাম্ব্রিয়ান নামটা আর্কিয়ান ও প্রোটেরোজোয়িক অধিযুগকে একসাথে বোঝাতে ব্যবহৃত একটা সাধারণ নাম হিসেবে ইন্টারন্যাশনাল কমিশন অন স্ট্র্যাটিগ্রাফি দ্বারা অনুমোদিত। ভূবিজ্ঞানী এবং পুরাজীববিদরা যেখানে বিভিন্ন অধিযুগগুলোর নামের ব্যবহারের প্রয়োজন নেই সেই সমস্ত আলোচনায় এই নামটা ব্যবহার করে থাকেন। ক্রিপ্টোজোয়িক নামটাও প্রাক্-ক্যাম্ব্রিয়ান কালকে বোঝাতে এক সময়ে ব্যবহৃত হত।


title: প্রাক্-ক্যাম্ব্রিয়ান

text: প্রাণ সৃষ্টির সময়কাল সম্বন্ধে একেবারে নিশ্চিত হওয়া এখনও সম্ভব হয়নি, কিন্তু পশ্চিম গ্রীনল্যান্ডের উপকূলের নিকটবর্তী কিছু দ্বীপ থেকে ৩৮০ কোটি বছরের পুরোনো পাথরে কার্বনের নমুনা পাওয়া গেছে, যা জৈব উৎসসঞ্জাত হতে পারে। পশ্চিম অস্ট্রেলিয়া থেকে ৩৪৬ কোটি বছরেরও বেশি প্রাচীন ব্যাক্টেরিয়ার সুসংরক্ষিত অবশেষ পাওয়া গেছে। ঐ একই জায়গা থেকে আরও কিছু নমুনা পাওয়া গেছে যেগুলো জীবাশ্ম হওয়ার সম্ভাবনা আছে, আর এই দ্বিতীয় প্রকার নমুনাগুলোর বয়স আরও ১০ কোটি বছর বেশি। প্রাক্-ক্যাম্ব্রিয়ানের পরবর্তী দীর্ঘ সময় জুড়ে ব্যাক্টেরিয়াদের নিরবচ্ছিন্ন জীবাশ্ম প্রমাণ পাওয়া যায়।


title: প্রাক্-ক্যাম্ব্রিয়ান

text: মার্কিন যুক্তরাষ্ট্র ও ভারতবর্ষ থেকে আসা কিছু বিতর্কিত 'প্রাচীনতর' নিদর্শন বাদ দিলে প্রথম জটিল বহুকোশী জীবেদের আবির্ভাবের সময়কাল নির্ধারণ করা যায় আজ থেকে প্রায় ৬০ কোটি বছর আগে। এই ধরণের জীবাশ্মের প্রত্যক্ষ নিদর্শন পাওয়া গেছে ল্যান্টিয়ান প্রস্তরক্ষেত্র থেকে, যা অন্তত ৫৮ কোটি বছরের পুরোনো। ৫৪ কোটি ২০ লক্ষ বছর থেকে ৬০ কোটি বছর সময়সীমার মধ্যেকার বেশ কিছু বিচিত্র কোমলদেহী বহুকোশী জীবের নমুনা পাওয়া গেছে পৃথিবীর নানা স্থান থেকে। এদের একত্রে বলা হয় এডিয়াকারান বায়োটা। এই সময়কালের শেষ দিকে প্রথম শক্ত খোলকবিশিষ্ট প্রাণীর আবির্ভাব হয়। ক্যাম্ব্রিয়ান যুগের শেষদিকের পাথরের স্তরে বার্জেস শেল থেকে বহু বিচিত্র প্রজাতির সন্ধান পাওয়া গেছে, যাদের কোনো কোনোটা বর্তমান প্রাণীগোষ্ঠীসমূহের উৎস প্রজাতি হতে পারে। ক্যাম্ব্রিয়ানের প্রথম পর্যায়ে প্রাণীদের বিবর্তনের আকস্মিক বহু-বিভাজনের ঘটনাকে প্রাণের ক্যাম্ব্রিয়ান বিস্ফোরণ বলা হয়।


title: প্রাক্-ক্যাম্ব্রিয়ান

text: প্রাক্-ক্যাম্ব্রিয়ান ডাঙায় প্রাণী বা উন্নত উদ্ভিদের অস্তিত্ব না থাকলেও সায়ানোব্যাক্টেরিয়া ও অন্যান্য অণুজীবেরা মাদুরের মত আস্তরণের আকৃতির উপনিবেশ স্থাপন করত।


title: প্রাক্-ক্যাম্ব্রিয়ান

text: প্রাক্-ক্যাম্ব্রিয়ান কালের প্লেট টেকটনিক্স এবং অন্যান্য ভূমিরূপ গঠনকারী শক্তিসমূহের কার্যকলাপের নিদর্শন আজকের পৃথিবীতে খুব কম স্থানেই সুরক্ষিত আছে। সাধারণভাবে মনে করা হয় ৩০০ কোটি বছরের আগে ছোট ছোট মহাদেশীয় ভূভাগ তৈরি হয়েছিল, আর আনুমানিক ১০০ কোটি বছর আগে প্রথম বার সেই সমস্ত ভূভাগ একত্র হয়ে একটি অতিমহাদেশ গঠন করে। রোডিনিয়া নামক এই অতিমহাদেশ ভেঙে যায় আজ থেকে প্রায় ৬০ কোটি বছর আগে। এর অবস্থিতির সময় একাধিক তুষার যুগ এসেছিল, যাদের মধ্যে সবচেয়ে পুরোনোটা ২২০ কোটি বছর আগে হুরনিয়ান উপযুগে আর শেষেরটা ৬০ কোটি বছর আগে সংঘটিত হয়। এই শেষোক্ত তুষার যুগে সম্ভবত নিরক্ষীয় অঞ্চল পর্যন্ত বরফের চাদর বিস্তৃত হয়েছিল, ফলে একটি "তুষারগোলক পৃথিবীর" সৃষ্টি হয়।


title: প্রাক্-ক্যাম্ব্রিয়ান

text: সমসাময়িক বায়ুমণ্ডল সম্বন্ধে স্পষ্ট করে কিছু বলা যায় না। অধিকাংশ ভূতাত্ত্বিক বিশ্বাস করেন বায়ুমণ্ডলের প্রাথমিক উপাদান ছিল নাইট্রোজেন, কার্বন ডাই অক্সাইড এবং অন্যান্য অপেক্ষাকৃত নিষ্ক্রীয় গ্যাসসমূহ। মুক্ত অক্সিজেন একেবারেই ছিল না। অবশ্য আদি আর্কিয়ানের পর থেকে অক্সিজেনসমৃদ্ধ বায়ুমণ্ডলের সমর্থক তত্ত্বও আছে।


title: প্রাক্-ক্যাম্ব্রিয়ান

text: পৃথিবীর জলমণ্ডল ও পরবর্তীকালে বায়ুমণ্ডলে আণবিক অক্সিজেনের ধারাবাহিক সরবরাহ শুরু হয় প্রথম সালোকসংশ্লেষকারী উদ্ভিদেরা তাদের বিপাকজাত বর্জ্য পদার্থ হিসেবে এই গ্যাস প্রচুর পরিমাণে উৎপাদন করতে শুরু করার সময় থেকে। বায়ুমণ্ডল অক্সিজেনসমৃদ্ধ হয়ে ওঠে আনুমানিক ২৩০ কোটি বছর আগে। অক্সিজেন তীব্র জারক গ্যাস। বায়ুমণ্ডলের নিষ্ক্রীয় থেকে তীব্র জারক হয়ে ওঠার এই প্রক্রিয়াকে কখনও কখনও অক্সিজেন বিপর্যয় বলা হয়, কারণ সালোকসংশ্লেষকারী উদ্ভিদ ব্যতীত অন্যান্য অনেক জীবের পক্ষে অক্সিজেনের প্রভাব ছিল ক্ষতিকর। প্রথমে উৎপন্ন মুক্ত অক্সিজেন খুব তাড়াতাড়ি ভূভাগের শিলা (প্রধানত লোহাঘটিত শিলা) কর্তৃক শোষিত হয়ে যেত। যখন ভূপৃষ্ঠের উপরিভাগে লোহা ও অন্যান্য জারণক্ষম পদার্থের সম্পূর্ণ অংশই জারিত হয়ে গেল, তার পর থেকে উৎপন্ন মুক্ত অক্সিজেন বায়ুমণ্ডলে জমতে শুরু করে, আর ধীরে ধীরে আধুনিক অক্সিজেনসমৃদ্ধ অবস্থায় পৌঁছায়। এই ঘটনার প্রমাণ পাওয়া যায় বিশ্বের নানা প্রান্তে অবস্থিত প্রাচীন পাহাড় ও গিরিখাতের পাথরে, আয়রন অক্সাইড বা মরচের স্পষ্ট ও গাঢ় স্তরের অবস্থান থেকে। এই স্তরগুলো পৃথিবীর ইতিহাসে লোহা আর অক্সিজেনের মধ্যে প্রথম রাসায়নিক বিক্রিয়ার প্রমাণ।


title: প্রাক্-ক্যাম্ব্রিয়ান

text: তেজস্ক্রিয়মিতিক তারিখ গণনাপদ্ধতি বিভিন্ন প্রাগৈতিহাসিক ঘটনার আসল সময়ক্রম নির্ধারণ করতে সমর্থ হওয়ায় পৃথিবীর ইতিহাসের আদিম পর্যায়গুলোর বর্ণনা ও চিহ্নিতকরণের অনেকগুলো প্রামাণ্য পরিভাষা চালু করা গেছে। প্রাক্-ক্যাম্ব্রিয়ান কাল তিনটে প্রাক্-ক্যাম্ব্রিয়ান অধিযুগে বিভক্ত: হেডিয়ান (পৃথিবীর জন্ম থেকে ৩৯০ বা ৪০০ কোটি বছর আগে পর্যন্ত), আর্কিয়ান (৪০০ কোটি থেকে ২৫০ কোটি বছর আগে পর্যন্ত) এবং প্রোটেরোজোয়িক (২৫০ কোটি বছর থেকে প্রাক্-ক্যাম্ব্রিয়ান কালের শেষ/প্রায় ৫২ কোটি বছর আগে পর্যন্ত)।


title: প্রাক্-ক্যাম্ব্রিয়ান

text: প্রস্তাব রাখা হয়েছে যে প্রাক্-ক্যাম্ব্রিয়ান কালকে গতানুগতিক সময়ভিত্তিক বিভাগের মাপকাঠিতে না ফেলে পৃথিবীর ভূমিরূপ গঠনের বিভিন্ন পর্যায় অনুযায়ী অধিযুগ ও মহাযুগে ভাগ করা উচিত। এই ধরণের ব্যবস্থা ভূপৃষ্ঠের বিভিন্ন স্তরের গঠন ইত্যাদির উপর নির্ভর করে গড়ে উঠতে পারে। এই পদ্ধতি অনুসরণ করলে প্রাক্-ক্যাম্ব্রিয়ান কালকে পাঁচটা 'প্রাকৃতিক' অধিযুগে ভাগ করা যায়। যথা:


title: প্রাক্-ক্যাম্ব্রিয়ান

text: ভূগাঠনিক পাতসমূহের চলনের ফলে ক্রমান্বয়ে বিভিন্ন মহাদেশের গঠন ও ভাঙনের চক্র আবর্তিত হয়েছে। কখনও কখনও সমস্ত বা প্রায় সমস্ত প্রধান ভূখণ্ড তথা মহাদেশ একত্র হয়ে সুবিশাল অতিমহাদেশ গঠন করেছে। প্রথম জ্ঞাত অতিমহাদেশ হল ভালবারা। আদিম কয়েকটি মহাদেশের সংযোজনের ফলে এর উৎপত্তি হয়েছিল এবং ৩১০ কোটি বছর আগে এটি অতিমহাদেশ হয়ে ওঠে। ২৮০ কোটি বছর আগে ভালবারা অতিমহাদেশ ভেঙে যায়, এবং তার প্রায় ১০ কোটি বছর পর নতুন অতিমহাদেশ কেনোরল্যান্ড গঠিত হয়। আনুমানিক ২৫০ কোটি বছর আগে কেনোরল্যান্ড ভেঙে গিয়ে কয়েকটি ক্রেটন বা মহাদেশীয় খণ্ড উৎপন্ন হয়, যথা লরেন্‌শিয়া, বাল্টিকা, অস্ট্রেলিয়া এবং কালাহারি। অতিমহাদেশ কলাম্বিয়া বা 'নুনা' গঠিত হয় ২০০ কোটি থেকে ১৮০ কোটি বছর আগে এবং ভেঙে যায় ১৫০ থেকে ১৩০ কোটি বছর আগে। রোডিনিয়া অতিমহাদেশ আজ থেকে আনুমানিক ১০০ কোটি বছর আগে গঠিত হয়েছিল বলে মনে করা হয়,এবং প্রায় ৬০ কোটি বছর আগে তা আটটি মহাদেশে ভেঙে যায়।


title: রবিন উইলিয়ামস

text:
রবিন উইলিয়ামস (২১ জুলাই ১৯৫১ - ১১ আগস্ট ২০১৪) ছিলেন একজন মার্কিন কৌতুকাভিনেতা এবং চলচ্চিত্র অভিনেতা। উনিশ সত্তরের দশকের মাঝামাঝিতে সান ফ্রান্সিস্কো এবং লস অ্যাঞ্জেলেসে কৌতুকাভিনেতা হিসেবে তিনি কর্মজীবন শুরু করা রবিন সান ফ্রান্সিস্কোর কৌতুকের নবজাগণের অন্যতম একজন। "দ্য ফিশার কিং", "ডেড পোয়েটস সোসাইটি" ও "গুড মর্নিং, ভিয়েতনাম"- এই তিনটি সিনেমাতে অনবদ্য অভিনয়ের জন্য অস্কারের মনোনয়ন পেয়েছিলেন রবিন। সমসাময়িক সময়ের বিশ্বের অন্যতম শ্রেষ্ঠ অভিনেতা রবিন উইলিয়ামস বিখ্যাত মার্কিনি কমেডি টেলিসিরিজ 'মর্ক অ্যান্ড মাইন্ডি'-তে অভিনয় করে সারা বিশ্বের মন জয় করেছিলেন।
১৯৯৭ সালে এন্টারটেনমেন্ট উইকলি তাকে "পৃথিবীর সবচেয়ে মজার মানুষ" উপাধি দেয়। বহু সিনেমা ও টেলিসিরিজে এই কৌতুকাভিনেতার অবিস্মরণীয় অভিনয় তাঁকে সব সময় আলোচিত করেছে। শুধু মাত্র কৌতুক চরিত্রেই নয়, বিভিন্ন গুরুগম্ভীর চরিত্রেও দাপটের সঙ্গে নিজের প্রতিভার প্রমান দিয়েছিলেন রবিন। ১৯৯৭ সালের "গুড উইল হান্টিং" ছবিতে শন ম্যাগুইয়াইর চরিত্রে অভিনয়ের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। এছাড়া তিনি তার কর্মজীবনে সাতটি গোল্ডেন গ্লোব পুরস্কার, পাঁচটি গ্র্যামি পুরস্কার, দুটি এমি পুরস্কার, এবং দুটি স্ক্রিন অ্যাক্টরস গিল্ড পুরস্কার জয় করেন।


title: রবিন উইলিয়ামস

text: রবিন অভিনীত প্রথম চলচ্চিত্র ১৯৯৭ সালের স্বল্প বাজেটের "ক্যান আই ডু ইট... 'টিল আই নিড গ্লাসেস?"। এতে তিনি ছোট একটি ভূমিকায় অভিনয় করেন। তার প্রথম বড় কাজ ছিল "পপাই" (১৯৮০) ছবিতে নাম ভূমিকায় অভিনয়। এই ছবিতে রবিন পূর্বে তার টেলিভিশনে কাজের দক্ষতা কাজে লাগান এবং ছবিটি বাণিজ্যিকভাবে সফল না হলেও এই ব্যর্থতার দায়ভার তার অভিনয়ের ছিল না। ১৯৮২ সালে তিনি "দ্য ওয়ার্ল্ড অ্যাকর্ডিং টু গার্প" ছবিতে কেন্দ্রীয় চরিত্রে অভিনয় করেন। রবিন এই ছবি সম্পর্কে পরে বলেন যে পর্দায় কাজের গভীরতা কম থাকলেও এতে গুরুতর বিষয় ছিল। এরপর তিনি "দ্য সার্ভাইভার্স" (১৯৮৩) এবং "ক্লাব প্যারাডাইজ" (১৯৮৬) ছবিতে ছোটখাট ভূমিকায় অভিনয় করেন। রবিন এই ছবিগুলো সম্পর্কে বলেন যে এগুলো তার চলচ্চিত্র জীবনের উন্নতিতে কোন ভূমিকা পালন করে নি।


title: রবিন উইলিয়ামস

text: রবিনের প্রথম বড় রকমের কাজ ছিল বেরি লেভিনসন পরিচালিত "গুড মর্নিং, ভিয়েতনাম" (১৯৮৭)। ছবিটি তাকে শ্রেষ্ঠ অভিনেতার জন্য একাডেমি পুরস্কারের মনোনয়ন এনে দেয় এবং তিনি শ্রেষ্ঠ সঙ্গীতধর্মী বা হাস্যরসাত্মক চলচ্চিত্রের অভিনেতার জন্য গোল্ডেন গ্লোব পুরস্কার লাভ করেন। ১৯৬৫ সালের ভিয়েতনাম যুদ্ধ চলাকালীন সময়ের পটভূমিতে নির্মিত ছবিতে রবিন আদ্রিয়ান ক্রোনাউর নামে একজন রেডিও শক জোক চরিত্রে অভিনয় করেন, যে যুদ্ধে সৈন্যদের কৌতুক ও ব্যঙ্গের মাধ্যেম বিনোদন প্রদান করে। তাকে কোন পান্ডুলিপি দেওয়া হয় নি এবং তার লাইনগুলো নিজের মত করে করার সুযোগ দেওয়া হয়েছিল। মাইক্রোফোনে তিনি ওয়াল্টার ক্রোঙ্কিট, গোমার পাইল, এলভিস প্রেসলি, মিস্টার এড এবং রিচার্ড নিক্সনদের স্বর হুবহু নকল করেন। এই প্রসঙ্গে প্রযোজক মার্ক জনসন বলেন, "আমরা ক্যামেরা রোল করতাম আর উইলিয়ামস প্রতিবারই নতুন কিছু করে দেখাত।"


title: রবিন উইলিয়ামস

text: তার পরবর্তী অধিকাংশ চরিত্রই কমেডি-কেন্দ্রিক। তবে কমেডি এবং নাট্য সম্বলিত চরিত্রের জন্য তিনি একাডেমি পুরস্কার জয় করেন এবং মনোনয়ন লাভ করেন। ১৯৮৯ সালে "ডেড পোয়েটস সোসাইটি" ছবিতে একজন ইংরেজির শিক্ষক ও ১৯৯১ সালে "দ্য ফিশার কিং" ছবিতে বিপর্যস্ত অসহায় চরিত্রে অভিনয়ের জন্য শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন এবং ১৯৯৭ সালে "গুড উইল হান্টিং" ছবিতে একজন থেরাপিস্ট চরিত্রে অভিনয়ের জন্য শ্রেষ্ঠ পার্শ্ব অভিনেতার জন্য একাডেমি পুরস্কার লাভ করেন। "ডেড পোয়েটস সোসাইটি" ছবির শেষের দিকে একটি বেদনাদায়ক দৃশ্য ছিল, যাকে অনেক সমালোচক "একটি প্রজন্মকে অনুপ্রাণিত করে" বলে মন্তব্য করেন এবং তা পপ সংস্কৃতির অংশ হয়ে যায়। "গুড উইল হান্টিং" ছবিতে তার অভিনয় কয়েকজন বাস্তবিক থেরাপিস্টকে গভীরভাবে প্রভাবিত করে।


title: রবিন উইলিয়ামস

text: ১৯৯০ সালে উইলিয়ামস "অ্যাওয়াকেনিংস" ছবিতে অলিভার স্যাকসের ভূমিকায় অভিনয় করেন। অলিভারের লেখা বই থেকেই ছবিটি নির্মিত হয়। ১৯৯১ সালে তিনি পিটার প্যান চরিত্রে "হুক" ছবিতে অভিনয় করেন। এই ছবির জন্য তাকে ২৫ পাউন্ড ওজন কমাতে হয়েছিল। এছাড়া নব্বইয়ের দশকে তিনি সমালোচক কর্তৃক সমাদৃত নাট্যধর্মী "হোয়াট ড্রিমস মে কাম" (১৯৯৮) এবং "বাইসেন্টেনিয়াল ম্যান" (১৯৯৯) ছবিতে অভিনয় করেন।


title: রবিন উইলিয়ামস

text: ২০০৬ সালের ৩০শে জানুয়ারি প্রচারিত "এক্সট্রিম মেকওভার: হোম এডিশন"-এর একটি পর্বে তাকে দেখা যায় এবং এপ্রিল মাসে নিকেলোডেন কিডস চয়েজ পুরস্কারে অতিথি হিসেবে আবির্ভূত হন। ২০০৬ সালে তিনি "দ্য নাইট লিসেনার" ছবিতে অভিনয় করেন। থ্রিলারধর্মী এই ছবিতে তাকে একজন বেতার অনুষ্ঠান উপস্থাপকের ভূমিকায় দেখা যায়, যার একজন কিশোরের সাথে বন্ধুত্ব হয়, যে আসলে বিদ্যমান ছিল বা ছিল না। একই বছর তিনি "ম্যান অব দ্য ইয়ার" সহ পাঁচটি চলচ্চিত্রে অভিনয় করেন।


title: রবিন উইলিয়ামস

text: ২০১৪ সালে মৃত্যুর সময় তার চারটি চলচ্চিত্র মুক্তির অপেক্ষাধীন ছিল, সেগুলো হল "নাইট অ্যাট দ্য মিউজিয়াম: সিক্রেট অব দ্য টুম্ব", "আ মেরি ফ্রিজিন ক্রিসমান", "বলেভার্ড" ও "অ্যাবসোলেটলি অ্যানিথিং"।


title: রবিন উইলিয়ামস

text: উইলিয়ামস ১৯৮৮ সালে স্টিভ মার্টিনের সাথে লিংকন সেন্টারে অফ-ব্রডওয়ের "ওয়েটিং ফর গোডো" মঞ্চনাটকে অভিনয় করেন। তার ব্রডওয়ে মঞ্চে অভিষেক হয় রাজিব জোসেফের "বেঙ্গল টাইগার অ্যাট দ্য বাগদাদ জু" মঞ্চনাটক দিয়ে। নাটকটি ২০১১ সালের ৩১শে মার্চ রিচার্ড রজার্স থিয়েটারে প্রথমবার মঞ্চস্থ হয়।


title: রবিন উইলিয়ামস

text: বিজয়ী


title: ফেডরিকো কাপাসো

text: ফেডরিকো কাপাসো একজন প্রখ্যাত ফলিত পদার্থবিজ্ঞানী এবং কোয়ান্টাম ক্যাসকেড লেজার এর অন্যতম উদ্ভাবক। তিনি ৬০টির অধিক ইউএস প্যাটেন্টের অধিকারী। কাপাসো ১৯৭৩ সালে স্যাপিয়েঞ্জা ইউনিভার্সিটি অব রোম থেকে পদার্থবিজ্ঞানে সুম্মা কাম লডসহ পিএইচডি ডিগ্রি অর্জন করেন। তিনি ১৯৭৬ সালে বেল ল্যাব্‌স এ যোগদান করেন। ১৯৮৪ সালে তিনি ডিস্টিংগুইশড মেম্বার অব টেকনিক্যাল স্টাফ নিযুক্ত হন এবং ১৯৯৭ সালে বেল ল্যাবস ফেলো হন। তিনি ১৯৮৭ থেকে ২০০০ সাল পর্যন্ত কোয়ান্টাম ফেনোমেনা অ্যান্ড ডিভাইস রিসার্চ ডিপার্টমেন্ট এবং সেমিকন্ডাক্টর ফিজিক্স রিসার্চ ডিপার্টমেন্টের প্রধান ছিলেন। তিনি ২০০০ থেকে ২০০২ সাল পর্যন্ত ভাইস প্রেসিডেন্ট অব ফিজিক্যাল রিসার্চ হিসেবে দায়িত্ব পালন করেন। তিনি ২০০৩ সালের ১ জানুয়ারি হার্ভার্ড বিশ্ববিদ্যালয় এ যোগদান করেন।


title: ব্রজেন বরুয়া

text: ব্রজেন বরুয়া () অসমের চলচ্চিত্র জগতের বিখ্যাত ব্যক্তি। তিনি একাধারে চলচ্চিত্র পরিচালক, প্রয়োজক, সংগীত পরিচালক ও কন্ঠশিল্পী, অভিনেতা ও চিত্রনাট্যকার ।তদুপরি তিনি গুয়াহাটির বিভিন্ন মঞ্চে অর্কেষ্ট্রা পরিচালনা ও বেতার কেন্দ্রে গান গেয়েছেন। তিনি সর্বমোট ৫টি চলচ্চিত্র পরিচালনা ও ৮টি চলচ্চিত্রে সংগীত পরিচালনা করেছেন। ডক্তর বেজবরুয়া চলচ্চিত্রের জন্য তিনি শ্রেষ্ঠ চলচ্চিত্রের পুরস্কার লাভ করেন।


title: ব্রজেন বরুয়া

text:
১৯২৫ সনের ২৭ ফেব্রুয়ারি তারিখে কামরূপ জেলার বিহদিয়া গাঁও নামক স্থানে ব্রজেন বরুয়ার জন্ম হয়। )তাঁর পিতার নাম চন্দ্রনাথ বরুয়া ও মাতার নাম জোনপ্রভা বরুয়া। পিতা চন্দ্রনাথ বরুয়া অসমের গড়কপ্তানী বিভাগের সাব ডিভিসনেল অফিসার ছিলেন। তাঁর মাতা-পিতার ৯টি পুত্র ও ৪টি কন্যা সন্তান ছিল।তাঁদের সকল ভাই-বোনেরা কম-বেশী পরিমানে চলচ্চিত্র জগতের সহিত জড়িত ছিলেন। অসমীয়া চলচ্চিত্র জগতে বিশেষ অবদান থাকা ব্রজেন বরুয়ার পরিবারে সর্বদা সাংস্কৃতিক পরিবেশ বিরাজমান ছিল।
গুয়াহাটি থেকে বিদ্যালয়ের শিক্ষা সমাপ্ত করে ব্রজেন বরুয়া উচ্চ শিক্ষার জন্য কলকাতা যান। কিন্তু সাম্প্রদায়িক সংঘর্ষের জন্য তিনি গুয়াহাটি ফিরে আসেন ও কটন কলেজ থেকে বি.এস.সি. ডিগ্রী লাভ করেন। তিনি অসমের জনস্বাস্থ্য বিভাগে কর্মরত ছিলেন। কিছুকাল জামুগুরিহাটে ধান সংগ্রহকারী বিষয়ার পদে কর্মরত ছিলেন। পরবর্ত্তী সময়ে তিনি চাকরি ছেড়ে সাংস্কৃতিক সাধনায় মনোনিবেশ করেন।তিনি অতি অল্প বয়সে গান গাওয়া আরম্ভ করেন। ছাত্রাবস্থাতে অজিত মহন্ত ও কেশব বরুয়ার সঙ্গে গান গেয়েছিলেন। ১৯৪৪ সনে কলকাতায় অনুষ্ঠিত নিখিল ভারত ছাত্র ফেডারেশনে সংগীত পরিচালনায় যোগদান করেন। গুয়াহাটির বিভিন্ন মঞ্চে গীত পরিবেশন করা ব্রজেন বরুয়া অসমের অর্কেষ্ট্রার অন্যতম প্রবর্তক। ১৯৪৮ সনে গুয়াহাটিতে বেতার কেন্দ্র স্থাপন করা হয়। এই বেতার কেন্দ্রে তিনি একজন সুরকার ও কণ্ঠশিল্পী রুপে পদার্পন করেন।


title: ব্রজেন বরুয়া

text:
১৯৫৬ সালে মুক্তিপ্রাপ্ত ভ্রাতৃ নিপ বরুয়ার চলচ্চিত্র স্মৃতির পরশ নামক চলচ্চিত্রে গীত পরিবেশন করে ব্রজেন বরুয়া প্রথম চলচ্চিত্র জগতে প্রবেশ করেন। এই চলচ্চিত্রে দুইটি হিন্দী সংগীত সংযোগ করা হয়। সংগীত দুইটি লিখেন ডঃ বীরেন্দ্র নাথ দত্ত। চলচ্চিত্রটি সংগীতের জন্য যথেষ্ট জনপ্রিয়তা অর্জন করে।
১৯৬৩ সনে মুক্তিপ্রাপ্ত ইটো সিটি বহুতো কৌতুক চলচ্চিত্রের মাধ্যমে তিনি নিজেকে পরিচালক রুপে আত্মপ্রকাশ করেন। এই চলচ্চিত্রে চার্লি চ্যাপলিনের চরিত্র প্রকাশ পায়। তাঁর দ্বিতীয় চলচ্চিত্র ডক্তর বেজবরুয়া। সেই সময়ে অসমীয়া ছবি কলকাতায় নির্মিত হত। তিনি প্রথম ছবি কলকাতায় নির্মাণ করেন যদিও জ্যোতিপ্রসাদ আগরওয়ালার মত তিনিও অসমে ছবি নির্মাণের পরিকল্পনা করেন। ৩৭ জন ব্যক্তিকে ডক্তর বেজবরুয়ার ছবি কাহিনী পড়ে শুনান ও আলোচনা করে অসমে ছবি নির্মাণের কার্য আরম্ভ করেন। স্থানীয় মঞ্চ ও অন্যান্য অনুষ্ঠানে কর্মরত যুবকদের তিনি ছবি নির্মাণের প্রশিক্ষন দিয়ে বিভিন্ন দায়িত্ব অর্পন করেন। ব্রজেন বরুয়ার এই বিপ্লবি চিন্তাধারার ফলে পরবর্ত্তী সময়ে অসমের চলচিত্র পরিচালক-প্রয়োজক ছবি নির্মাণের জন্য কলকাতার পরিবর্তে অসমে নির্মাণ করার সিদ্ধান্ত নেন। রমেন বরুয়া সংগীত পরিচালনা করার জন্য ছবিটির গীত জনপ্রিয়তা লাভ করে।


title: ২০০৮ গ্রীষ্মকালীন অলিম্পিকে দৌড়বাজী – মহিলাদের হাতুড়ি ছোঁড়া

text: ২০০৮ অলিম্পিক গেমসে মহিলাদের হাতুড়ি ছোঁড়া প্রতিযোগিতা আগস্টের ১৮ (যোগ্যতানির্ণায়ক পর্ব) ও ২০ (ফাইনাল) তারিখে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল (A মান) এবং (B মান)।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।


text: ন্যূনতম যোগ্যতার মাপকাঠি: ন্যূনতম ৭১.৫০ মিটার (Q) বা সেরা ১২জন (q) ফাইনালে যাবে।


title: পদুম বরুয়া

text: "'পদুম বরুয়া" () অসমের একজন প্রসিদ্ধ সংগীত ও চলচ্চিত্র পরিচালক। তিনি পরিচালনা করা অসমীয়া চলচ্চিত্রের নাম গঙা চিলনীর পাখি।১৯৭৬ সনে চলচ্চিত্রটি মুক্তি লাভ করে। ২৫ জুলাই ২০০৬ সনে নিজ বাসগৃহে তাঁর মৃত্যু হয়।


title: জন নিয়ুম্বু

text: জন নিয়ুম্বু (; জন্ম: ৩১ মে, ১৯৮৫) জিম্বাবুয়ের বুলাওয়েতে জন্মগ্রহণকারী বিশিষ্ট ক্রিকেটার। জিম্বাবুয়ে জাতীয় ক্রিকেট দলে খেলার পাশাপাশি ঘরোয়া ক্রিকেটে মাতাবেলেল্যান্ড তুস্কার্স দলে খেলছেন। আগস্ট, ২০১৪ সালে সফরকারী দক্ষিণ আফ্রিকা দলের বিপক্ষে তার টেস্ট অভিষেক ঘটে। হারারে স্পোর্টস ক্লাবে অনুষ্ঠিত একমাত্র টেস্টের প্রথম ইনিংসে তিনি পাঁচ উইকেট লাভ করেন। এরফলে ২০০১ সালে অ্যান্ডি ব্লিগনটের পর দ্বিতীয় জিম্বাবুয়ের ক্রিকেটার হিসেবে টেস্ট অভিষেকে পাঁচ-উইকেট লাভের এ সম্মাননা লাভ করেন তিনি ।


title: ক্রিস গফানি

text: ক্রিস্টোফার ব্লেয়ার গফানি (জন্ম: ৩০ নভেম্বর, ১৯৭৫) নিউজিল্যান্ডের ডুনেডিনে জন্মগ্রহণকারী বিশিষ্ট ক্রিকেটার। ঘরোয়া ক্রিকেটে তিনি ওতাগো ভোল্টস দলের হয়ে ক্রিকেট খেলেছেন। ডানহাতি ব্যাটসম্যান গফানি প্রথম-শ্রেণীর ক্রিকেটে ৩৮টি খেলায় অংশ নিয়েছেন। বর্তমানে তিনি আম্পায়ার ও রেফারিদের আন্তর্জাতিক তালিকার অন্যতম সদস্য হিসেবে আম্পায়ারের দায়িত্ব পালন করছেন।


title: শ্রী রঙ্গনাথস্বামী মন্দির, শ্রীরঙ্গম

text:
শ্রী রঙ্গনাথস্বামী মন্দির বা থিরুভারঙ্গম (তামিলঃ திருவரங்கம்) একটি হিন্দু মন্দির যা হিন্দু দেবতা বিষ্ণুর উদ্দেশ্যে নির্মিত। রঙ্গনাথ বিষ্ণুর একটি নাম। মন্দিরটি শ্রীরঙ্গম, তিরুছিরাপল্লি, তামিলনাড়ু,ভারতে অবস্থিত। এটি একটি দ্রাবিড়ীয় স্থাপত্য। মন্দিরটির বর্ণনা মধ্যযুগীয় তামিল সাহিত্যে পাওয়া যায়।
এই মন্দিরটি দক্ষিণ ভারতের অন্যতম বিষ্ণু মন্দির যার ঐতিহাসিক এবং পৌরাণিক গুরুত্ব অপরিসীম। মন্দিরটি কাবেরী নদীর মধ্যস্থ একটি দ্বীপে স্থাপিত। ফলে মন্দিরটি প্রাকৃতিক দুর্যোগের সাথে সাথে মুসলিম এবং ইউরোপীয় আক্রমণ ও লুটতরাজকে মোকাবেলা করে টিকে থাকতে হয়েছে। মন্দিরের প্রধান ফটকের নাম রাজাগোপুরম।এটির উচ্চতা ২৩৭ ফুট। মন্দিরের ২১ দিন ব্যাপী বার্ষিক উৎসবে প্রায় এক মিলিয়ন বা ১০ লক্ষ ভক্তের সমাগম ঘটে। এজন্য শ্রীরঙ্গম কে দুনিয়ার সব থেকে বড় জীবিত মন্দির ধরা হয় যদিও এটি অ্যাংকর ভাট থেকে ছোট। ১৫৬ একর জুড়ে বিস্তৃত এই মন্দির কমপ্লেক্সটি ভারতের সব থেকে বড় মন্দির কমপ্লেক্স।


title: শ্রী রঙ্গনাথস্বামী মন্দির, শ্রীরঙ্গম

text: মন্দিরটি ৭টি সমকেন্দ্রিক দেয়ালে ঘেরা যা ৩২,৫৯২ ফুট বা ৬ মাইলের অধিক দীর্ঘ। এই মন্দিরে ২১ টি গোপুরম বা টাওয়ার আছে যার মধ্যে রাজাগোপুরম সব থেকে উঁচু। এছাড়া ৩৯ টি প্যাভিলিয়ন, ৫০ টি মন্দির এবং ১০০ পিলার বিশিষ্ট একটি মণ্ডপ ও কয়েকটি জলাধার আছে।


title: শ্রী রঙ্গনাথস্বামী মন্দির, শ্রীরঙ্গম

text:
এ মন্দিরটির কথা সাঙ্গাম যুগের তামিল সাহিত্য সিলাপরিক্রম কাব্যে পাওয়া যায়। (খণ্ড ১১,৩৫-৪০ লাইন)
“āyiram viritteḻu talaiyuṭai aruntiṟaṟpāyaṟ paḷḷip palartoḻu tētta viritiraik kāviri viyaṉperu turuttittiruvamar mārpaṉ kiṭanta vaṇṇamum”


title: শ্রী রঙ্গনাথস্বামী মন্দির, শ্রীরঙ্গম

text: ধারনা করা হয় মন্দিরটি ১০ম শতকের। শিলালিপি থেকে জানা যায়, চোল,পাণ্ডে,হয়সালা ও বিজয়নগর রাজত্বকাল অতিক্রম করেছে তিরুছিরাপল্লীর এ মন্দিরটি।


title: শ্রী রঙ্গনাথস্বামী মন্দির, শ্রীরঙ্গম

text:
জনবসতি না থাকায় যে স্থানে রঙ্গনাথনের মূর্তিটি ছিল সেটি ঘন বনজঙ্গলে ঢাকা পড়ে যায় অনেক দিনের জন্য।অনেক দিন পরে এক জন চোল রাজা একটি টিয়া পাখির পিছনে ধাওয়া করতে এসে এটির দেখা পান। সেখানে তিনি রঙ্গনাথস্বামীর মন্দির স্থাপন করেন যেটি বর্তমানের ভারতের বৃহৎ মন্দির কমপ্লেক্স।
ইতিহাস থেকে জানা যায় এই অঞ্চলে দক্ষিণ ভারতের বিভিন্ন হিন্দু রাজ্যের মধ্যকার সংঘর্ষের সময়ও এই মন্দিরের নিরাপত্তা, পবিত্রতা এবং ঐতিহ্য বিঘ্নিত হয়নি।


title: শ্রী রঙ্গনাথস্বামী মন্দির, শ্রীরঙ্গম

text: ১৩১০-১৩১১ সালের মুসলিম সেনাপতি মালিক কফুর যখন এই অঞ্চলে লুটতরাজ চালায় তখন রঙ্গনাথ স্বামীর মূর্তিটি লুট করে দিল্লী নিয়ে যায়।শ্রীরঙ্গমের ভক্তরা মূর্তিটি ফেরত আনতে দিল্লী চলে যায় এবং তাদের নৃত্য ও নাটক দেখে সুলতান মোহিত হয়ে যায়। ভক্তরা সুলতানের কাছ থেকে মূর্তিটি ফেরত নিয়ে আসে। কিন্তু রাজকন্যা সুরাথানি রঙ্গনাথ স্বামীর প্রেমে পড়ে যান এবং তিনিও মূর্তির খোঁজে শ্রীরঙ্গম চলে আসেন। প্রায় হাজার মাইল পার হয়ে এসে সুরাথানি শ্রীরঙ্গমে রঙ্গনাথ স্বামীর মূর্তির সামনে প্রণিপাত করে মৃত্যু বরণ করেন। এখনও পর্যন্ত শ্রীরঙ্গমে অর্জুন মণ্ডপের কাছে সুরাথিনির চিত্র রয়েছে। তামিল ভক্তরা এঁকে থালুকা নাচিয়ার বলে সম্বোধন করেন। প্রতিদিন তাঁর উদ্দ্যেশে পূজা দেয়া হয়। প্রতিবছর সুরাথিনির কে উৎসর্গ করে কল্লানা উৎসব পালন করা হয়ে থাকে শ্রীরঙ্গমে।


title: শ্রী রঙ্গনাথস্বামী মন্দির, শ্রীরঙ্গম

text:
১৩২৩ সালে মালিক কফুর আবারও শ্রীরঙ্গম আক্রমণ করে। এটা ছিল আরও তীব্র এবং পাশবিক। মালিক কফুরের সৈন্য বাহিনী পৌঁছানর পূর্বে বৈষ্ণবতি আচার্য পিল্লাই লোকাঁচারিয়ার এবং স্বামী বেদান্ত দেশিকা স্বামী রঙ্গনাথ ও দেবী রঙ্গনায়িকার মূর্তি দুটি নিয়ে আলাদা আলাদা ভাবে বেরিয়ে পড়েন। যাবার আগে যেখানে মূর্তি দুটি প্রকটতি ছিল সে জায়গা ইট দিয়ে গেথে বন্ধ করে দেন। পিল্লাই লোকাঁচারিয়ার যাত্রা পথেই মারা যান। মালিক কফুর যখন শ্রীরঙ্গমে পৌছায় তখন শ্রীরঙ্গমের ১৩,০০০ ভক্ত শ্রী বৈষ্ণব মন্দির রক্ষার্থে জীবন দিয়ে দেন। রক্তের নদী বইতে শুরু করে কাবেরী বিধৌত শ্রীরঙ্গম জুড়ে।
পরবর্তী ৬০ টি বছর স্বামী রঙ্গনাথের মূর্তিটি মাদুরাই,কেরালা,মহীশুর,ঘুরে তিরুমালা তিরুপতি পাহাড়ের নিয়ে রক্ষা করা হয়। ১৩৭১ সালে স্বামী বেদান্ত দেশিকা পুনারায় মূর্তি দুটি নিয়ে শ্রীরঙ্গমে প্রতিষ্ঠা করেন।


title: শ্রী রঙ্গনাথস্বামী মন্দির, শ্রীরঙ্গম

text: রঙ্গনাথ স্বামীর মূর্তিটির একটি চোখ ছিল অরলভ নামে হীরার তৈরি আরেক চোখ ছিল একই রকম দেখতে জেম পাথরের । অরলভ হীরক খণ্ডটি বর্তমানে রাশিয়ার মস্কোর ক্রেমলিনের ডায়মন্ড ফান্ড কালেকশনের সংরক্ষিত। এটি ছিল ১৮৯.৬২ ক্যারেট বা ৩৭.৯২৪ গ্রাম যা প্রায় একটি মুরগীর ডিমের অর্ধেক আয়তনের। কিংবদন্তি অনুসারে শ্রীরঙ্গমের প্রথম করনাটিক যুদ্ধের (ফ্রেন্স ইস্ট ইণ্ডিয়া কোম্পানি ও ব্রিটিশ ইস্ট ইণ্ডিয়া কোম্পানির মধ্যকার যুদ্ধ) সময় একজন ফরাসী যোদ্ধা আশ্রয় নেয়।১৭৭৪ সালে দ্বিতীয় করনাটিক যুদ্ধের সময় সে একজন হিন্দু হিসেবে ছদ্মবেশ ধারণ করে হীরক খণ্ডটি চুরি করে।


title: অ্যামোনিয়া

text: অ্যামোনিয়া বা এজেন () নাইট্রোজেন ও হাইড্রোজেনের সমন্বয়ে গঠিত একটি রাসায়নিক যৌগ যার রাসায়নিক সংকেত NH। এটি সরলতম নিকটোজেন হাইড্রাইড, অ্যামোনিয়া হল চরিত্রগত কটুগণ্ধযুক্ত বর্ণহীন গ্যাস। খাদ্য ও সার উৎপাদনকারী অনেক অণুজীবের পুষ্টিগত প্রয়োজন পূরণে অ্যামোনিয়া গ্যাস গুরুত্বপূর্ণ ভূমিকা রাখে। অ্যামোনিয়া, প্রত্যক্ষ বা পরোক্ষভাবে, বিভিন্ন ফার্মাসিউটিক্যাল পণ্য উৎপাদনে ব্যবহৃত হয়। এটি অনেক বাণিজ্যিক পরিষ্কারক এজেন্টে ব্যবহার করা হয়।


title: অ্যামোনিয়া

text: যদিও সাধারণত প্রকৃতি এবং ব্যাপক ব্যবহারে, অ্যামোনিয়া ক্ষারীয় এবং ঘনীভূত আকারে বিপজ্জনক। মার্কিন যুক্তরাষ্ট্রে এটি অত্যন্ত বিপজ্জনক পদার্থ হিসাবে শ্রেণীবদ্ধ করা হয়, এবং মার্কিন যুক্তরাষ্ট্রে ইমার্জেন্সি প্ল্যানিং অ্যান্ড কমিউনিটি রাটি-টু-নো অ্যাক্ট (৪২ ইউ.এস.সি. ১১০০২) ৩০২ ধারা হিসাবে সংজ্ঞায়িত এবং এর উৎপাদন, সংরক্ষণ, বা যথেষ্ট পরিমাণে ব্যবহারে কঠোর প্রতিবেদনের প্রয়োজনীয়তা অবশ্যক।


title: অ্যামোনিয়া

text: ২০১৪ সালে অ্যামোনিয়া বৈশ্বিক শিল্প উৎপাদন ছিল , যা ২০০৬ সালের বৈশ্বিক শিল্প উৎপাদন থেকে ১৬% বেশি।


title: অ্যামোনিয়া

text: NH ১ বায়ুমন্ডলীয় চাপ এবং তাপমাত্রায় ফুটতে শুরু করে, তাই অ্যামোনিয়াকে নিম্ন তাপমাত্রায় সংরক্ষণ করতে হয়। গৃহস্থালী কাজে ব্যবহৃত অ্যামোনিয়া বা অ্যামোনিয়াম হাইড্রক্সাইড হচ্ছে পানি ও NH এর মিশ্রণ। এরকম দ্রবনের ঘনমাত্রা বাউমি স্কেলে (ঘনত্ব) পরিমাপ করা হয়, ২৬ ডিগ্রি বাউমি (অণুমানিক ৩০% (ওজনের) পরিমাণ অ্যামোনিয়া) আদর্শস্বরূপ উচ্চ ঘনত্ব বাণিজ্যিক পণ্য হিসেবে বিবেচিত হয়ে থাকে।


title: অ্যামোনিয়া

text: বায়ুমন্ডলে খুবই সামান্য পরিমাণে অ্যামোনিয়া পাওয়া যা যায় যা নাইট্রোজেন সমৃদ্ধ প্রাণী ও উদ্ভিদ ক্ষয় থেকে উৎপন্ন হয়। বৃষ্টির জলে অল্প পরিমাণে অ্যামোনিয়া এবং অ্যামোনিয়াম লবনের উপস্থিতি পাওয়া যায়। আগ্নেয়গিরী অঞ্চলে অ্যামোনিয়াম ক্লোরাইড ও অ্যামোনিয়াম সালফেট পাওয়া যায়। প্রাণীদেহের অতিরিক্ত এসিড প্রশমিত করতে যকৃত থেকে NH নি:সৃত হয়। উর্বল জমি এবং সাগরের পানিতে অ্যামোনিয়াম লবন পাওয়া যায়। সৌর মন্ডলের প্লুটো, মঙ্গল , বৃহস্পতি , শনি , ইউরেনাস ও নেপচুন গ্রহে অ্যামোনিয়ার সন্ধান পাওয়া গেছে। যেসকল বস্তু অ্যামোনিয়া ধারণ করে তাদেরকে অ্যামোনিয়াক্যাল বলা হয়।


title: অতুল বরদলৈ

text: অতুল বরদলৈ (; ) অসমের একজন প্রসিদ্ধ চলচ্চিত্র পরিচালক ছিলেন। ১৯৭০ সনে মুক্তিপ্রাপ্ত অসমীয়া চলচ্চিত্র অপরাজেয়-এর মাধ্যমে তিনি প্রথম চলচ্চিত্র জগতে পদার্পন করেন।তিনি সর্বমোট ৮টি অসমীয়া চলচ্চিত্র পরিচালনা করেছেন। দূরদর্শনে ধারাবাহিক নাটক ও তথ্যচিত্র নির্মাণ করেছেন তিনি। তাঁর পরিচালনায় মুক্তিপ্রাপ্ত কল্লোল নামক চলচ্চিত্র আঞ্চলিক শ্রেষ্ঠ চলচ্চিত্র পুরস্কার লাভ করে।। চলচ্চিত্র পরিচালনা ছাড়াও তিনি নতুন অসমীয়া নামক একটি দৈনিক অসমীয়া খবরের কাগজের সহ-সম্পাদকের দ্বায়িত্ব বহন করেন।।


title: অতুল বরদলৈ

text: অতুল বরদলৈ কর্তৃক পরিচালিত অসমীয়া চলচ্চিত্রের নাম


title: জাহ্নু বরুয়া

text: জাহ্নু বরুয়া () একাধিক দেশী-বিদেশী পুরষ্কার তথা সন্মানে বিভূষিত অসমের একজন চলচ্চিত্র পরিচালক। তিনি অসমীয়া ও হিন্দী ভাষার চলচ্চিত্র পরিচালনা করেছেন।


title: জাহ্নু বরুয়া

text: ১৯৫২ সনের ১৭ অক্টোবর তারিখে অসমের শিবসাগর জেলার বটকা নামক স্থানে জাহ্নু বরুয়ার জন্ম হয়। তাঁর পিতার নাম দেবেশ্বর বরুয়া ও মাতার নাম গুণবতী বরুয়া। তাঁর মাতা-পিতার ৭টি পুত্র ও ৩টি কন্যা।


title: জাহ্নু বরুয়া

text: জাহ্নু বরুয়া গুয়াহাটির বি.বরুয়া মহাবিদ্যালয় থেকে বিজ্ঞান বিষয়ে স্নাতক ডিগ্রী লাভ করেন।


title: আমীরুল ইসলাম

text: আমীরুল ইসলাম (জন্ম ৭ এপ্রিল ১৯৬৪, ঢাকা) বাংলাদেশের একজন শিশুসাহিত্যিক, যিনি ২০০৬ সালে বাংলা একাডেমি পুরস্কার লাভ করেন। তাঁকে বলা হয় আধুনিক বাংলা শিশু সাহিত্যের রূপকার। দীর্ঘ তিরিশ বছর ধরে লিখছেন ছোটদের জন্য।


title: আমীরুল ইসলাম

text: আমীরুল ইসলামের জন্ম ৭ এপ্রিল ১৯৬৪, লালবাগ ঢাকায়। তাঁর পিতা প্রয়াত সংবাদকর্মি সাইফুর রহমান এবং মা আনজিরা খাতুন। তার বড় চাচা হাবীবুর রহমান ছিলেন খ্যাতিমান শিশুসাহিত্যিক। ছেলেবেলায় পরিবারের সবাই তাকে ডাকত টুলু নামে। পরিবার ও বন্ধুমহলে তিনি এখনও ওই নামেই পরিচিত। কৌতুকপ্রিয়, আড্ডাবাজ, জীবন-রসিক ও ভোজনপ্রিয় আমীরুল ইসলাম ঘুরেছেন পৃথিবীর প্রায় বিখ্যাত সব শহর। প্রিয় শখ বই পড়া, পুরনো বই ও চিত্রকলা সংগ্রহ, দাবা খেলা, রবীন্দ্র সঙ্গীত শোনা। ব্যক্তিগত জীবনে তিনি অবিবাহিত।


title: আমীরুল ইসলাম

text: আমীরুল ইসলাম প্রাক প্রাথমিক পাঠ সম্পন্ন করেন নিজ বাড়িতে, বাবার কাছে। ১৯৭২ সালে পুরান ঢাকায় অবস্থিত ওয়েস্ট এন্ড হাই স্কুলে ভর্তি হন। এই স্কুল থেকেই নিম্ন মাধ্যমিক পরীক্ষা সম্পন্ন করে। এরপর ঢাকা কলেজ থেকে উচ্চ মাধ্যমিক শেষ করে বাংলা বিভাগে ভর্তি হন ঢাকা বিশ্ববিদ্যালয়ে।


title: আমীরুল ইসলাম

text: অধুনালুপ্ত দৈনিক বাংলার কিশোরদের পাতার বিভাগীয় সম্পাদক হিসাবে কর্মরত ছিলেন পাঁচ বছর। বিশ্ব সাহিত্য কেন্দ্র থেকে প্রকাশিত কিশোর পত্রিকা আসন্ন সম্পাদনা করেছেন দশ বছর। এরপর প্রতিষ্ঠাকালীন সময় থেকে যুক্ত আছেন চ্যানেল আইয়ের সাথে। বর্তমানে তিনি চ্যানেল আইয়ের জেনারেল ম্যানেজার (অনুষ্ঠান) হিসাবে কর্মরত।


title: আমীরুল ইসলাম

text: আমীরুল ইসলাম বাংলাদেশের অন্যতম প্রধান সফল শিশু সাহিত্যিক। তাকে বলা হয় আধুনিক শিশু সাহিত্যের রূপকার। দীর্ঘ তিরিশ বছর ধরে লিখছে ছোটদের জন্য। রূপকথা তার প্রিয় বিষয়। তাই রূপকথা নিয়ে লিখেছেন নতুন নতুন বই। প্রতিটি লেখায় রয়েছে নতুনত্বের স্বাদ। পুরনো রূপকথা নতুন ঢংয়ে লেখার ক্ষেত্রে তার বিকল্প বাংলা সাহিত্যে আর একজনও নেই। তিনি সবচেয়ে বেশি খ্যাতি পেয়েছেন ছড়া লেখে। বিষয়বৈচিত্র্য ও সংখ্যা বিচারে বাংলা ছড়াসাহিত্যেও তার সমকক্ষ কেউ নাই।


title: আমীরুল ইসলাম

text: ছড়া ছাড়াও তিনি ছিখেছেন গল্প, উপন্যাস, নাটক, প্রবন্ধ। তার প্রথম বই খামখেয়ািলী। বইটি যখন প্রকাশিত হয় তখন তার বয়স বিশ বছর। ওই বয়সেই তিনি বইটির জন্য অগ্রণী ব্যাংক-শিশু একাডেমী শিশুসাহিত্য পুরস্কার অর্জন করেন। তার আগে এতো অল্প বয়সে এই পুরস্কার আর কেউ পাননি।


title: সীমাবদ্ধ

text: সীমাবদ্ধ (; ইংরেজি নাম:"Company Limited") ১৯৭১ সালে সত্যজিত রায় পরিচালিত চলচ্চিত্র। মণিশংকর মুখোপাধ্যায়ের উপন্যাস "সীমাবদ্ধ" অবলম্বনে চলচ্চিত্রটি নির্মিত। এটি রায় নির্মিত কলকাতা ত্রয়ী সিরিজের ২য় চলচ্চিত্র। অন্য দুটি হলো - প্রতিদ্বন্দ্বী ও জন অরণ্য।


title: কলকাতা ত্রয়ী

text: কলকাতা ত্রয়ী বলতে নিচের পশ্চিমবঙ্গের বাংলা ত্রয়ী সিনেমাগুলিকে বোঝানো হয় -


title: কলকাতা ত্রয়ী

text: সত্যজিত রায় পরিচালিত তিনটি চলচ্চিত্র:মৃণাল সেন পরিচালিত তিনটি চলচ্চিত্র:


title: জন অরণ্য

text: জন অরণ্য (), ১৯৭৬ সালে সত্যজিত রায় পরিচালিত বাংলা চলচ্চিত্র। এটি মণিশংকর মুখোপাধ্যায়ের উপন্যাস "জন্য অরণ্য" অবলম্বনে চিত্রায়িত। এটি সত্যজিত রায়ের কলকাতা ত্রয়ী সিরিজের ৩য় চলচ্চিত্র। আগের দুটি চলচ্চিত্র হলো - প্রতিদ্বন্দ্বী (১৯৭০) এবং সীমাবদ্ধ (১৯৭১)।


title: মহাপুরুষ (চলচ্চিত্র)

text: মহাপুরুষ ১৯৬৫ সালে নির্মিত সত্যজিত রায় পরিচালিত চলচ্চিত্র, যা রাজশেখর বসু (পরশুরাম)-এর ছোটগল্প "বিরিঞ্চিবাবা" অবলম্বনে তৈরী। মূল চলচ্চিত্রটির নাম 'কাপুরুষ মহাপুরুষ' যা দুটি সম্পূর্ণ ভিন্ন স্বাদের গল্পকে নিয়ে তৈরী। প্রথম গল্পটি কাপুরুষ এবং দ্বিতীয় গল্পটি মহাপুরুষ।


title: মহাপুরুষ (চলচ্চিত্র)

text: স্ত্রী বিয়োগের পর নামকরা উকিল গুরুপদ মিত্রের সংসার বৈরাগ্য দেখা দেয়। ট্রেনে দেখা পান বিরিঞ্চিবাবার। গুরুপদবাবুর শ্যালক গণেশ মামার মতে তিনি ত্রিকালজ্ঞ মহাপুরুষ। ভুত, বর্তমান, ভবিষ্যৎ তার করতলগত। তিনি মন্ত্রবলে নিয়ে আসেন ভগবানদের। গণেশমামার দৌলতে এই ভন্ডবাবার প্রচুর ভক্ত তৈরি হয় কলকাতা শহরে। তারা সকলেই সমাজের উঁচু মাথা কিন্তু যুক্তি বিবেচনার অভাবে ভোগেন। গুরুপদ বাবুর কন্যা বুঁচকির পাণিপ্রার্থী সত্য এবং তার মেসের মালিক নিবারণ চেষ্টা করতে থাকে ভন্ড বিরিঞ্চিবাবা ও তার শিষ্য কেবলরামকে বাড়ি থেকে তাড়ানোর। একাজে মেসের কিছু বোর্ডার ও গুরুপদ বাবুর বাড়ির চাকরেরা সাহায্য করে নিবারনকে। আগুন লেগেছে এই গুজবে বিরিঞ্চিবাবা ও কেবলরাম পালানোর চেষ্টা করে। শেষে ধরা পড়ে যায় বিরিঞ্চিবাবার জারিজুরি।


title: সদগতি

text: সদগতি ১৯৮১ সালে সত্যজিত রায় নির্মিত হিন্দি চলচ্চিত্র, যা মূলত টেলিভিশনের জন্য তৈরি করা হয়েছিল। এটি মুন্সি প্রেমচাঁদ কর্তৃক একই নামে রচিত ছোট গল্প অবলম্বনে নির্মিত।


title: দারুস-সালাম প্রকাশনী

text: দারুস-সালাম প্রকাশনী (ইংরেজি:Darussalam Publishers) হল একটি আন্তর্জাতিক ইসলামভিত্তিক প্রকাশনা সঃস্থা, যা ১৯৮৬ সালে সৌদি আরবের রিয়াদে প্রতিষ্ঠিত হয়। বর্তমানে রিয়াদে এর সদর দপ্তর অবস্থিত এবং সৌদি আরব সহ বিশ্বের ১২ টি দেশে (আরব আমিরাত, পাকিস্তান, যুক্তরাষ্ট্র, যুক্তরাজ্য, অস্ট্রেলিয়া, কানাডা, ফ্রান্স, মালয়েশিয়া, শ্রীলঙ্কা, ভারত এবং দক্ষিণ আফ্রিকা) এর শাখা প্রতিষ্ঠিত হয়েছে। প্রতিষ্ঠানটির সাফল্যের পেছনে পঞ্চাশ জনেরও অধিক গবেষক পন্ডিত, আলেম এবং সক্রিয় কর্মী অবদান রেখেছেন। আন্তর্জাতিকভাবে কুরআন ও সুন্নাহ বিষয়ক প্রচারণার জন্য প্রতিষ্ঠানটি বিখ্যাত। পুস্তকের গুনগতমান ও বিষয় নির্ধারণের ক্ষেত্রে এতে আন্তর্জাতিক প্রকাশনার মাননন্ডকে তুলনামূলকভাবে প্রাধান্য দেয়া হয়।


title: দারুস-সালাম প্রকাশনী

text: "দারুস-সালাম প্রকাশনী" পবিত্র কুরআন, হাদীস এবং ফিকহসহ ইসলামী বিভিন্ন বিষয়ে বিশ্বের ২৬টি ভাষায় ১৪০০রও অধিক পুস্তক ও অনূবাদগ্রন্থ প্রকাশ করেছে। পুস্তক প্রকাশনার পাশাপাশি প্রকাশনীটি ইসলামিক সফটয়্যার, ডিভিডি, কুরআন রিডার লাইটপেনসহ বিভিন্ন ধরনের সহায়ক প্রযুক্তিপণ্য তৈরি করে।


title: দারুস-সালাম প্রকাশনী

text: নিম্নোক্ত স্থানসমূহে প্রকাশনীর শাখা রয়েছে:


title: ট্রাইনাইট্রোটলুইন

text: ট্রাইনাইট্রোটলুইন (TNT) আরো নির্দিষ্ট করে বলতে গেলে ২,৪,৬-ট্রাইনাইট্রোটলুইন (2,4,6-trinitrotoluene), একটি রাসায়নিক যৌগ যার রাসায়নিক সংকেত CH(NO)CH। রাসায়নিক সংশ্লেষণে অনেকসময় এই হলুদ বর্ণের কঠিন পদার্থকে রিএজেন্ট হিসেবে ব্যবহার করা হয় কিন্তু এটার বহুল ব্যবহার হয় বিষ্ফোরক তৈরীতে।


title: ট্রাইনাইট্রোটলুইন

text: জার্মান রসায়নবিদ জুলিয়াস উইলব্রান্ড ১৮৬৩ সালে প্রথম টিএনটি প্রস্তুত করেন। এবং এটা হলুদ রঙ হিসেবে ব্যবহৃত হত। প্রথমদিকে এটাকে বিস্ফোরক হিসেবে ব্যবহার করা হত না। কারণ প্রচলিত বিস্ফোরকের তুলনায় এটি ছিলো কম ক্ষমতাসম্পন্ন এবং এটাকে ডেটোনেট করা খুবই কষ্টসাধ্য ছিলো। ১৯১০ সালে টিএনটি নিরাপদভাবে তরল অবস্থায় পাত্রে ভরা সম্ভব হয়।


title: ট্রাইনাইট্রোটলুইন

text: একটি বিশেষ অনুজীবের সন্ধান পাওয়া গেছে যা বিশাল পরিমাণ টিএনটি মাটিতে মিশিয়ে ফেলতে সক্ষ্ম। বন্য এবং ট্রান্সজেনিক উদ্ভিদসমূহ মাটি এবং পানি থেকে টিনটি ফাইটোরিমেডিয়েশান করতে পারে।


title: গান্ধী (চলচ্চিত্র)

text: গান্ধী () ১৯৮২ সালের মহাকাব্যিক জীবনীসংক্রান্ত চলচ্চিত্র যেখানে ভারতের অহিংসবাদী নেতা মোহনদাস করমচাঁদ গান্ধীর জীবনী নাট্যরূপে প্রদর্শন করেছে। যিনি ২০ শতকে স্বাধীনতা আন্দোলনের সময় যুক্তরাজ্যের দেশ শাসনের বিরুদ্ধে অসহযোগ আন্দোলন গড়ে তোলেন। জন ব্রেইলির চিত্রনাট্য অনুসারে চলচ্চিত্রটি প্রযোজনা এবং পরিচালনা করেছেন ইংরেজ নির্মাতা রিচার্ড অ্যাটেনব্রো। "গান্ধী" চরিত্র ভূমিকায় অভিনয়ে করেছেন ব্রিটিশ চলচ্চিত্র অভিনেতা বেন কিংসলি।


title: গান্ধী (চলচ্চিত্র)

text:
"গান্ধী"র চিত্রনাট্য প্রকাশিত বই আকারে পাওয়া যায়।
জানুয়ারি ৩০, ১৯৪৮ সালে গুপ্তহত্যায় গান্ধীর নিহত হওয়া এবং তাঁর শেষকৃত্য অনুষ্ঠান দিয়ে চলচ্চিত্রের শুরু হয়।


title: গন উইথ দ্য উইন্ড (চলচ্চিত্র)

text: গন উইথ দ্য উইন্ড () ১৯৩৯ সালের একটি আমেরিকান মহাকাব্যিক ঐতিহাসিক রোমান্স চলচ্চিত্র। মার্গারেট মিচেলের পুলিৎজার-বিজয়ী ১৯৩৬ সালের একই নামের উপন্যাস অবলম্বনে অভিজোযিত টিত্রনাট্য রচনা করেছেন সিডনি হাওয়ার্ড। সেলজনিক ইন্টারন্যাশনাল পিকচার্সের ডেভিড ও সেলজনিকের প্রযোজনায় চলচ্চিত্রটি পরিচালনা করেছেন ভিক্টর ফ্লেমিং।


title: নূহ (চলচ্চিত্র)

text: নূহ বাইবেলে বর্ণিত ঘটনার উপর ভিত্তি করে নির্মিত একটি এপিকধর্মী চলচিত্র। ছবিটি পরিচালনা করেছে ড্যারেন আরনোফস্কি এবং যৌথভাবে রচনা করেছেন ড্যারেন ও আরি হ্যান্ডেল। নূহের নৌকার উপর ভিত্তি করে কাহিনী এগিয়েছে। কিন্তু কুরআন মাজীদে বর্ণিত নূহের নৌকা ও ঘটনার সাথে এখানে মিল খুঁজে পাওয়া যাবে না। নূহ চরিত্রে রূপদান করেছেন স্বনামধন্য অভিনেতা রাসেল ক্রো। ২৮ শে মার্চ ২০১৪ সালে উত্তর আমেরিকার প্রেক্ষাগৃহে নূহ চলচিত্রটির দ্বিমাত্রিক সংস্করণ মুক্তি পায় এবং পরবর্তীতে কয়েকটি দেশে চলচ্চিত্রটির ত্রিমাত্রিক সংস্করণ মুক্তি দেয়া হয়। নূহ (নোহা) সমালোচকদের কাছ থেকে প্রশংসা অর্জন করে এবং বিশ্বব্যাপী $৩৫৯ মিলিয়ন আয় করতে সক্ষম হয়।


title: বঙ্গবন্ধু আন্তর্জাতিক সম্মেলন কেন্দ্র

text: বঙ্গবন্ধু আন্তর্জাতিক সম্মেলন কেন্দ্র বা বাংলাদেশ-চীন মৈত্রী সম্মেলন কেন্দ্র ঢাকার শেরেবাংলা নগরের আগারগাঁও-এ অবস্থিত বাংলাদেশের একমাত্র আন্তর্জাতিক সম্মেলন কেন্দ্র। ২০০১ সালে সম্মেলন কেন্দ্রটির নির্মাণ কাজ সম্পূর্ণ হয় এবং এটির নকশা করেছে বেইজিং ইনস্টিটিউট অব আর্কিটেকচারাল ডিজাইন্স অ্যান্ড রিসার্চ। । এর মাধ্যমে বাংলাদেশ-চীন বন্ধুত্বপূর্ণ সম্পর্কের বহিঃপ্রকাশ ঘটে ।


title: বঙ্গবন্ধু আন্তর্জাতিক সম্মেলন কেন্দ্র

text: সম্মেলন কেন্দ্রটি নির্মাণের প্রাথমিক উদ্দেশ্য ছিল ২০০২ সালে ঢাকায় অনুষ্ঠেয় ১১৪ সদস্যের জোট নিরপেক্ষ আন্দোলনের ত্রয়োদশ শীর্ষ সম্মেলনটি অয়োজন করা। এই উদ্দেশ্যেই ২০০০ সালের দিকে ৫ কোটি মার্কিন ডলারের চীনা অর্থায়নে ৫০, ০০০ বর্গমিটার জায়গার উপর এর আনু্ঠিানিক নির্মাণ কাজ শুরু করা হয়। কেন্দ্রটি নির্মাণের জন্য প্রায় ৪০০ জনের মতন চীনা ইঞ্জিনিয়ার এবং কারিগর কাজ করেন এবং ২০০১ সালে নির্মাণ শুরুর প্রায় ১৭ মাস পর কেন্দ্রটির নির্মাণ কাজ সম্মন্ন হয়। প্রথমে অনুষ্ঠানিকভাবে বঙ্গবন্ধু আন্তর্জাতিক সম্মেলন কেন্দ্র নামকরণ করা হলেও ২০০২ সালের ১২ জানুয়ারি কেন্দ্রটির আনুষ্ঠানিক হস্তান্তর অনুষ্ঠানে এর নাম পরিবর্তন করে বাংলাদেশ-চীন মৈত্রী সম্মেলন কেন্দ্র রাখা হয়। ২০০৯ সালে সম্মেলন কেন্দ্রটিকে পুনরায় ‘বঙ্গবন্ধু আন্তর্জাতিক সম্মেলন কেন্দ্র’ নামকরণ করা হয়।


title: বঙ্গবন্ধু আন্তর্জাতিক সম্মেলন কেন্দ্র

text: প্রধান সম্মেলন কক্ষটিতে ৭০০ প্রতিনিধি ও গ্যালরিতে ১০০০ পর্যবেক্ষকসহ মোট ১৭০০ টি আসন রয়েছে। বিভিন্ন সভার জন্য এতে ২০০ আসন বিশিষ্ঠ দুটি ক্ষ, চারটি আলোচনা কক্ষ ও ৭০০ আসন বিশিষ্ঠ একটি ফোডকোর্ট রয়েছে। এছাড়াও সাংবাদিকদের জন্য রয়েছে ৩০০ আসন বিশিষ্ঠ একটি কক্ষ। প্রধান সম্মেল কক্ষের খোলা ছাদের আয়তন ২২ মিটার এবং এটি ২৪টি কংক্রিট স্তম্ভের উপর স্থাপিত। মোট সম্মেল কেন্দ্রটি ৫০০০০ বর্গমিটারের হলেও এর মূল ভবনটি ২০,০০০ বর্গমিটার জায়গার উপর নির্মিত ও ভবনের চারপাশের খোলা প্রাঙ্গনের আয়তন ৩০,০০০ বর্গমিটার।


title: বঙ্গবন্ধু আন্তর্জাতিক সম্মেলন কেন্দ্র

text: সম্মেলন কেন্দ্রটিতে ৭০০ গাড়ি পার্কিংয়ের ব্যবস্থাসহ রয়েছে ১২৮টি দেশের পতাকা স্থাপনের দন্ড। পতাকা দন্ডগুলো পানির ফোয়ারার চারপাশে স্থাপন করা হয়েছে। কেন্দ্রটিতে নিয়মিতভাবে বিভিন্ন বিশ্ববিদ্যালয়ের সমাবর্তন, জাতীয় ও আন্তর্জাতিক সম্মেলন, রপ্তানি মেলার আয়োজন করা হয়। সম্পূর্ণ কেন্দ্রটি ইলেক্টনিক পদ্ধতিতে পরিচালনা করা হয়ে থাকে।


title: নূহের নৌকা

text: নূহের নৌকা (আরবী:سفينة نوح, হিব্রু: תיבת נח; বাইবেলীয় হিব্রু: Tevat Noaḥ) হচ্ছে একটি নৌকা সদ্দৃশ ভাসমান বস্তু যার সাহায্যে সৃষ্টিকর্তা জলোচ্ছ্বাসের হাত থেকে (জেনেসিস অধ্যায় ৬-৯) নূহ (আঃ), তার পরিবার এবং পৃথিবীর প্রাণীকূলকে রক্ষা করেন। সৃষ্টিকর্তা নূহ (আঃ) কে আর্ক বা নৌকা নির্মানের পূর্ণাঙ্গ নির্দেশণা দিয়েছিলেন। এটা গফার কাঠ দ্বারা নির্মিত এবং বাইরে পিচ দেয়া যাতে তিনটা ডেক এবং অন্তঃস্থ প্রকোষ্ঠ ছিলো। এটা ৪৫০ ফুট লম্বা, ৭৫ ফুট চওড়া এবং ৪৫ ফুট উঁচু। এর প্রবেশ পথ একদিকে।


title: নূহের নৌকা

text: বাইবেলীয় বর্ণনায় ভাসমান প্রকোষ্ঠটিকে বলা হয়েছে আর্ক (নোহা'স আর্ক), যা দ্বাররা নূহের সিন্দুক বোঝায়। আল কোরআনে আর্কের জায়গায় সাফিনা বলা হয়েছে (سفينة نوح নূহের নৌকা)। যদিও বিশ্বব্যাপী প্লাবণ বা মহাপ্লাবণের কোন বৈজ্ঞানিক প্রমাণ নেই। তবুও অনেকেই নূহের নৌকার


title: নূহের নৌকা

text: খূঁজতে প্রত্বতাত্ত্বিক অনুসন্ধান চালিয়েছেন। নূহের আর্কের কোন বৈজ্ঞানিক প্রমাণ পাওয়া যায়নি।


title: সিলডেনাফিল

text: সিলডেনাফিল সাইট্রেট, যা ভায়াগ্রা এবং অন্যান্য বাণিজ্যিক নামে বিক্রি হয়ে থাকে, এমন একটি ঔষধ যা পুরুষের ধ্বজভঙ্গের (ইং: ইরেকটাইল ডিসফাংশান) ক্ষেত্রে ব্যবহার করা হয়। এছাড়াও হৃদপিণ্ডের ধমনীর উচ্চ রক্তচাপের চিকিৎসায়ও ব্যবহৃত হয়ে থাকে। এটি ফাইজার কোম্পানীর বিজ্ঞানী এন্ড্রু বেল, ডেভিড ব্রাউন এবং নিকোলাস টেরেট ১৯৯৮ তে আবিষ্কার করেন। সিলডেনাফিল সমগোত্রীয় অন্যান্য ঔষধ হলো টাডালাফিল, ভারডানাফিল প্রভৃতি।


title: সিলডেনাফিল

text: কেবল ডাক্তারের লিখিত পরামর্শক্রমে এ ঔষধ খেতে হয়। যিনি এ ঔষধ ব্যবহার করতে চান ডাক্তারের সঙ্গে পরামর্শ করে নিশ্চিত হবেন যে তার কোনোরূপ সমস্যা আছে কিনা।


title: সিলডেনাফিল

text: সিলডেনাফিল সাইট্রেট সেবনে পুরুষের লিঙ্গের ধমনীতে রক্ত প্রবাহ বৃদ্ধি পায়। এর ফলে লিঙ্গোত্থান ঘটে। মৃদু বা নিবিড় যে কোনো মাত্রার ধ্বজভঙ্গের জন্য এ ঔষধ সাধারণতঃ কার্যকর কারণ সিলডেনাফিল সাইট্রেট cGMP কে ক্ষয় করে দেয়, ফলে পুরুষাঙ্গে রক্তের প্রবাহ বৃদ্ধি পায়। পরীক্ষায় দেখা গেছে যে ২৫ মিলিগ্রাম ভায়াগ্রা সেবনে ৭২ শতাংশ ক্ষেত্রে পুরুষের লিঙ্গোত্থান ঘটে। মাত্রা বাড়ালে কার্যকারিতার ব্যাপ্তি বৃদ্ধি পায়। ৫০ মিলিগ্রাম সেবনে ৮০ শতাংশ পুরুষের ক্ষেত্রে এবং ১০০ মিলিগ্রাম সেবনে ৮৫ শতাংশ পুরুষের ক্ষেত্রে পুরুষের লিঙ্গোত্থান হয়ে থাকে। সিলডেনাফিল সাইট্রেট কেবল লিঙ্গোত্থান ঘটায় তা নয়, স্ত্রীসঙ্গমে কালে লিঙ্গোত্থান বজায় রাখতেও সাহায্য করে। এর ফলে বয়স্ক পুরুষদের যৌন সক্রিয়তার সময় দীর্ঘায়িত হয়েছে।


title: সিলডেনাফিল

text: কেবল স্ত্রীর সঙ্গে মিলিত হওয়ার পূর্বে সিলডেনাফিল সাইট্রেট ট্যাবলেট বা ক্যাপসুল সেবন করতে হয়। স্ত্রীসঙ্গমের প্রস্তুতি হিসেবে এটা খেতে হয়। ট্যাবলেট বা ক্যাপসুল সেবন করার পর যৌন উত্তেজনা হলে লিঙ্গোত্থান শুরু হয় এবং প্রায় ৪ ঘণ্টা কার্যকর থাকে। সিলডেনাফিল সাইট্রেটের যথাযত কার্যকারিতার জন্য যৌনউত্তেজনা একটি শর্ত। বীর্যস্খলনের অল্পক্ষণের মধ্যেই উত্থান রহিত হয়ে যায়। না হলে বা লিঙ্গোত্থান ৪ ঘণ্টার বেশী বজায় থাকলে অবিলম্বে ডাক্তার দেখাতে হবে।


title: সিলডেনাফিল

text: যিনি নাইট্রেট জাতীয় ঔষধ খাচ্ছেন তার অবশ্যই ভায়াগ্র খাওয়া ঠিক হবে না।


title: সিলডেনাফিল

text: সিলডেনাফিল সাইট্রেট সেবন করার পর লিঙ্গোত্থান শুরু হয়ে ৪ ঘণ্টার বেশী বজায় থাকলে একে প্রায়াপিজম বলে। এ সময় অবিলম্বে ডাক্তার দেখিয়ে যথাপ্রয়োজনীয় ব্যবস্থা গ্রহণ করা জরুরী।


title: সিলডেনাফিল

text: সিলডেনাফিল সাইট্রেট, ভায়াগ্র বা এধরণের ঔষধ নির্ভরযোগ্য দোকান থেকে ক্রয় করা উচিৎ কারণ বাজারে সস্তায় নকল ঔষধ বিক্রয় হয় যা মানব দেহের জন্য ক্ষতিকর।


title: ইজিপ্ট (অ্যালবাম)

text: ইজিপ্ট হল সেনেগালীয় সঙ্গীতশিল্পী ইউসু এন'দুরের গ্র্যামি পদক-বিজয়ী অ্যালবাম, যাতে তিনি মিশরীয় শিল্পীগোষ্ঠী ফাতহি সালামার সাথে কাজ করেছেন| এলবামটির মূল সেনেগালীয় নাম ছিল সান্ট আল্লাহ(আল্লাহকে ধন্যবাদ)|


title: ইজিপ্ট (অ্যালবাম)

text: অ্যালবামটিতে ইউসু পশ্চিম আফ্রিকা ও দক্ষিণ আফ্রিকার ঐতিহ্যবাহী সঙ্গীতধারার সংমিশ্রণ ঘটিয়েছেন| এতে পশ্চিম আফ্রিকার কড়া ও আরব-অঞ্চলীয় আউদ নামক বাদ্যযন্ত্রসহ উভয় অঞ্চলের বহু বাদ্যযন্ত্র ব্যবহার করা হয়েছে|


title: ইজিপ্ট (অ্যালবাম)

text: অ্যালবামের সবকটি গানের গীতিকথায় মূলত সেনেগালে ইসলামী সহনশীলতা, বিশেষ করে দেশটির ঐতিহ্যবাহী কেন্দ্রীয় মুসলিম গোষ্ঠী - মুরিদিয়া ব্রাদারহুডের প্রশংসা করা হয়েছে| এর প্রত্যেকটি গানই সেনেগালের উলুফ এবং পাশাপাশি আরবি ভাষায় রেকর্ড করা হয়েছে এবং মারাবুত নামে পরিচিত দেশটির ধর্মীয় শিক্ষকদের প্রতি উৎসর্গ করা হয়েছে|


title: ভায়াগ্রা (দ্ব্যর্থতা নিরসন)

text: ভায়াগ্রা উল্লেখ করতে পারেন:


title: বৃহত্তর খোরাসান

text:
খোরাসান (ফার্সি خراسان, অনেকসময় "খুরাসান" হিসেবেও পরিচিত) হল মধ্য এশিয়ার একটি ঐতিহাসিক অঞ্চল। প্রাচীন গ্রিক ভৌগলিক এরাতোস্থেনিস (২৭৬ খ্রিঃ পূঃ - ১৯৫/১৯৪ খ্রিঃ পূঃ)তাঁর ভূগোলে পরবর্তীকালে খোরাসান বলে পরিচিত এই সমগ্র ভূখণ্ডটিকে 'এরিয়ানা' বলে অভিহিত করেন। মধ্যযুগে বর্তমান ইরানের উত্তরপূর্ব অঞ্চল, প্রায় সমগ্র আফগানিস্তান, দক্ষিণ তুর্কমেনিস্তান, তাজিকিস্তান ও উজবেকিস্তানের এক বিস্তীর্ণ অঞ্চল এই খোরাসানের অন্তর্ভুক্ত বলে পরিগণিত হত। এই অঞ্চলের উত্তরসীমায় ছিল আমু দরিয়া নদী, পশ্চিমে কাস্পিয়ান সাগর, দক্ষিণে মধ্য ইরানের মরু অঞ্চল ও পূর্বে মধ্য আফগানিস্তানের পার্বত্য উচ্চভূমি। মধ্যযুগের কোনও কোনও আরব ঐতিহাসিকের মতে এই অঞ্চলের সীমানা পূর্বদিকে এমনকী ভারতের পশ্চিম সীমানা পর্যন্ত বিস্তৃত ছিল।
এই অঞ্চলের ইতিহাস অত্যন্ত প্রাচীন। খ্রিষ্টপূর্ব ৬ষ্ঠ ও ৫ম শতাব্দীতে এই অঞ্চল হাখমানেশি সাম্রাজ্যের অন্তর্ভুক্ত ছিল। পরবর্তীকালে ৩৩০ খ্রিষ্টপূর্বাব্দ নাগাদ আলেকজান্ডারের অভিযানের সময় তা গ্রিক সাম্রাজ্যের অধীনস্থ হয়ে পড়ে। এই সময় থেকে এই অঞ্চল পার্থিয়া নামে পরিচিত হয়। খ্রিষ্টপূর্ব ১ম শতাব্দী পর্যন্ত এখানে পার্থিয় সাম্রাজ্য প্রতিষ্ঠিত ছিল। ১০ম শতাব্দীতে এই অঞ্চল সেলজুক সাম্রাজ্যের অন্তর্ভুক্ত ছিলো। পরবর্তীকালে এই অঞ্চলে ইসলামি সভ্যতার বিকাশলাভের সাথে সাথে খোরাসান নামটি জনপ্রিয় হয়ে ওঠে। বর্তমানে খোরাসান ইরানের উত্তরপূর্বের একটি প্রদেশ মাত্র হলেও, সপ্তম শতাব্দী থেকে শুরু করে প্রায় সমগ্র মধ্যযুগ জুড়ে এর বিস্তৃতি ছিল বহুগুণ বেশি। আজকের ইরানের খোরাসান প্রদেশটি এই ঐতিহাসিক অঞ্চলের পশ্চিম অংশের একটি অঞ্চল মাত্র।


title: বৃহত্তর খোরাসান

text: "খোরাসান" নামটির উৎপত্তি পুরনো পারসিক শব্দ "খোর" (সূর্য) ও "আসান" (মধ্য পারসিক ভাষায় ক্রিয়াপদ হিসেবে এর অর্থ 'আসা', আবার নামপদ ও বিশেষণ হিসেবে অর্থ 'আলো' বা 'আলোকিত') শব্দ থেকে। অর্থাৎ, শব্দটির আক্ষরিক অর্থ দাঁড়ায় সূর্যের উদয়ভূমি বা সূর্যালোক। এই অর্থেই শব্দটি পূর্ব দিকের দেশ বোঝাতে প্রযুক্ত হতে থাকে এবং এই অঞ্চলে ইসলামের বিস্তারের সময়কালে পারস্য বা আজকের ইরানের পশ্চিমাঞ্চলের পূর্ব দিকে অবস্থিত সমগ্র অঞ্চলকে বোঝাতেই এই শব্দটি ব্যবহৃত হতে শুরু হয়। প্রসঙ্গত উল্লেখযোগ্য, পূর্বে আলেকজান্ডারের অভিযানের পরবর্তী সময়ে এই অঞ্চলে প্রতিষ্ঠিত ব্যাকট্রিয় সাম্রাজ্যের নামের উৎপত্তি হিসেবে ধরা হয় যে পারসিক শব্দ বখতার (Bāchtar باختر), তারও অর্থ একই, পূর্ব দিকের দেশ।


title: বৃহত্তর খোরাসান

text:
৩য় শতকে সাসানিদদের হাত ধরে খোরাসান প্রথম একটি গুরুত্বপূর্ণ রাজনৈতিক অঞ্চল হিসেবে উঠে আসে। সেই সময় ত্থেকে শুরু করে পরবর্তী ১৬০০ বছরের ইতিহাসে দেখা গেছে এই অঞ্চলের রাজনৈতিক সীমার বারে বারে রদবদল ঘটেছে। সাসানিদ সাম্রাজ্যভুক্ত একটি প্রদেশ হিসেবে এর অন্তর্ভুক্ত ছিল নিশাপুর, হিরাট, মার্ভ, বাল্‌খ, বুখারা, তালোকান, সুসিয়া, ফরিয়াব, সারাখস, গুরগান, প্রভৃতি শহর।
এই অঞ্চলে ইসলামের বিস্তারের পরবর্তী সময়ে খলিফাদের শাসনকালে খোরাসানের বিস্তৃতি সর্বোচ্চ স্তরে পৌঁছয়। খলিফাদের সাম্রাজ্যর তিনটি প্রধান ভাগের মধ্যে একটি ছিল খোরাসান। বাকি দু'টি ভাগ ছিল ইরাক-ই-আরব বা আরবি ইরাক ও ইরাক-ই-আজম বা পারসিক ইরাক। উমাইয়া খিলাফত (৬৬১-৭৫০ খ্রিষ্টাব্দ) ও আব্বাসীয় খিলাফত'এর (৭৫০-১২৫৮ খ্রিষ্টাব্দ) শাসনকালে খোরাসানকে এই অঞ্চলের চারটি বড় শহর, নিশাপুর, মার্ভ, হিরাট ও বালখকে কেন্দ্র করে চারটি বড় প্রশাসনিক অঞ্চলে ভাগ করা হয়।
মধ্যযুগের পারস্যে খোরাসান বলতে দস্ত-ই-কবীর বা মধ্য ইরানের মরুপ্রায় ভূমির পূর্বে অবস্থিত সে দেশের সমস্ত অঞ্চলকেই বোঝানো হত। স্বাভাবিকভাবেই দেশের আয়তন বাড়াকমার সাথে সাথে এই অঞ্চলের ব্যাপ্তিরও বারে বারে পরিবর্তন ঘটে। তবে বর্তমান আফগানিস্তানের এক বিরাট অংশই যে খোরাসানের অন্তর্ভুক্ত ছিল, তা বোঝা যায়, যখন আমরা দেখি, খোরাসানের ইতিহাসপ্রসিদ্ধ চারটি প্রশাসনিক অঞ্চলের প্রধান নগর হিরাট, মার্ভ, বালখ ও নিশাপুরের মধ্যে চারটিই বর্তমানে আফগানিস্তানে অবস্থিত। বাবরনামাতেও আমরা এই অঞ্চলের উল্লেখ পাইঃ
"ভারতের মানুষ তাদের দেশের বাইরে সব দেশকেই সাধারণভাবে খোরাসান নামে অভিহিত করে থাকে, ঠিক যেমন আরবরা তাদের দেশের বাইরে আর সব দেশকে আজম বলে। খোরাসান থেকে ভারতে যাওয়ার প্রধান পথ দুটো - একটা কাবুলের মধ্য দিয়ে ও অন্যটি কান্দাহারের মধ্য দিয়ে। সাধারণভাবে ফরগানা, তুর্কিস্তান, সমরখন্দ, বালখ, বুখারা, হিসার, বদখশান, প্রভৃতি অঞ্চল থেকে ভারতে যাওয়ার জন্য কাবুলের পথটি বেশি ব্যবহার করা হলেও খোরাসানের বিভিন্ন অঞ্চলের ব্যবসায়ীরা ভারতে যেতে কান্দাহারের পথটিই বেশি ব্যবহার করে থাকে।"


title: বৃহত্তর খোরাসান

text:
খোরাসানের ইতিহাস অত্যন্ত প্রাচীন। প্রত্নতাত্বিক ও অন্যান্য বিভিন্ন ধরণের ঐতিহাসিক উপাদান থেকে যা জানা যায়, এই অঞ্চলে সভ্যতার ইতিহাস আড়াই হাজার বছরেরও বেশি পুরনো। সংক্ষেপে এই ইতিহাস নিচে আলোচনা করা হল।
৩৩০ খ্রিষ্টপূর্বাব্দে আলেকজান্ডারের অভিযানের পূর্বে এই অঞ্চল হাখমানেশি সাম্রাজ্যের অন্তর্ভুক্ত ছিল। পারস্যের হাখমানেশি সম্রাট দ্বিতীয় কুরুশ, যিনি "সাইরাস দ্য গ্রেট" নামেও ইতিহাসে পরিচিত, খ্রিস্টপূর্ব ৬ শতকে এই অঞ্চলটি মিডিয়দের হাত থেকে দখল করে নিজ সাম্রাজ্যভুক্ত করেন। যেহেতু মিডিয়রা তেমন কোনও লিখিত প্রমাণ রেখে যায়নি, বা সমসাময়িক যুগের কিছু প্রত্নতাত্বিক প্রমাণ ব্যতীত তেমন কোনও নিশ্চিত প্রমাণ এই অঞ্চলে পাওয়া যায়নি, তাই এই সময়ের খোরাসানের ইতিহাস সম্পর্কে নিশ্চিত করে কিছু বলা মুশকিল। শুধু এটুকু জানা যায়, ৫৫০ খ্রিস্টপূর্বাব্দে দ্বিতীয় কুরুশের হাতে তাদের পতন ঘটলে হাখমানেশি সাম্রাজ্যের পত্তন ঘটে। এরপর থেকে প্রায় আড়াইশ' বছর এই অঞ্চল প্রাচীন বিশ্বের এই অন্যতম বৃহৎ সাম্রাজ্যেরই অন্তর্ভুক্ত ছিল। ৩৩০ খ্রিস্টপূর্বাব্দে আলেকজান্ডারের আক্রমণের মুখে সমগ্র হাখমানেশি সাম্রাজ্যই ভেঙে পড়লে এই অঞ্চলও তাদের কেন্দ্রীয় শাসন থেকে মুক্তি পেয়ে একটি ম্যাসিদোনীয় উপনিবেশে পরিণত হয়।
আলেকজান্ডারের মৃত্যুর পর সল্প সময়ের জন্য (৩২৭ খ্রিঃ পূঃ - ৩০৫ খ্রিঃ পূঃ)এই অঞ্চল সামগ্রিকভাবে তাঁর সেনাপতি সেলুকাস প্রতিষ্ঠিত ব্যাকট্রিয় গ্রিক সাম্রাজ্যের অন্তর্ভুক্ত থাকে। এরপর মগধের মৌর্য সম্রাট প্রথম চন্দ্রগুপ্তের সাথে সেলুকাসের কন্যার বিবাহের যৌতুক হিসেবে হিন্দুকুশ পর্বতের দক্ষিণ অংশ মৌর্য সাম্রাজ্যের অধীনে চলে আসে। গ্রিক ভৌগলিক ও ঐতিহাসিক স্ত্রাবোর (৬৪ খ্রিঃ পূঃ - ২৪ খ্রিস্টাব্দ) ভাষায় -
এই অঞ্চলের বাকি অংশ এরপরও সেলুকাসের ব্যাকট্রিয় গ্রিক শাসনেরই অধীনে ছিল। কিন্তু উত্তরাধিকার সংক্রান্ত এক বিবাদের সুযোগে এই অঞ্চলের ব্যাকট্রিয় গ্রিক প্রশাসক (সত্রপ) অ্যান্ড্রাগোরাস.২৪৭ খ্রিস্টপূর্বাব্দে এই অঞ্চলের স্বাধীনতা ঘোষণা করলে তাঁর দুর্বলতার সুযোগ নিয়ে উত্তরপূর্ব ইরানের পার্নি উপজাতীয় নেতা আরশখস এই অঞ্চলের উপর কর্তৃত্ব কায়েম করেন। ক্যাস্পিয়ান সাগরের দক্ষিণপূর্ব কোণে অবস্থিত দাহেস্তান থেকে এই উপজাতি আরশখস'এর নেতৃত্বে প্রথম পার্থিয়ায় এসে তারপর সেখান থেকেই তাদের রাজ্য বিস্তার করেছিল বলে এদের প্রতিষ্ঠিত সাম্রাজ্যকে ইতিহাসে পার্থিয় সাম্রাজ্য বলে অভিহিত করা হয়। বেশ ক'বছর এই অঞ্চলের অধিকার নিয়ে তাদের সাথে ব্যাকট্রিয় গ্রিকদের টানাপোড়েন চলার পর ২৩৮ খ্রিস্টপূর্বাব্দে অ্যান্ড্রাগোরাসের মৃত্যু হলে এই অঞ্চলে পার্থিয় সাম্রাজ্য প্রতিষ্ঠিত হয়। অবশ্য ২০৯ খ্রিঃ পূঃ - ২০৬ খ্রিঃ পূঃ শেষ শক্তিশালী ব্যাকট্রিয় গ্রিক সম্রাট তৃতীয় অ্যান্টিওখাসের কাছে তাদের নতি স্বীকার করতে হয়, কিন্তু এরপর ব্যাকট্রিয় গ্রিক সাম্রাজ্য ভেঙে পড়লে পার্থিয়রাই এই অঞ্চলে সর্বেসর্বা হয়ে ওঠে।
খ্রিস্টপূর্ব প্রথম শতাব্দী নাগাদ বিভিন্ন অভ্যন্তরীণ বিদ্রোহে এবং উত্তরের স্তেপ থেকে আগত শক, কুষাণ, প্রভৃতি জাতির আক্রমণে পার্থিয় সাম্রাজ্য প্রবল অস্থিরতার সৃষ্টি হয়। শেষপর্যন্ত খ্রিস্টিয় প্রথম শতাব্দীতে এই অঞ্চলের দক্ষিণপূর্ব অংশ পার্থিয়দের হস্তচ্যূত হয়ে কুষাণ সাম্রাজ্যের অধীন হয়ে পড়ে। কুষানরা বর্তমান আফগানিস্তানের বাগরামে তাদের রাজধানী স্থাপন করেন। বিখ্যাত বামিয়ানের বুদ্ধমূর্তি তাদেরই কীর্তি বলে মনে করা হয়। অপরদিকে ২০৮ খ্রিস্টাব্দে দক্ষিণ পারস্যের ফর্সের শাহানশাহ বা 'রাজাদের রাজা' হিসেবে নিজেকে ঘোষণা করেন আর্দাশির নামক এক ব্যক্তি। এঁর বাবা বাবক বা পাপক ছিলেন পার্থিয়দের অধীনে ঐ অঞ্চলেরই এক প্রশাসক। কিন্তু ২২৪ খ্রিস্টাব্দে আরদাশির পার্থিয়দের বিরুদ্ধে বিদ্রোহ করলে তার হাতেই পার্থিয় সাম্রাজ্যের পতন ঘটে ও পরবর্তী ৪০০ বছরেরও বেশি সময় ধরে মধ্যপ্রাচ্যের সবচেয়ে বড় শক্তি হিসেবে সাসানিদদের (২২৪ খ্রিঃ - ৬৫১ খ্রিঃ) উত্থান ঘটে। পার্থিয়দের উত্তরাধিকার হিসেবে খোরাসানের মূল অধিকারও এই সময় এদের হাতেই এসে পড়ে।


title: বৃহত্তর খোরাসান

text:
খ্রিস্টিয় ৩য় শতাব্দীর প্রথম অর্ধে শেষপর্যন্ত সমগ্র অঞ্চলটিই সাসানিদদের অধীনে চলে যায়। সাসানিদদের হাত ধরেই এই অঞ্চল তার খোরাসান নাম লাভ করে এবং প্রশাসনিক দিক থেকে একটি গুরুত্বপূর্ণ অঞ্চলে পরিণত হয়। সাসানিদরা তাঁদের সমগ্র সাম্রাজ্যকে চারটি প্রশাসনিক অঞ্চলে ভাগ করে - পশ্চিম অংশের নাম ছিল খারভারান (Khvarvaran), উত্তর অংশের নাম বখতার, দক্ষিণে আরাখোসিয়া ও পূর্বে খোরাসান। এই সময় খোরাসানের পূর্ব সীমান্ত তৎকালীন ভারতের পশ্চিম সীমান্ত পর্যন্ত বিস্তারলাভ করে। পারস্যের পূর্বতম প্রদেশ হিসেবেই এই সময় থেকে এর নাম হয় 'খোর-আসান', অর্থাৎ সূর্য উদয়ের দেশ। খুব দ্রুত তাদের সীমানা আরও পূর্বে প্রসারিত হতে শুরু করে। ২৩০ খ্রিস্টাব্দের মধ্যেই বালখ, গুরগান, সিস্তানসহ পশ্চিম খোরাসান তাদের সাম্রাজ্যভুক্ত হয়। সাসানিদদের পরবর্তী লিপিতে এই কৃতিত্ব আরদাশিরের বলে দাবি করা হলেও, ঐতিহাসিকদের মতে ব্যাকট্রিয়া দখলের কৃতিত্ব সম্ভবত আরদাশিরের পুত্র প্রথম শাপুরের। এরপর কুষাণরাও বর্তমান আফগানিস্তান অঞ্চলে অন্তত তাদের অধীনতা স্বীকার করে নেয়। যদিও বিভিন্ন ঐতিহাসিক সূত্রর সাক্ষ্য থেকে মনে করা হয়, অন্তত খ্রিস্টিয় ২৪০'এর দশক পর্যন্ত তারা তাদের স্বাধীন অস্তিত্ব বজায় রাখতে পেরেছিল। যাইহোক, পূর্বদিকে কুষাণরা তখনও তাদের সাম্রাজ্য বেশকিছু দিন ধরে রাখতে সক্ষম হয়েছিল। কিন্তু কিছুদিনের মধ্যেই সাসানিদদের পূর্ব সীমানা এতটাই বিস্তার লাভ করে যে তা পূর্ব দিকে সিন্ধু অববাহিকা পর্যন্ত পৌঁছে যায়। অপরদিকে কুষাণদের পরাস্ত করে পূর্ব থেকে মগধের গুপ্ত সাম্রাজ্যও (৩২০খ্রিঃ - ৫৫০ খ্রিঃ) চতুর্থ শতাব্দীতে ঐ অববাহিকা পর্যন্ত বিস্তার লাভ করে। ফলে খোরাসানকে ভিত্তি করে ভারতীয় উপমহাদেশের সাথে সাসানিদদের যোগাযোগ উল্লেখযোগ্যরকম বৃদ্ধি পায়। বিশেষ করে উত্তর-পশ্চিম ভারতে বাণিজ্য ও অন্যান্য সূত্রে সাসানিদদের সংস্কৃতির ভালোই প্রভাব পড়ে। কুষাণরা এই প্রভাবে যে বিশেষভাবে প্রভাবিত হয়েছিল, কুষাণ অঞ্চলে প্রাপ্ত বিভিন্ন বিচারসভা, শিকার ও রাজকীয় আমোদের চিত্রাঙ্কিত নানা বয়ন ও সাসানিদ রৌপ্যফলক থেকে তা ভালোভাবেই বুঝতে পারা যায়। অপরদিকে 'চতুরঙ্গ' খেলাটিও এইসময়েই ভারতীয় অঞ্চল থেকে খোরাসান হয়ে পারস্যে ছড়িয়ে পড়ে বলে মনে করা হয়। এছাড়া দ্বিতীয় পুলকেশীর রাজত্বকালে দক্ষিণ ভারতের চালুক্যদের সাথেও সাসানিদদের দূত বিনিময় হত বলে জানা যায়।
শ্বেতহূণ বা গ্রিকভাষায় হেপথ্যালাইটদের প্রকৃত পরিচয় নিয়ে যথেষ্ট ধোঁয়াশা আছে। অনেক ঐতিহাসিকদের মতে এরা এক তিব্বতীয় বা তুর্কি যাযাবর উপজাতি। চীনা উৎস (ষষ্ঠ শতাব্দীর চীনা পরিব্রাজক সং ইউন'এর ভ্রমণ বৃত্তান্ত। মূল বইটি পাওয়া না গেলেও লইয়াং জিলান জি বা লইয়াং বৌদ্ধ মঠের রিপোর্ট থেকে ঐ বই থেকে প্রাপ্ত বহু মূল্যবান তথ্য আমরা জানতে পারি।) থেকে জানা যায় এরা ১২৫ খ্রিস্টাব্দে চীনের প্রাচীরের উত্তরে জুঙ্গারিয়া অঞ্চলে বসবাস করত। আবার অন্যদের মতে এরা এক ইরানী উপজাতিই, যাদের উদ্ভব ঐ খোরাসান অঞ্চলেরই ব্যাকট্রিয়া থেকেই। যাই হোক, খ্রিস্টীয় পঞ্চম শতকের শুরুর দিকেই ৪২৫ খ্রিস্টাব্দ নাগাদ এরা সির দরিয়া নদী পেরিয়ে আসে ও সাসানিদদের সাম্রাজ্যের উত্তরপূর্ব দিকে তীব্র আক্রমণ শাণায়। সাসানিদ সম্রাট পঞ্চম বাহরাম (৪২১ খ্রিঃ - ৪৩৮ খ্রিঃ) ও তারপর দ্বিতীয় ইয়াযদগেরদ প্রথমে তাদের আক্রমণ প্রতিরোধ করেন ও তাদের পূর্ব দিকে তাড়িয়ে দেন। কিন্তু কিছু বছর পর তারা আবার ফিরে আসে ও ৪৮৩ খ্রিস্টাব্দে হিরাটের কাছে মরুভূমিতে ফাঁদে ফেলে সাসানিদ সম্রাট প্রথম পেরোজকে তাঁর বিশাল বাহিনীসহ সম্পূর্ণ পরাস্ত করে। প্রথম পেরোজ মারা যান, তাঁর বাহিনী ধ্বংস হয়ে যায়। এরপর তারা হিরাটের দিকে অগ্রসর হয় এবং পরবর্তী দু' বছর সমগ্র অঞ্চলে এক ধরণের তীব্র অরাজকতার সৃষ্টি হয়। পরবর্তীকালেও প্রায় একশ' বছর ধরে শ্বেতহূণরা পারস্যের ঠিক উত্তরপূর্বে তথা খোরাসানের উত্তর অংশে এক স্থায়ী হুমকি হিসেবে অবস্থান করতে থাকে ও তাদের সাথে সাসানিদদের তীব্র টানাপোড়েন চলতে থাকে।


title: বৃহত্তর খোরাসান

text: সপ্তম শতাব্দীর প্রথম দিকে সাসানিদদের সাম্রাজ্য যেমন একদিকে সবচেয়ে বেশি বিস্তার লাভ করে, ঠিক সেই একই সময়ে তাদের শাসন নানাকারণে দুর্বল হয়ে পড়তেও শুরু করে। একদিকে পূর্বে শ্বেত হূণ ও পশ্চিমে পূর্ব রোম সাম্রাজ্যের তাদের সাথে শতাব্দীব্যাপী কখনও টানা কখনও ক্ষেপে ক্ষেপে সংঘর্ষে অনিবার্যভাবেই তাদের শক্তিক্ষয় হয়। বিশেষ করে শেষ শক্তিশালী সাসানিদ সম্রাট দ্বিতীয় খসরুর (৫৯০ খ্রিঃ - ৬২৮ খ্রিঃ) রাজত্বকালে রোমানদের সাথে ক্রমাগত লড়াই'এ পার্শি সেনাবাহিনী খুবই ক্লান্ত ও শেষপর্যন্ত একরকম বিধ্বস্ত হয়ে পড়ে। চাষীদের মধ্যে প্রবল অসন্তোষ দেখা দেয়। ক্রমাগত যুদ্ধর ফলে জিনিসপত্রের অবাধ যাতায়াতে বাধা সৃষ্টি হওয়ায়, সেখানেও ঘাটতি বাড়ে। স্বৈরতান্ত্রিক শাসকের বিরুদ্ধে ফলে দেশের মধ্যেই অসন্তোষ চরমে ওঠে। অন্যদিকে যুদ্ধের খরচ জোগাতে সাধারণ মানুষের উপর অতিরিক্ত করের বোঝাও চাপে। ক্রমাগত যুদ্ধবিগ্রহ ও তদজনিত ধ্বংসে সাম্রাজ্যর অভ্যন্তরীণ স্থিতিও যথেষ্ট ক্ষতিগ্রস্ত হয়। তারউপর রোমানবাহিনীর হাতে একরকম পর্যুদস্ত অবস্থায় নিজ পুত্র দ্বিতীয় কাভাদ'এর বিদ্রোহে দ্বিতীয় খসরুর মৃত্যু হলে অরাজকতা চরমে ওঠে। মাত্র ৫ বছরের মধ্যে প্রায় এক ডজন শাসকের পরিবর্তন ঘটে। দেশে গৃহযুদ্ধের পরিস্থিতির সৃষ্টি হয়। কেন্দ্রীয় শাসনক্ষমতা দুর্বল হয়ে পড়ে বিভিন্ন আঞ্চলিক প্রশাসক, জমিদার ও সেনাপতিদের হাতেই মূল ক্ষমতা এসে জড়ো হয়। শেষপর্যন্ত ৬৩২ খ্রিস্টাব্দে শেষ সাসানিদ সম্রাট তৃতীয় ইয়াজদেগেরদ সিংহাসনে বসার এক বছরের মধ্যেই তাঁকে ইসলামে উদ্বুদ্ধ ও ঐক্যবদ্ধ আরবী আক্রমণের সম্মুখীন হতে হয়।


title: বৃহত্তর খোরাসান

text: আরবী আক্রমণের মুখে সাসানিদরা প্রায় কোনও বাধাই তৈরি করতে পারেনি। নতুন সম্রাট তৃতীয় ইয়াজদেগেরদ ছিলেন তখন নেহাতই এক নাবালক। গোটা সাম্রাজ্যরও তখন এক খাপছাড়া অবস্থা। ফলে আরবরা খুব সহজেই একের পর এক যুদ্ধে জয়লাভ করতে থাকে। এই অবস্থায় খলিফা আবু বকরের নির্দেশে বিখ্যাত মুসলমান সেনাপতি খালিদ ইবন ওয়ালিদের নেতৃত্বে আরব বাহিনী মেসোপটেমিয়া বা আজকের দক্ষিণ ইরাকের শহরগুলির উপর একের পর এক আক্রমণ চালাতে শুরু করে। ৬৩৩ খ্রিস্টাব্দের এপ্রিল-জুলাই মাসের মধ্যে পরপর ওয়ালাজা, হিরা ও আল আনবারের যুদ্ধে তারা সাসানিদ বাহিনীকে সম্পূর্ণ পরাস্ত করে। আরব আক্রমণের মুখে এর ফলে ৬৩৪ খ্রিস্টাব্দের মধ্যেই একে একে প্রায় সমগ্র দক্ষিণ ইরাক ও সিরিয়ার অংশবিশেষ হারাতে হয় সাসানিদদের। ৬৩৭ খ্রিস্টাব্দে "আল কোয়াদেসিয়ার যুদ্ধেও" সাসানিদ বাহিনীর পরাজয়ের পর আরব বাহিনীর অবরোধের মুখে তাদের দীর্ঘদিনের রাজধানী টাইগ্রিস নদী তীরের তেসিফুন'এরও পতন ঘটে। তৃতীয় ইয়েজদেগেরদ কোনওরকমে পূবের দিকে পালাতে সক্ষম হন। কিন্তু সাসানিদরা এই যুদ্ধে তাদের রাজধানীর সাথে সাথে প্রায় সমগ্র রাজকোষই আরবদের হাতে খুইয়ে বসে। ফলে যুদ্ধ চালাতে তাদের অর্থভাণ্ডারে এবার রীতিমতো টান পড়ে। তারউপর সাম্রাজ্যের কেন্দ্রীয় শাসন ও বাহিনী ভেঙে পড়ার পর আরবদের ক্রমাগত চাপের মুখে সমগ্র সাম্রাজ্যের পতন ছিল তখন শুধুমাত্র সময়ের অপেক্ষা। সম্রাট ইয়েজদেগেরদ নিরাপত্তার খোঁজে সাম্রাজ্যের পূর্বতম প্রদেশ খোরাসানেই আশ্রয় নেন। সাসানিদ সেনাপতি ও আঞ্চলিক শাসকদের শত্রুদের রোখার শেষ মিলিত চেষ্টাও ৬৪২ খ্রিস্টাব্দে "নাহাবাঁধের যুদ্ধে" ব্যর্থ হয়। আরবীদের চাপের মুখে তাদের গোটা সাম্রাজ্যই তাসের ঘরের মতোই ভেঙে পড়ে। তবে খোরাসান যেহেতু ছিল অনেকটাই পূর্বদিকে, তাই সেখানে তখনও কিছুদিন সাসানিদ শাসন বজায় থাকে। কিন্তু দীর্ঘদিনের শোষণ ও অপশাসনের কারণে সাসানিদরা এই অঞ্চলে আদৌ জনপ্রিয় ছিল না। ৬৫১ খ্রিস্টাব্দে (মতান্তরে ৬৫০ খ্রিস্টাব্দে) সেখানেও আরবী বাহিনী আক্রমণ শুরু করে। এই অবস্থায় ৬৫১ খ্রিস্টাব্দে সম্রাট তৃতীয় ইয়াজদেগেরদ মার্ভ শহরে আততায়ীর হস্তে নিহত হলে সাসানিদ সাম্রাজ্যের পতন ঘটে। পারস্যের আর বাকি সব অঞ্চলের মতো খোরাসানও এই সময় থেকে উমাইয়া খিলাফতের অধীন হয়ে পড়ে।


title: বৃহত্তর খোরাসান

text: ইতিহাসের নানা পর্যায়ে খোরাসানের রাজনৈতিক কর্তৃত্ব এতবার হাতবদল হওয়ায় এই অঞ্চলে বহু জাতির মানুষের বাস। এখানে পারসিক, আরবী, তুর্কি, কু্র্দ, মঙ্গোল, বালুচ এবং স্বল্প পরিমাণে হলেও কিছু ইহুদী ও জিপসিরাও বাস করে। এই অঞ্চলের প্রাচীন অধিবাসী ছিল পারসিকরাই। তবে বর্তমানে পারস্যর অধীন প্রদেশগুলি ব্যতীত তাদের সংখ্যা যথেষ্ট কমে গেছে। ১৯২৯ সালের সামরিক রিপোর্ট থেকেই জানা যায়, মাশাদ সমভূমি, নিশাপুর জেলা ও কোয়েন জেলাতেই কেবল তখন তারা সংখ্যাগরিষ্ঠ। এখন উত্তর খোরসান, দক্ষিণ খোরসান ও রাজাভি খোরসান প্রদেশ তিনটির মধ্যে প্রথম দুটি প্রদেশে লোকসংখ্যাও যথেষ্ট কম। অন্যদিকে আরবীদের এই অঞ্চলে আগমণ ঘটে সপ্তম শতকের মধ্যভাগে। এই অঞ্চলের নিশাপুর, মার্ভ এবং সম্ভবত হিরাট ও বালখেও তারা সৈন্যশিবির স্থাপন করে। এগুলিকে কেন্দ্র করেই.৬৫১ খ্রিস্টাব্দ থেকে এই অঞ্চলে আরবী জনসংখ্যা বৃদ্ধি পেতে শুরু করে। উমাইয়া ও আব্বাসীয় খিলাফতের পুরো সময় ধরেই এই অঞ্চলে আরবী বসতি গড়ে ওঠে। বিভিন্ন তুর্কি উপজাতি এই অঞ্চলে ব্যাপকভাবে ঢুকতে শুরু করে মূলত একাদশ শতাব্দীতে সলজুক আক্রমণের সময় থেকে। এরপর থেকে ক্ষেপে ক্ষেপে প্রায় ৮ শ' বছর ধরে নানা তুর্কি উপজাতির লোক এই অঞ্চলে বাসা বাঁধে। বর্তমানেও এই অঞ্চলের উত্তরের প্রদেশগুলিতে বিভিন্ন তুর্কি ভাষাগোষ্ঠীর মানুষেরই সংখ্যাধিক্য। বিশেষজ্ঞদের মতে যদিও কুর্দ জাতির লোকেরা ১৬ শতাব্দীর আগেও এই অঞ্চলে বাস করতো, বর্তমানে এই অঞ্চলের উত্তর অংশে যে কুর্দরা বাস করে তারা মূলত পশ্চিম পারস্য থেকে আসা। ১৬ শতাব্দীতে উজবেক, তুর্কমেন, প্রভৃতি তুর্কি ভাষাগোষ্ঠীর মানুষের সংখ্যাগরিষ্ঠতা হ্রাসের উদ্দেশ্যেই এদের সাফাভিদ সুলতানেরা এদের এই অঞ্চলে নিয়ে আসে। আবার খোরাসানের উত্তর, উত্তরপূর্ব ও পূর্ব অংশে বহু মোঙ্গোল জাতির মানুষও বাস করে। বর্তমানে এদের মূল দুটি উপজাতি তিমুরি ও হাজারা। বর্তমান আফগানিস্তানের বিভিন্ন অংশেই এদের যথেষ্ট পরিমাণে বাস। এছাড়া এই অঞ্চলের দক্ষিণ সীমানায় যেহেতু বালুচিস্তান, সেখানকার বহু অধিবাসীও বর্তমানে এই খোরাসান অঞ্চলেরও নানা স্থানের বাসিন্দা। একসময় যদিও এখানে বিশাল ইহুদী জনসংখ্যা ছিল, আজ তার খুব কমই অবশিষ্ট আছে। এমনকী ১৯২০ সাল নাগাদও তাদের যে সামান্য অংশ মাশাদ অঞ্চলে বাস করতো, তাদেরও একটা অংশ ছিল 'জাদিদ', অর্থাৎ ১৮৩৯ সালে যাদের জোর করে ইসলামে ধর্মান্তরিত করা হয়, কিন্তু গোপনে তারা নিজ ধর্মের প্রতি আনুগত্য বজায় রাখে। এছাড়াও নিশাপুর, সাবজাভার ও বিরজন্দ শহরের দক্ষিণে কিছু জিপসিও বাস করে। এরা এখনও যাযাবর প্রজাতির, ও বংশপরম্পরায় নানারকম কারিগরি জাতীয় কাজ করে থাকে।


title: রিচমন্ড মুতুম্বামি

text: রিচমন্ড মুতুম্বামি (জন্ম: ১১ জুন, ১৯৮৯) মাসিভিঙ্গো এলাকায় জন্মগ্রহণকারী জিম্বাবুয়ের উদীয়মান ক্রিকেটার। জিম্বাবুয়ে ক্রিকেট দলের হয়ে টেস্ট ও একদিনের আন্তর্জাতিক ক্রিকেট খেলছেন। পাশাপাশি ঘরোয়া ক্রিকেটে সেন্ট্রালস, সাউদার্ন রক্স, সাউদার্ন, ওয়েস্টার্নসের হয়ে খেলেছেন। দলে তিনি মূলতঃ উইকেট-কিপারের ভূমিকায় অবতীর্ণ হয়েছেন। ডানহাতে ব্যাটিংয়ের সাথে ডানহাতে অফ-ব্রেক বোলিংয়েও পারদর্শী মুতুম্বামি। তার ভাই এ মুতুম্বামিও একজন ক্রিকেটার। এপ্রিল, ২০১৩ সালে বাংলাদেশ ক্রিকেট দলের বিপক্ষে তার টেস্ট অভিষেক ঘটে।


মাধ্যমিক ও উচ্চ মাধ্যমিক শিক্ষা বোর্ড, কুমিল্লা বাংলাদেশের কুমিল্লা জেলার মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। এই শিক্ষা বোর্ড ১৯৬২ সালে বাংলাদেশের কুমিল্লা জেলায় প্রতিষ্ঠিত হয়। কুমিল্লা কান্দিরপাড়ের লাকসাম রোডে এর বর্তমান দাপ্তরিক ভবন অবস্থিত।


title: মাধ্যমিক ও উচ্চ মাধ্যমিক শিক্ষা বোর্ড, কুমিল্লা

text: বোর্ডের অর্ডিন্যান্স অনুসারে এটি মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্য ক্ষমতাপ্রাপ্ত; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961) ও এর ১৯৬২ খ্রিস্টাব্দের ষোড়শ এবং ১৯৭৭ খ্রিস্টাব্দের সপ্তদশ সংশোধনী দ্বারা দ্বায়িত্বপ্রাপ্ত।কুমিল্লা বোর্ডের অধিনে বিশিষ্ট শিক্ষা প্রতিষ্ঠান সমূহ হচ্ছেঃ


title: ২০১৪ এশিয়ান গেমসে ক্রিকেট - পুরুষ

text: ২০১৪ এশিয়ান গেমসের ক্রিকেট ক্রীড়া বিষয় দক্ষিণ কোরিয়ার ইঞ্চিয়নের ইওনহুই ক্রিকেট মাঠে অনুষ্ঠিত হবে। ২৯ সেপ্টেম্বর থেকে ৪ অক্টোবর, ২০১৪ সময়কালে পুরষ বিভাগে দশটি দল প্রতিদ্বন্দ্বিতা করবে।


title: ২০১৪ এশিয়ান গেমসে ক্রিকেট - পুরুষ

text: আইসিসি’র দুইটি পূর্ণাঙ্গ সদস্য শ্রীলঙ্কা ও বাংলাদেশসহ ৮টি সহযোগী ও অনুমোদন লাভকারী দল এবারের প্রতিযোগিতায় অংশ নিচ্ছে:


title: ২০১৪ এশিয়ান গেমসে ক্রিকেট - পুরুষ

text: কোয়ার্টার-ফাইনালে উত্তীর্ণ।


title: বাংলাদেশ সামরিক জাদুঘর

text: বাংলাদেশ সামরিক জাদুঘর, বাংলাদেশের রাজধানী ঢাকা শহরের বিজয় সরণিতে অবস্থিত একটি জাদুঘর। জাদুঘরটি বাংলাদেশ সেনাবাহিনী কর্তৃক নিয়ন্ত্রিত হয়। বাংলাদেশ সেনাবাহিনীর ইতিহাস, ঐতিহ্য, সাফল্য সংক্রান্ত নিদর্শন ও বিভিন্ন অস্ত্র-শস্ত্রের সংগ্রহ নিয়ে জাদুঘরটি সজ্জিত।


title: বাংলাদেশ সামরিক জাদুঘর

text: ১৯৮৭ সালে প্রথম সামরিক জাদুঘরটি প্রতিষ্ঠিত হয় এবং ১৯৯৯ সালে জাদুঘরটি স্থায়ীভাবে বিজয় সরণিতে স্থানান্তর করা হয়। ১৯৭১ সালে মুক্তিযুদ্ধের সময় সেনাবাহিনীর কমান্ডারদের ব্যাজ, পোশাক, অস্ত্র, গোলাবারুদ, ক্যানন, এন্টি এয়ারক্রাফ্ট গান এবং যোগাযোগের জন্য ব্যবহৃত বিভিন্ন যানবাহন জাদুঘরটিতে রক্ষিত রয়েছে। মুক্তিযুদ্ধের পর তৎকালীন পাকিস্তান সেনাবাহিনীর কাছ থেকে উদ্ধার হওয়া বিভিন্ন যানবাহন এবং অস্ত্রও এখানে সংরক্ষিত রয়েছে।


title: ২০১৪ এশিয়ান গেমসে ক্রিকেট - মহিলা

text: ২০১৪ এশিয়ান গেমসের ক্রিকেটে মহিলাদের ক্রীড়া বিষয় দক্ষিণ কোরিয়ার ইঞ্চিয়নের ইওনহুই ক্রিকেট মাঠে অনুষ্ঠিত হয়। ২৯ সেপ্টেম্বর থেকে ৪ অক্টোবর, ২০১৪ সময়কালে মহিলা বিভাগে দশটি দল প্রতিদ্বন্দ্বিতা করে।


title: ২০১৪ এশিয়ান গেমসে ক্রিকেট - মহিলা

text: আইসিসি’র তিনটি পূর্ণাঙ্গ সদস্য পাকিস্তান, শ্রীলঙ্কা ও বাংলাদেশসহ ৭টি সহযোগী ও অনুমোদন লাভকারী দল এবারের প্রতিযোগিতায় অংশ নেয়:


title: ২০১৪ এশিয়ান গেমসে ক্রিকেট - মহিলা

text: কোয়ার্টার-ফাইনালে উত্তীর্ণ


title: ২০১৪ এশিয়ান গেমসে ক্রিকেট - মহিলা

text: ১০টি দল র‍্যাংক এসিসি দ্বারা ব্যবহৃত মানদণ্ডের উপর ভিত্তি করে স্থান দেওয়া হয়েছে।


title: ইনছন

text: ইনছন (Korean: 인천, 仁川 ) দক্ষিণ কোরিয়ার প্রধান বন্দর নগরী। এছাড়াও, ইনছন আন্তর্জাতিক বিমানবন্দরের জন্য বিখ্যাত। এই শহরের পূর্ব নাম হচ্ছে চেমাল্পো। সিউল থেকে প্রায় ২৮ কিলোমিটার দূরে উত্তর-পশ্চিমাংশে এই শহরের অবস্থান এবং আধুনিক নৌ যোগাযোগ সুবিধাদি বিদ্যমান। সিউলের সাথে সড়ক ও রেলপথে সংযুক্ত আছে এই শহরটি। পীত সাগর থেকে উদ্ভূত হ্যান নদী তীরবর্তী এলাকায় এই শহর গড়ে উঠেছে। স্যান ফ্রান্সিস্ক ওয়াশিংটন, মাদ্রিদ ও তেহরানের সাথে একই অক্ষাংশে অবস্থান করছে। সিউল ও বুশানের পর এটি দক্ষিণ কোরিয়ার তৃতীয় বৃহত্তম শহর। ২০০৯ সালের হিসেব অণুযায়ী এখানে প্রায় ২.৬ মিলিয়ন অধিবাসী বসবাস করছেন। ১৮৮৩ সালে জেমালপো বন্দর নির্মাণের সময় এখানে মাত্র ৪,৭০০জন ব্যক্তি বসবাস করতেন। ইনছনে দশটি প্রশাসনিক জেলা রয়েছে। আটটি ওয়ার্ড (গু) ও দুইটি কাউন্টিতে (গান) শহরকে বিভক্ত করা হয়েছে।


title: ইনছন

text: ইনছন মেট্রোপলিটন শহরের মর্যাদাপ্রাপ্ত ও কেন্দ্রীয় সরকার কর্তৃক সরাসরি পরিচালিত হয়। প্রদেশের ন্যায় সমান প্রশাসনিক মর্যাদার অধিকারী এই শহরটি। উত্তর ও দক্ষিণ কোরিয়ার মধ্যবর্তী বেসামরিক অঞ্চলে শহর অবস্থান করছে। টেক্সটাইল, রেশম, ধাতব পদার্থ, রেলওয়ের যন্ত্রাংশ, পেট্রোলিয়াম পদার্থ আমদানী ও চাউল, জিনসেং, গম, বৈদ্যুতিক যন্ত্রপাতি ও কাগজ রপ্তানী করা হয়। এছাড়াও, জ্বালানী তৈল শোধনাগার, রাসায়নিক পদার্থ উৎপাদন, ইস্পাতের দ্রবাদি সম্পর্কীত কারখানা এ বন্দর নগরীকে কেন্দ্র করে গড়ে উঠেছে। গত পাঁচশ বছর ধরে স্থানীয় অর্থনীতিতে মৎস্য আহরণ অত্যন্ত গুরুত্বপূর্ণ ভূমিকা রাখছে। গ্রীষ্মকালে পর্যটকদের আকর্ষণের কেন্দ্রবিন্দু এই নগরটি। বন্দর নগরীটি উদ্বোধনের পর থেকেই বহিঃবিশ্বের সাথে সম্পর্ক রক্ষাসহ কোরিয়ার অর্থনৈতিক উন্নয়নে নেতৃত্ব দিয়ে আসছে। এটি আধুনিক কোরিয়ায় শিল্পায়নের প্রধান সূতিকাগাররূপে বিবেচিত। কোরিয়া সরকার আগস্ট, ২০০৩ সালে কোরিয়ার প্রথম মুক্ত অর্থনৈতিক অঞ্চলের মর্যাদা পায়। এরপর থেকেই বৃহৎ স্থানীয় প্রতিষ্ঠান ও বৈশ্বিক প্রতিষ্ঠানসমূহ ইঞ্চিয়ন মুক্ত অর্থনৈতিক অঞ্চলে ব্যাপকভাবে অর্থ বিনিয়োগ করতে থাকে। তন্মধ্যে স্যামসাং অন্যতম যারা সঙ্গডো আন্তর্জাতিক শহরে নতুন বিনিয়োগ করেছে।


title: ইনছন

text: আন্তর্জাতিক নগরী হিসেবে ইনছনে অনেকগুলো আন্তর্জাতিক সম্মেলন অণুষ্ঠিত হয়েছে। ২০০৯ সালে ইনছন বৈশ্বিক মেলা ও উৎসব অণুষ্ঠিত হয়। এছাড়াও, ১৯ সেপ্টেম্বর, ২০১৪ তারিখ থেকে সপ্তদশ এশিয়ান গেমসের স্বাগতিক শহরের মর্যাদা পায়। পরিবেশ সংক্রান্ত কর্মকাণ্ডে জড়িত আন্তর্জাতিক সংস্থা গ্রীন ক্লাইমেট ফান্ডের সদর দফতর এখানেই অবস্থিত।


title: মামুন স্মৃতি পাবলিক স্কুল

text: মামুন স্মৃতি পাবলিক স্কুল () বাংলাদেশের জামালপুর জেলার সদর থানার দিগপাইত ইউনিয়নের ছোনটিয়া বাজার এলাকায় অবস্থিত সহশিক্ষা কার্যক্রম অন্তর্ভুক্ত একটি শিক্ষা প্রতিষ্ঠান (প্লে গ্রুপ-১০ম শ্রেণি)। ১৯৯০ সালে স্থাপিত এই বিদ্যালয়টি এরই মধ্যে জামালপুর জেলার অন্যতম সেরা শিক্ষা প্রতিষ্ঠান হিসেবে পরিণত হয়েছে। জাতীয় শিক্ষাক্রমের অধীনে এই শিক্ষা প্রতিষ্ঠানে পাঠদান করা হয়। লিখিত এবং মৌখিক পরীক্ষার ভিত্তিতে প্লে গ্রুপ থেকে ১০ম শ্রেণিতে ছাত্রছাত্রী ভর্তি করা হয়ে থাকে। বিদ্যালয়টির শিক্ষক সংখ্যা ৪৫ জন এবং প্রায় ১২০০ জন শিক্ষার্থী এই বিদ্যালয়ে অধ্যয়ন করে থাকে।


title: মামুন স্মৃতি পাবলিক স্কুল

text: জামালপুর জেলার দিগপাইত ইউনিয়নের অন্যতম শ্রেষ্ঠ বিদ্যানুরাগী শ্রদ্ধেয় মফিজ মৌলভীর একমাত্র ছেলে ঢাকা বিশ্ববিদ্যালয়ের আইন বিভাগের ছাত্র মামুনুর রশিদের (এমএ) অকাল মৃত্যুর কারণে তাঁর স্মৃতি রক্ষার্থে তাঁর বন্ধুরা ১৯৯০ সালে ছোনটিয়া বাজারে “মামুন স্মৃতি সংঘ” নামে একটি কিন্ডারগার্টেন স্কুল প্রতিষ্ঠা করেন। পরে এর কোনো পৃষ্ঠপোষক না পাওয়া যাওয়ায় মামুনুর রশিদের আপন চাচতো ভাই বাংলাদেশ সুপ্রীম কোর্টের আইনজীবী এডঃ খলিলুর রহমান এই সংঘের দায়িত্ব গ্রহণ করেন এবং “মামুন স্মৃতি সংঘ” নাম পাল্টে “মামুন স্মৃতি পাবলিক স্কুল” নাম রাখতে হবে এই শর্তে সমস্ত খরচাপাতি দেওয়ার অঙ্গীকার করেন। মামুন স্মৃতি পাবলিক স্কুলের প্রতিষ্ঠাতার সহোদর বড় ভাই বাংলাদেশ ব্যাংকের গভর্নর ড. আতিউর রহমান এই স্কুলের একজন পৃষ্ঠপোষক।


title: মামুন স্মৃতি পাবলিক স্কুল

text: জামালপুর উপজেলার প্রাক্তন চেয়ারম্যান ও দিগপাইত শামসুল হক ডিগ্রী কলেজের প্রাক্তন অধ্যক্ষ মোঃ আব্দুল হামিদ এই স্কুলের সভাপতির দায়িত্ব পালন করছেন। মোঃ জাহাঙ্গীর আলম (বি.এ, বি.এড) সুনিপূণভাবে এই বিদ্যালয়ের প্রধান শিক্ষকের দায়িত্ব পালন করছেন। স্কুলটি পরিচালনার জন্য একটি কার্যকরী পরিচালনা পর্ষদ সক্রিয় রয়েছে। প্রতিষ্ঠার পর থেকে আজ পর্যন্ত ভাল ফলাফল এবং আধুনিক, মানসম্মত ও উন্নত শিক্ষা কার্যক্রমের মাধ্যমে প্রতিষ্ঠানটি সর্বসাধারণের মন জয় করে নিতে সক্ষম হয়েছে।


title: মামুন স্মৃতি পাবলিক স্কুল

text: মামুন স্মৃতি পাবলিক স্কুল জাতীয় শিক্ষাক্রমের অধীনে প্রাথমিক, নিম্ন মাধ্যমিক ও মাধ্যমিক স্তরে শিক্ষাদান করে থাকে। বিদ্যালয় কর্তৃপক্ষ শিক্ষার মান এবং শৃংখলা রক্ষায় সর্বদা সচেষ্ট। এর ফলে প্রাথমিক শিক্ষা সমাপনী পরীক্ষা, জে এস সি পরীক্ষা এবং এস এস সি পরীক্ষায় মামুন স্মৃতি পাবলিক স্কুলের শিক্ষার্থীরা ভাল ফল করে থাকে। মামুন স্মৃতি পাবলিক স্কুলে প্রায় ২,৫০০ বই সমৃদ্ধ আধুনিক পাঠাগার এবং প্রয়োজনীয় যন্ত্রপাতি সমৃদ্ধ পদার্থবিজ্ঞান, রসায়ন ও জীববিজ্ঞান পরীক্ষাগার এবং কম্পিউটার ল্যাব রয়েছে।


title: মামুন স্মৃতি পাবলিক স্কুল

text: মামুন স্মৃতি পাবলিক স্কুল জাতীয় শিক্ষাক্রম অনুসরণ করে থাকে। এছাড়া ইচ্ছা করলে ২য়-১০ম শ্রেণীর শিক্ষার্থীরা সঙ্গীত শিক্ষা, চারু ও কারুকলা এবং নৃত্যসহ বিভিন্ন সহশিক্ষা কার্যক্রমে অংশ নিতে পারে। জাতীয় শিক্ষাক্রমের নিয়মানুযায়ী ৯ম শ্রেণির শিক্ষার্থীদের বিজ্ঞান/বানিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে।


title: মামুন স্মৃতি পাবলিক স্কুল

text: পাঠ্যবইয়ের নির্ধারিত শিক্ষাদানের পাশাপাশি প্রতিষ্ঠানটি বেশকিছু সহশিক্ষা কার্যক্রমও পরিচালনা করে থাকে। স্কুলটি বেশ কবেকবার জাতীয় টেলিভিশন বিতর্ক প্রতিযোগীতায় অংশগ্রহন করে বিজয় অর্জন করেছে যা বাংলাদেশ টেলিভিশনে প্রচারিত হয়েছে। এ ছাড়াও স্কুলটি বিভিন্ন সময়ে আন্তঃজেলা বিতর্ক প্রতিযোগীতা, আন্তঃস্কুল বিতর্ক প্রতীযোগীতায় অংশ নিয়ে চ্যাম্পিয়ন হয়েছে। বিভিন্ন সময় বিভিন্ন আন্তঃ ক্রীড়া প্রতিযোগীতায় অংশ নিয়েও স্কুলটি সাড়া জাগিয়েছে। সাংস্করতিক পরিমন্ডলেও র‍য়েছে প্রতিষ্ঠানটির শিক্ষার্থীদের গৌরবোজ্জ্বল পদচারণা। এছাড়া প্রতিষ্ঠানটি জাতীয় গণিত অলিম্পিয়াডেও অংশগ্রহণ করে।


title: মামুন স্মৃতি পাবলিক স্কুল

text: প্রাথমিক শিক্ষা সমাপনী পরীক্ষা, জুনিয়র বৃত্তি পরীক্ষা, এস এস সি পরীক্ষায় মামুন স্মৃতি পাবলিক স্কুলের শিক্ষার্থীরা সচরাচর ভালো করে থাকে। এইচ এস সি পরীক্ষায় কৃতিত্বপূর্ণ ফলাফলের জন্য শিক্ষা মন্ত্রণালয় রাজউক উত্তরা মডেল কলেজ কে পুরস্কার প্রদান করেছে। প্রতিষ্ঠানটি ২০১২ সালে এসএসসি পরীক্ষার ফলাফলের ভিত্তিতে জামালপুর জেলার সেরা স্কুলের মর্যাদা লাভ করে। এছাড়াও গত ২০০৯ সাল থেকে প্রতিষ্ঠানটির পাসের হার ১০০% যা জামালপুর জেলায় একটি রেকর্ড। পরীক্ষার ফলাফলের ভিত্তিতে স্কুলটি বেশ কয়েকবার জামালপুর জেলার সেরা ১০টি স্কুলের তালিকায় স্থান লাভ করেছে।


title: মামুন স্মৃতি পাবলিক স্কুল

text: স্কুলে আবাসিক ছাত্রাবাস সুবিধা থাকায় দূর-দূরান্তের ছেলেরা ছাত্রাবাসে থেকে অধ্যয়ন করছে। ছাত্রাবাসটি সমস্ত আধুনিক সুবিধা সম্বলিত, নিরিবিলি পরিবেশে অবস্থিত। এর আসন সংখ্যা ২০০। ছাত্রাবাসে ছাত্রদের প্রতি বিশেষ খেয়াল রাখা হয়।


title: রঙ্গিয়া

text: রঙ্গিয়া (; ) অসমের কামরূপ জেলার অন্তর্গত একটি নগর। এটি রঙ্গিয়া মহকুমার সদর ও নর্থ ফ্রন্ট রেলওয়েজ (উত্তর-পূর্ব সীমান্ত রেল)-এর ডিভিজনেল হেড কোয়াটার। নগর থেকে ৩কিঃমিঃ দূরত্বে অবস্থিত ভারতীয় স্থলসেনার রেডহর্ণ ডিভিসন। অঞ্চলটি গুয়াহাটি থেকে ৫২কিঃমিঃ দুরত্বে অবস্থিত। রঙ্গিয়া এক গুরুত্বপূর্ন রেল জংশন। এই জংশনকে কেন্দ্র করে নগরটি গড়ে উঠেছে।


title: রঙ্গিয়া

text: রঙ্গিয়া অঞ্চলের স্থানাংক । সাগরপৃষ্ঠ থেকে উচ্চতা ৩৯ মিটার। নগরটির মাঝে দিয়ে বয়েছে বরলীয়া নদী।


title: রঙ্গিয়া

text: রণ ও দিয়া এই শব্দ দুইটির সংযোগে রঙ্গিয়া নামের উৎপত্তি হয়েছে। ইতিহাসের বিভিন্ন সময়ে এখানে বিভিন্ন শাসক গোষ্ঠী যেমন: আহোম, কোচ রাজবংশ, গৌড়, মোগল ইত্যাদি শাসকগোষ্ঠীরা নিজের শক্তির পরীক্ষা করেছেন। গৌড়ের সেনাপতি আহোম সাম্রাজ্য আক্রমণের সময় নগর থেকে ৫কিঃমিঃ দূরত্বে একটি দূর্গ নির্মাণ করেন। এই দূর্গটি গৌরীয়াকোঠ নামে পরিচিত। নগর থেকে ৩কিঃমিঃ দূরত্বে ছিল রাজা আরিমত্তের রাজধানী। চতুর্দিকে দূর্গ নির্মাণ করে রাজা নিজের রাজধানী সুরক্ষিত রেখেছিল। দূর্গটির নাম হচ্ছে বৈদ্যর গড়। এই বৈদ্যর গড় আজও বিরাজমান। বৈদ্যর গড় নাম সমন্ধে বিভিন্ন মতভেদ দেখা যায়। এক কিংবদন্তি মতে দূর্গটি নির্মাণের সময় অসংখ্য পিঁপড়া নির্মাণের কার্যে বাধাস্বরুপ হয়েছিল। এক নিসন্তান বৈদ্য মন্ত্রবলে পিঁপড়া দূর করে নির্মাণ কার্য সফল করে তোলে। ফলে দূর্গটির নাম বৈদ্যর গড় হয়। আরেকটি প্রবাদমতে রাজা আরিমত্তের অপরনাম বৈদ্যদেব। আবার কয়েকজনের মতে বঙ্গের সেনাপতির নাম বৈদ্যদেব। তিনি দূর্গটি নির্মাণ করেন। রাজা আরিমত্ত দুর্গটিকে পুনঃনির্মাণ করেছিলেন। ইতিহাসের এক বিখ্যাত চরিত্র রাজা আরিমত্তের সহিত রঙ্গিয়ার সুগভীর সম্পর্ক রয়েছে।


title: রঙ্গিয়া

text: ২০১১ সনের জনগননা অনুযায়ী রঙ্গিয়া নগরের জনসংখ্যা ২০,৭১২জন।


title: রঙ্গিয়া

text: ৩১নং রাষ্ট্রীয় ঘাইপথ দ্বারা রঙ্গিয়া নগর অসমের বিভিন্ন প্রান্তের সহিত সংযুক্ত। অঞ্চলটির আরেকটি প্রধানপথ হচ্ছে ভারত ও ভূটান সংযোগকারী পথ। পথটি ভুটানের ফুন্টশোলিং নগরকে সংযুক্ত করেছে। রঙ্গিয়া একটি গুরুত্বপূর্ন রেল জংশন। এই জংশন থেকে ভারতের বিভিন্ন প্রধান মহানগর যেমন কলকাতা, দিল্লী, মুম্বাই, চেন্নাই, ইত্যাদি স্থানে যাতায়ত করার ব্যাবস্থা রয়েছে। ২০১৩ সনের ৪জানুয়ারী থেকে ডেকারগাঁও-কামাখ্যা নামক রেল চালু করা হয়। যা তেজপুর, রঙ্গিয়া ও গুয়াহাটি নগরকে সংযুক্ত করেছে।


title: হাতিশুঁড়

text: হাতিশুঁড় একপ্রকার একবর্ষজীবি আগাছা জাতীয় উদ্ভিদ। একে হাতিশুঁড়ি, হাতিশুণ্ডি, হস্তীশুণ্ডী, শ্রীহস্তিনী, মহাশুণ্ডী ইত্যাদি নামেও ডাকা হয়। এর বৈজ্ঞানিক নাম "Heliotropium indicum", এবং ইংরেজি নাম 'Indian heliotrope'। এটি এশিয়া মহাদেশের উদ্ভিদ।


title: হাতিশুঁড়

text: হাতিশুঁড় একবর্ষজীবি, দৃঢ়, শাখান্বিত উদ্ভিদ যা ১৫ থেকে ৫০ সেমি পর্যন্ত লম্বা হয়ে থাকে। এর কান্ড রোমযুক্ত, যাতে একান্তর বিন্যস্ত ডিম্বাকার পাতা থাকে। পাতা গাঢ় সবুজ। পত্রপিঠ অমসৃণ, খসখসে। কিনারা ঢেউ খেলানো। উটকো গন্ধও পাওয়া যায়। কাণ্ডের শীর্ষে লম্বা ও বাঁকানো পুষ্পদণ্ড জুড়ে ছোট ছোট সাদা ফুল ফোটে। বাঁকা পুষ্পদন্ড দেখতে হাতির শুঁড়ের মত বলেই এর নাম হাতিশুঁড়। ফুলের রঙ সাধারণত সাদা, তবে হালকা বেগুনিও হতে পারে। আকৃতি অনেকটা মাইক এর মতো। এর পাপড়ি একটি, তাতে ৫টি খাঁজ থাকে; অনেকটা কলমি ফুলের মতো। সারা বছর ফুল ফোটে তবে বর্ষাকালে বেশি ফুটতে দেখা যায়। গর্ভাশয় চারখন্ডিত। ফল ও বীজ ক্ষুদ্র।


title: হাতিশুঁড়

text: এই গাছে নানারকম জৈব উপদান পাওয়া গেছে। যেমন ইনডিসিন, পাইরোলিজিডিন এলকালয়েড্‌স, হেলিওট্রিন ইত্যাদি। শিকড়ে আছে এসট্রাডিওল।এর আদিনিবাস এশিয়া মহাদেশ। ঝোপঝাড়ে বা রাস্তার ধারে, একটু উঁচু জায়গায় অযত্নে এই আগাছা বেড়ে ওঠে।


title: হাতিশুঁড়

text: ভেষজ চিকিৎসায় এর অনেক ব্যবহার হয়ে থাকে। এর পাতার রস ক্ষত, ফোঁড়া, চোখের কনজাংটিভাইটিস-এর চিকিৎসায় ব্যবহৃত হয়।


title: হাতিশুঁড়

text: হাতিশুঁড়ে 'পাইরোলিজিডিন এলকালয়েড' (pyrrolizidine alkaloids) বিষ থাকে। এই বিষের প্রভাবে মানবদেহে টিউমার সৃষ্টি হতে পারে।


title: বঙাইগাঁও

text: বঙাইগাঁও নগর আসামের বঙাইগাঁও জেলার সদর ও আসামের উল্লেখযোগ্য স্থান। এটি অসমের ৪র্থ বৃহৎ নগর। নগরটি অতীতকালে কোচ রাজবংশের রাজধানী ছিল। এই নগরটি দুইটি ভাগে বিভক্ত। প্রথমটি বঙাইগাঁও মূল নগর ও দ্বিতীয়টি নতুন বঙাইগাঁও। শহরটি আসমের রাজধানী গুয়াহাটি থেকে ১৮০কিঃমিঃ পশ্চিমে অবস্থিত। বড়ো জনগোষ্ঠীর দাবী স্বরুপ ২০০৫ সালে বঙাইগাঁও-এর এক বিশাল অংশ চিরাং জেলাকে অর্পন করা হয়েছে। বঙাইগাঁও শহরে আসাম তথা ভারতের একটি তেল শোধানাগার আছে। ১৯০৮ সাল থেকে বঙাইগাঁওকে ভারতীয় রেলওয়ের তালিকায় স্থান দেওয়া হয়েছে।


title: বঙাইগাঁও

text: ১৯৭৭ সালে বঙাইগাঁও পৌরসভা গঠন করা হয়। বর্ত্তমান এই অঞ্চলটিতে ২৫টি বিভাগ রয়েছে।২০১১ সালের আদমশুরারি অনুযায়ী বঙাইগাঁও শহরে ১,৭৪,৮১০ জন লোক বসবাস করে। উক্ত নগরটিতে অসম সরকার অধীনস্থ নগর উন্নয়ন কমিটি রয়েছে। এখানকার মুল বসতি হচ্ছে হিন্দু ধর্মিয় ব্যক্তি। নগরের অধিকাংশ লোক বাঙালী ও কোচ রাজবংশী। বাঙালী ও কোচ রাজবংশী ছাড়াও এখানে বিভিন্ন জনজাতির লোক বসবাস করে।


title: বঙাইগাঁও

text: অসমের অন্যান্য স্থানের ন্যায় বঙাইগাঁও শহরের যাতায়ত ব্যবস্থা উন্নত। শহরটি ভারতীয় রেল ও স্থলপথ দ্বারা অসমের বিভিন্ন স্থান যেমন: গুয়াহাটি, তেজপুর, যোরহাট, ডিব্রুগড়, শিবসাগর প্রভৃতি স্থানের সহিত সংযুক্ত।


title: বঙাইগাঁও

text: বঙাইগাঁও শহর উত্তর ও দক্ষিণ ক্রমে ৩১নং ও ৩৭নং রাষ্ট্রীয় ঘাইপথের মাঝে অবস্থিত। রাষ্ট্রীয় ঘাই পথের সহিত মুখ্য ও উপপথ সংযুক্ত।


title: বঙাইগাঁও

text: বঙাইগাঁও শহর ভারতীয় রেলওয়ে দ্বারা সম্পূর্ন ভারতের বিভিন্ন প্রান্তের সহিত সংযুক্ত। অঞ্চলটিতে দুইটি রেল ষ্টেশন বিদ্যমান:


title: বঙাইগাঁও

text: নিউ বঙাইগাঁও রেল জংশনটি শহরটির পশ্চিম প্রান্তে অবস্থিত। এই জংশনটি অসমের দ্বিতীয় বৃহত্তম ও নামনি অসমের বৃহত্তম জংশন। উক্ত রেল ষ্টেশনটিতে অসমের চলাচলকারী সকল যাত্রীবাহী রেল ষ্টেশনটি স্পর্শ করে। যেমন: রাজধানী এক্সপ্রেশ, নর্থ-ইষ্ট এক্সপ্রেশ ও কামরূপ এক্সপ্রেশ প্রভৃতি।


title: বঙাইগাঁও

text: বঙাইগাঁও শহরের নিকটবর্তী বিমান বন্দরটি হচ্ছে লোকপ্রিয় গোপীনাথ বরদলৈ আন্তর্জাতিক বিমানবন্দর। এর দূরত্ব প্রায় ১৬৫কিঃমিঃ।


title: বঙাইগাঁও

text: অসমীয়া দৈনিক খবরের কাগজ অসমীয়া প্রতিদিন অসমের গুয়াহাটি, ডিব্রুগড়, উত্তর লখিমপুর ও বঙাইগাঁও থেকে প্রকাশিত হয়।


title: বঙাইগাঁও

text: বঙাইগাঁওয়ে মনোরঞ্জনের উদ্দেশ্যে মায়াপুর নামক একটি ছবিঘর রয়েছে।


title: বিশ্বনাথ চারিআলি

text: বিশ্বনাথ চারিআলি অসমের শোণিতপুর জেলার অন্তর্গত একটি শহর। তেজপুর থেকে ৭৫কিঃমিঃ ও অসমের রাজধানী গুয়াহাটি থেকে এর দূরত্ব প্রায় ২৫৫কিঃমিঃ। এখানে অবস্থিত বিশ্বনাথ মন্দির বা গুপ্তকাশী ও বিশ্বনাথ ঘাট পর্যটকের আকর্ষনীয় স্থান। এশিয়ার সর্ববৃহৎ চা বাগান মোনাবারী চা বাগান এই অঞ্চলে স্থিত।।


title: বিশ্বনাথ চারিআলি

text:
বিশ্বনাথ চারিআলির স্থানাংক হচ্ছে এর উচ্চতা হচ্ছে ৭২মিটার। শহরটির পূর্বে বরগাং নদী,পশ্চিমে ঘিলাধারী নদী, উত্তরে অরুনাচল প্রদেশ ও দক্ষিনে ব্রহ্মপুত্র নদী।
২০০১ সনের জনগননা মতে শহরটির মোট জনসংখ্যা ১৬,৮২৫, যার মাঝে পুরুষ ৫৩% ও মহিলা ৪৭%। সাক্ষরতার হার ৮০%, পুরুষ ও মহিলার ক্ষেত্রে ক্রমে ৮৫% ও ৭৫%। ৬ বৎসরের নিম্নে জনসংখ্যা হচ্ছে ৯%।


title: বিশ্বনাথ চারিআলি

text: বিশ্বনাথ চারিআলি শহরটি ৫২নং রাষ্ট্রীয় ঘাইপথ দ্বারা সংযুক্ত। এই পথের পূর্বপ্রান্তে গুয়াহাটি, উত্তর প্রান্তে তেজপুর ও পশ্চিমপ্রান্তে লখিমপুর।


title: বিশ্বনাথ চারিআলি

text: ইতিহাস প্রসিদ্ধ বিশ্বনাথ ঘাটের নামানুসারে অঞ্চলটির নাম বিশ্বনাথ চারিআলি রাখা হয়েছে। বৃটিশ শাসন কালে অসমে উৎপাদিত চা কলকাতায় নিয়ে যাওয়ার একমাত্র পথ ছিল ব্রহ্মপুত্র নদীর জলপথ। সেই সময়ে বিশ্বনাথ ঘাট ছিল উল্লেখযোগ্য স্থান। বর্ত্তমান অঞ্চলটি চারটি পথের মধ্যে অবস্থিত হওয়ার জন্য শহরটি বিশ্বনাথ চারিআলি নামে নামকরণ করা হয়েছে।


title: বিশ্বনাথ চারিআলি

text: বিশ্বনাথ চারিআলি সাহিত্য-সংস্কৃতিতে অগ্রণী স্থান। এখানে দুইটি ছবিঘর ও একটি প্রেক্ষাগৃহ রয়েছে। বীণাপাণি নাট্য মন্দির বহুবছর ধরে সাংস্কৃতিক উন্নতিতে বিশেষ ভূমিকা পালন করে আসছে। "মুচ্ছনা" বিশ্বনাথ চারিআলির অন্যতম সামাজিক-সাংস্কৃতিক অনুষ্ঠান। ১৯৯৭ সন ২০জুনে অনুষ্ঠানটির জন্ম হয়। অনুষ্ঠানটির প্রধান লক্ষ হচ্ছে শিশুদের সবল মানসিকতা গড়ে তোলা ও যুবক-যুবতীরদের সাইত্য-সংস্কৃতিক জ্ঞান দিয়ে সার্বাঙ্গীন উন্নতি সাধন করা।বিশ্বনাথ উন্নয়ন খণ্ড, সাকোমঠা উন্নয়ন খণ্ড এবং বিশ্বনাথ চারিআলি নগরে অবস্থিত প্রাথমিক বিদ্যালয়ের সংখ্যা ১০৩ টি।


title: ওয়েস্ট সাইড স্টোরি (চলচ্চিত্র)

text: ওয়েস্ট সাইড স্টোরি () ১৯৬১ সালের আমেরিকান প্রণয়মূলক সঙ্গীতধর্মী নাট্য চলচ্চিত্র। উইলিয়াম শেকসপিয়রের "রোমিও অ্যান্ড জুলিয়েট" নাটকের অনুপ্রেরণায় জেরোম রবিন্স এবং আর্থার লরেন্টস্ রচিত ব্রডওয়ে মিউজিক্যাল ১৯৫৭ সালের একই নামের অভিযোজিত চিত্রনাট্য অনুসরণে চলচ্চিত্রটি পরিচালনা করেন রবার্ট ওয়াইজ এবং জেরোম রবিন্স। অভিনয়ে ছিলনে ন্যাটালি উড, রিচার্ড বেইমার, রিতা মোরেনো, জর্জ চাকিরিস এবং রুস ট্যাম্বলিন। চিত্রগ্রহণ করেছেন ড্যানিয়েল এল. ফ্যাপ।


title: নাইট্রোজেন সংবদ্ধকরণ

text:
নাইট্রোজেন সংবদ্ধকরণ হচ্ছে একটি প্রক্রিয়া যার মাধ্যমে পরিবেশের নাইট্রোজেনকে (N) অ্যামোনিয়াম (NH এ রুপান্তর করা হয়। পরিবেশের নাইট্রোজেন সাধারণত নিষ্ক্রিয় থাকে, সহজে কোন যৌগ গঠনে অংশ নেয় না। সংবদ্ধকরণ প্রক্রিয়া দ্বি-পরমাণুক নাইট্রোজেন অণুতে পরমাণুগুলো পৃথক করে বিক্রিয়াযোগ্য করে তুলে।
এই প্রক্রিয়া প্রাকৃতিক এবং কৃত্রিম উভয়ভাবেই হতে পারে। বজ্রপাতের সময় প্রাকৃতিকভাবে এই পক্রিয়া কার্যকরী হয়। নাইট্রোজেন সংবদ্ধকরণ বলতে জৈবিক উপায়ে নাইট্রোজেনের রূপান্তর ও বুঝায়। যেসব অণুজীব নাইট্রোজেন সংবন্ধন করতে পারে তাদের Diazotroph বলে। কিছু উন্নত উদ্ভিদ ও প্রাণী Diazotroph এর সাথে মিথোজীবী রূপে সহাবস্থান করে।


title: নাইট্রোজেন সংবদ্ধকরণ

text:
জৈব পদ্ধতিতে নাইট্রোজেন সংবদ্ধকরণ প্রক্রিয়ার আবিষ্কারক জার্মান কৃষিবিদ Hermann Hellriegel এবং ডাচ অণুজীববিদ Martinus Beijerinck। নাইট্রোজিনেস এনজাইম দ্বারা পরিবেশের নাইট্রোজেনের অ্যামোনিয়াতে রূপান্তরের প্রক্রিয়াই জৈব পদ্ধতিতে নাইট্রোজেন সংবদ্ধকরণ।
অনেক ব্যাকটেরিয়া অক্সিজেনের উপস্থিতিতে এনজাইম উৎপাদন থামিয়ে দিতে পারে। অনেক নাইট্রোজেন সংবদ্ধকারী ব্যাকটেরিয়া শ্বাস-প্রশ্বাসের মাধ্যমে অক্সিজেনের মাত্রা কমিয়ে দেয় অথবা প্রোটিনের (উদাহরণ- leghemoglobin) সাথে অক্সিজেনকে আবদ্ধ করে।


title: নাইট্রোজেন সংবদ্ধকরণ

text:
Diazotroph হচ্ছে সায়ানোব্যাকটেরিয়া( উল্লেখযোগ্য উদাহরণ - trichodesmium), green sulfur bacteria, azotobacteraceae, rhizobia এবং Frankia।
সায়ানোব্যাকটেরিয়া পরিবেশের কার্বন চক্র ও নাইট্রোজেন চক্রে গুরুত্বপূর্ণ ভূমিকা রাখে। ভূমির তুলনায় প্রবালে অবস্থানকারী সায়ানোব্যাকটেরিয়া দিগুন পরিমাণ নাইট্রোজেন সংবদ্ধকরণ করতে পারে যার পরিমাণ - দৈনিক প্রতি হেক্টরে ১.৮ কেজি নাইট্রোজেন। ধারণা করা হয় সামুদ্রিক বাস্তুসংস্থানের মোট সংবদ্ধকৃত নাইট্রোজেনের অর্ধেক পরিমাণ শুধুমাত্র "Trichodesmium" নামক সায়ানোব্যাকটেরিয়াই করে থাকে।


title: নাইট্রোজেন সংবদ্ধকরণ

text: নাইট্রোজেন সংবদ্ধকরণে যে সমস্ত উদ্ভিদ অবদান রাখে তারা লিগিউম গোত্র - Fabaceae সদস্য। এই গোত্রের উদ্ভিদগুলো তাদের মুলতন্ত্রের নডিউলে মিথোজীবী হিসেবে "Rhizobia" নামক ব্যাকটেরিয়া ধারণ করে যা নাইট্রোজেন সংবদ্ধকরণের কাজ করে। উদ্ভিদ মারা গেলে এই নাইট্রোজেন মুক্ত হয়ে অন্য কোন উদ্ভিদের নাইট্রোজেনের চাহিদা এবং মাটির উর্বরাশক্তি বৃদ্ধি করে। চাষিরা প্রত্যাশিত শস্যের উদ্ভিদের সাথে এসব উদ্ভিদ চাষ করে উভয় উদ্ভিদের জন্য নাইট্রোজেনের ব্যবস্থা করেন।


title: নাইট্রোজেন সংবদ্ধকরণ

text: Fabaceae গোত্রের সদস্য না হয়েও অনেক উদ্ভিদের মূল নডিউল আছে।যেমনঃ


title: নাইট্রোজেন সংবদ্ধকরণ

text: অন্যান্য নাইট্রোজেন সংবদ্ধকারী জীব যারা cyanobacteria (যেমন "Nostoc") এর সাথে মিথোজীবী হিসেবে অবস্থান করে সেগুলো হচ্ছে:


title: নাইট্রোজেন সংবদ্ধকরণ

text:
পরিবেশের নাইট্রোজেন যে কিছু রাসায়নিক পদার্থের সাথে বিক্রিয়া করতে পারে তা ১৮২৮ সালে সর্বপ্রথম পর্যবেক্ষণ করেন Desfosses। তিনি দেখেন যে ধাতব অ্যালকাইল অক্সাইড এবং কার্বনের মিশ্রণ উচ্চ তাপমাত্রায় নাইট্রোজেনের সাথে বিক্রিয়া করে। অসওয়াল্ড পদ্ধতিতে নাইট্রিক এসিড তৈরির প্রক্রিয়া আবিষ্কৃত হয় ১৯০২ সালে। ১৯০৯ সালে হেবার পদ্ধতি আবিষ্কারের আগ পর্যন্ত Frank-Caro process এবং অসওয়াল্ড পদ্ধতি শিল্প ক্ষেত্রে ব্যবহার করা হচ্ছিল। ১৯০০ সালের পর থেকেই "by using currents of extremely high frequency or rate of vibration" নিকোলা টেসলা বাণিজ্যিকভাবে নাইট্রোজেন সংবদ্ধকরণের উপর পরীক্ষা-নিরীক্ষা করছিলেন।
রাসায়নিক সার পরিবেশের বাস্তুসংস্থানের মানবসৃষ্ট সংবদ্ধ নাইট্রোজেনের বৃহত্তম উৎস। সার, বিস্ফোরক এবং অন্যান্য অনেক পণ্য উৎপাদনে অ্যামোনিয়া প্রয়োজন। অ্যামোনিয়া উৎপাদনের উপর অনেক গবেষণা হলেও এখন পর্যন্ত হেবার পদ্ধতিই অগ্রগণ্য। হেবার পদ্ধতিতে ২০০ atm এবং কমপক্ষে ৪০০ ডিগ্রি সেলসিয়াস তাপমাত্রা ব্যবহার করা হয়। হাইড্রোজেনের উৎস হিসেবে প্রাকৃতিক গ্যাস এবং নাইট্রোজেনের উৎস হিসেবে বাতাস ব্যবহার করা হয়।


title: সরফরাজ আহমেদ

text: সরফরাজ আহমেদ (; জন্ম: ২২ মে, ১৯৮৭) সিন্ধু প্রদেশের করাচীতে জন্মগ্রহণকারী পাকিস্তানের বিশিষ্ট আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য সরফরাজ মূলতঃ উইকেট-রক্ষকের দায়িত্ব পালনসহ টুয়েন্টি২০ আন্তর্জাতিক দলের অধিনায়কত্ব করছেন। পাশাপাশি ডানহাতে ব্যাটিংয়েও পারদর্শী তিনি। ঘরোয়া ক্রিকেটে করাচি’র হয়ে প্রথম-শ্রেণীর ক্রিকেট খেলছেন। ২০০৬ সালের আইসিসি অনূর্ধ্ব-১৯ ক্রিকেট বিশ্বকাপ জয়ী পাকিস্তান দলের নেতৃত্বে ছিলেন। পাকিস্তানের অনূর্ধ্ব-১৯ দলে নেতৃত্ব গ্রহণের পূর্বে তিনি মাত্র পাঁচটি খেলায় অংশ নিয়েছিলেন।


title: সরফরাজ আহমেদ

text: ১৪ জানুয়ারি, ২০১০ তারিখে হোবার্টের বেলেরিভ ওভালে অনুষ্ঠিত তৃতীয় টেস্টে স্বাগতিক অস্ট্রেলিয়ার বিপক্ষে তার টেস্ট অভিষেক ঘটে। দ্বিতীয় টেস্টে আঘাতপ্রাপ্ত কামরান আকমলের পরিবর্তে তার এই অভিষেক। কিন্তু ব্যাটিংয়ে ব্যর্থতার দরুন এ খেলার পরই দল থেকে তাকে বাদ দেয়া হয়।


title: সরফরাজ আহমেদ

text: ১৬ আগস্ট, ২০১৪ তারিখে শ্রীলঙ্কা সফরে অনুষ্ঠিত ২য় টেস্টের ২য় ইনিংসে সরফরাজ আহমেদ প্রথম পাকিস্তানি হিসেবে শ্রীলঙ্কায় তার অভিষেক সেঞ্চুরি করেন। এছাড়াও তিনি ধারাবাহিকভাবে তৃতীয়বারের মতো ৫০ বা তদূর্দ্ধ রান সংগ্রহ করেন।


title: চেন্নাকেশব মন্দির

text: চেন্নাকেশব মন্দির (কন্নড়: ಶ್ರೀ ಚೆನ್ನಕೇಶವ ದೇವಸ್ಥಾನ) প্রকৃত পক্ষে বিজয়নারায়ণ মন্দির চেন্নাকেশব মন্দির (কন্নড়:ವಿಜಯನಾರಾಯಣ ದೇವಸ್ಥಾನ) নামে পরিচিত। মন্দিরটি ভারতের কর্ণাটক রাজ্যের হাসান জেলায় ইয়াগাচি নদীর তীরে বেলুড়ে অবস্থিত। মন্দিরটি নির্মাণ করেন হয়সালা রাজত্বের রাজা বিষ্ণুবর্ধন। বেলুড় ছিল হয়সালা রাজত্বের রাজধানী। বেলুড় হাসান নগর থেকে ৪০ কিমি এবং ব্যঙ্গালুরু থেকে ২২০ কিমি দূরত্বে অবস্থিত। চেন্নাকেশব শব্দের অর্থ শ্রীকান্ত কেশব বা সুদর্শন বিষ্ণু। বেলুড় জায়গাটি হয়সালা রাজত্বকালে চিত্তাকর্ষক সব মন্দিরের জন্য বিখ্যাত। এই অনন্য মন্দির কমপ্লেক্সটি ইউনেস্কোর বিশ্ব ঐতিহ্যের তালিকায় সংযোগের জন্য প্রস্তাব করা হয়েছে।


title: চেন্নাকেশব মন্দির

text: এই মন্দিরটি রাজা বিষ্ণুবর্ধন ১১১৭ সালে সালে নির্মাণ করেন। মন্দিরটির নির্মাণের কারণ সম্পর্কে বিশেষজ্ঞরা বিভিন্ন মতামত দিয়েছেন। সম্ভবত মন্দিরটি নির্মাণ করা হয় কোন সামরিক বিজয়ের স্মারক হিসেবে। তারা মনে করেন পশ্চিমের চালুক্য রাজত্বকে( তখন চালুক্য রাজা ছিলেন ষষ্ঠ বিক্রমাদিত্য যিনি বাসবকল্যান থেকে রাজ্য পরিচালনা করতেন) পদানত করে রাজা বিষ্ণুবর্ধন তাঁর পুজ্য দেবতার উদ্দেশ্যে এই মন্দিরটি নির্মাণ করেন। আবার অনেকে মনে করেন বিখ্যাত তালকার যুদ্ধে(১১১৬ সাল) চোল রাজত্বকে পরাস্ত করে গঙ্গাবাদী অঞ্চল ( বর্তমান দক্ষিণ কর্ণাটক) হয়সালা রাজত্বের অন্তর্ভুক্তকরণের ঘটনাকে স্মরণীয় রাখতে রাজা বিষ্ণুবর্ধন এই মন্দির নির্মাণ করেন। আবার কেউ কেউ মনে করেন সাধু রামানুজাচার্যের প্রভাবে বিষ্ণুবর্ধন জৈন মতবাদ থেকে বৈষ্ণব মতবাদে দীক্ষিত হন।এই দীক্ষা গ্রহণকে স্মরণীয় রাখার প্রায়াস হিসেবে তিনি এ অসামান্য সুন্দর নির্মাণ করেন। হয়সালা স্থাপত্য শিল্পীরা স্থাপত্য রীতিতে নব্য ধারনার সংযোগ করেন যাকে চিত্র সমালোচক এডাম হার্ডি ‘কর্ণাটক-দ্রাবিড়ীয়’ স্থাপত্য ঐতিহ্য হিসেবে উল্লেখ করেছেন। এই মন্দির থেকে ১১১৭ থেকে ১৮ শতক পর্যন্ত মোট ১১৮ টি লিপি উদ্ধার করা হয়েছে যেখান থেকে মন্দির নির্মাণকারী শিল্পী ও সময়কাল সম্পর্কে ইতিহাসবিদরা তথ্য নিরূপণ করেছেন।


২০১১-১৩ আইসিসি বিশ্ব ক্রিকেট লীগ চ্যাম্পিয়নশীপ নব-প্রবর্তিত আইসিসি আন্তর্মহাদেশীয় কাপের সীমিত ওভারের প্রতিযোগিতাবিশেষ। আনুষ্ঠানিকভাবে প্রতিযোগিতাটি একদিনের আন্তঃমহাদেশীয় কাপ নামে পরিচিত। জুন, ২০১১ থেকে অক্টোবর, ২০১৩ পর্যন্ত প্রতিযোগিতাটি চলবে। এর পাশাপাশি ২০১১-১৩ আইসিসি আন্তঃমহাদেশীয় কাপ প্রতিযোগিতা চলবে। আইসিসি’র সহযোগী ও অনুমোদিত সদস্যভূক্ত ৮টি দেশ এ প্রতিযোগিতায় অংশগ্রহণ করে।


title: ২০১১-১৩ আইসিসি বিশ্ব ক্রিকেট লীগ চ্যাম্পিয়নশীপ

text: এ প্রতিযোগিতায় ২০১০ সালের আইসিসি বিশ্ব ক্রিকেট লীগ প্রথম বিভাগ থেকে ৬টি দল খেলায় যোগ্যতা লাভ করে।এছাড়াও, ২০১১ সালের দ্বিতীয় বিভাগ থেকে নিম্নের দুই দল অংশ নেয়।


text: রাউন্ড-রবিন লীগ পদ্ধতিতে প্রতিযোগিতার আয়োজন করা হয়। প্রথম বিভাগের আওতাধীন দলগুলোর খেলাগুলো একদিনের আন্তর্জাতিকের মর্যাদা পায়। দ্বিতীয় বিভাগের খেলাগুলো লিস্ট এ ক্রিকেটের মর্যাদা পায়।


text: শীর্ষস্থানীয় দুই দল ২০১৫ সালের ক্রিকেট বিশ্বকাপে খেলার জন্য সরাসরি যোগ্যতা অর্জন করবে। বাদ-বাকী ছয়টি দলকে ২০১৩ সালের ক্রিকেট বিশ্বকাপ বাছাইপর্বের প্রতিযোগিতায় অংশ নিয়ে শীর্ষস্থানীয় দুই দল বিশ্বকাপে অংশ নিবে।


text: প্রত্যেক দল প্রতিপক্ষের বিরুদ্ধে দুইবার প্রতিদ্বন্দ্বিতা করবে। খেলার সময়সূচী নিম্নরূপ:


text:
শীর্ষ পাঁচ রান সংগ্রহকারীর তালিকা নীচের ছকে দেয়া হলো:
শীর্ষ পাঁচ উইকেট সংগ্রহকারীর তালিকা নিম্নের ছকে দেখানো হলো:


title: নিকিতা মিলার

text: নিকিতা ও’ব্রায়ান মিলার (জন্ম: ১৬ মে, ১৯৮২) জামাইকার সেন্ট এলিজাবেথে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য মিলার ঘরোয়া ক্রিকেটে জামাইকার হয়ে খেলছেন। ধীরগতির বাম-হাতি অর্থোডক্স বোলার ও নীচু সারির ব্যাটসম্যান হিসেবেই তিনি দলে ভূমিকা রাখছেন।


title: নিকিতা মিলার

text: ২০০৪-০৫ মৌসুমে জামাইকার হয়ে অভিষিক্ত হন মিলার। দেশের ঘরোয়া ক্রিকেটে মেলবোর্ন ক্লাবের হয়ে অংশগ্রহণ করেন। ২০০৭-০৮ মৌসুমে ক্যারিব বিয়ার চ্যালেঞ্জ প্রতিযোগিতায় শীর্ষস্থানীয় উইকেট সংগ্রহকারী ছিলেন। ছয় খেলায় তিনি ৪২ উইকেট পেয়েছিলেন। নিয়মিত মৌসুমের চূড়ান্ত খেলায় উইন্ডওয়ার্ড আইল্যান্ডস দলের বিপক্ষে মাত্র ছয় রানে ৪ উইকেট পান ও জামাইকাকে লীগ জয়ে সহায়তা করেন। এরপর তারা ত্রিনিদাদ ও টোবাগো ক্রিকেট দলের মুখোমুখি হয়। প্রথম ইনিংসে তিনি ২৯ রানে ৫ উইকেট পান যা তার প্রথম অর্জন। এরপর দ্বিতীয় ইনিংসেও ৯২ রানে পাঁচ উইকেট দখল করেন যাতে তার দল ৯ উইকেটের সহজ জয় পায়।


title: নিকিতা মিলার

text: জুন, ২০০৮ সালে ওয়েস্ট ইন্ডিজের পক্ষে প্রথম একদিনের আন্তর্জাতিকে ক্যাপ পরিধান করেন। পরের বছর চুক্তিজনিত কারণে দূর্বল ওয়েস্ট ইন্ডিজের টেস্ট দলের সদস্য হিসেবে বাংলাদেশের বিপক্ষে তার অভিষেক ঘটে। জুন, ২০১৩ পর্যন্ত বিশ্ব ক্রিকেট অঙ্গনে সক্রীয় যে-কোন খেলোয়াড়ের তুলনায় তার প্রথম-শ্রেণীর বোলিং গড় ঈর্ষনীয় ছিল মাত্র ১৫.৫১। আঞ্চলিক ক্রিকেটে তার এ কৃতিত্ব ওয়েস্ট ইন্ডিজের দল নির্বাচকদের মনোযোগ আকর্ষণ করতে পারেনি মূলতঃ দেবেন্দ্র বিশু, সুলেইমান বেন ও বীরস্বামী পারমলের জন্য।


title: নিকিতা মিলার

text: ঘরোয়া মৌসুম শেষে অস্ট্রেলিয়া দল ক্যারিবিয় দ্বীপপুঞ্জ সফরে আসে। কিন্তু টেস্ট সিরিজে তাকে আমন্ত্রণ জানানো হয়নি এমনকি প্রথম তিনটি একদিনের আন্তর্জাতিকেও তার ঠাঁই হয়নি। কিন্তু সেন্ট কিটসে অনুষ্ঠিতব্য শেষ দু’টি ওডিআইয়ে তিনজন নতুন খেলোয়াড়ের একজনরূপে মিলারকে ডাকা হলে তিনি আশ্চর্যান্বিত হন। তখন একদিনের সিরিজে ৩-০ ব্যবধানে পরাজিত হয়েছে ওয়েস্ট ইন্ডিজ দল।


title: নিকিতা মিলার

text: ওয়েস্ট ইন্ডিজ ক্রিকেট বোর্ড কর্তৃক ১১ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। চূড়ান্ত তালিকার অন্যতম সদস্য সুনীল নারাইন তার নতুন বোলিং ভঙ্গিমায় সন্দিহান প্রকাশ করায় ২৭ জানুয়ারি নিজ নাম প্রত্যাহার করে নেন। এরফলে ২৯ জানুয়ারি তারিখে পরিবর্তিত খেলোয়াড় হিসেবে মিলারকে অন্তর্ভুক্ত করা হয়।


title: আন্তর্জাতিক ক্রিকেটে মাহেলা জয়াবর্ধনের শতরানের তালিকা

text: মাহেলা জয়াবর্ধনে শ্রীলঙ্কার প্রথিতযশা ক্রিকেটার। শ্রীলঙ্কা জাতীয় ক্রিকেট দলের অধিনায়ক হিসেবেও দায়িত্ব পালন করেছেন তিনি। তাকে দেশের অন্যতম সেরা ব্যাটসম্যানদের একজনরূপে গণ্য করা হয়। একসময় তিনি টেস্ট ক্রিকেটে শ্রীলঙ্কার সর্বাধিক রান সংগ্রহকারী ছিলেন যা পরবর্তীতে সতীর্থ কুমার সাঙ্গাকারা অতিক্রম করেছেন। মাহেলা টেস্ট ক্রিকেটে ৩৪টি সেঞ্চুরি করেছেন। একদিনের আন্তর্জাতিকে এ সংখ্যা ১৬টি। এছাড়াও তিনি শ্রীলঙ্কার তৃতীয় সর্বোচ্চ রানসংগ্রহকারী হিসেবে অবস্থান করছেন। পাশাপাশি টুয়েন্টি২০ আন্তর্জাতিকেও শ্রীলঙ্কার সর্বোচ্চ রান করেছেন একটি সেঞ্চুরি করে।


text: আন্তর্জাতিক ক্রিকেট কাউন্সিল কর্তৃক বিশ্ব একদিনের আন্তর্জাতিক দলের অধিনায়ক মনোনীত হন ও ২০০৬ সালে বর্ষসেরা অধিনায়ক হিসেবে আইসিসি পুরস্কার পান। ২০০৭ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে। এছাড়াও, পরের বছর আইসিসি বিশ্ব টেস্ট দলের সদস্য ছিলেন মাহেলা জয়াবর্ধনে।


title: গোপালগঞ্জ

text: গোপালগঞ্জ দ্বারা বোঝানো যেতে পারেঃ


title: কুমিল্লা পলিটেকনিক ইন্সটিটিউট

text: কুমিল্লা পলিটেকনিক ইন্সটিটিউট বাংলাদেশের একটি প্রাচীন ও বৃহত্তম পলিটেকনিক ইন্সটিটিউট এটি ১৯৬২ সালে প্রতিষ্ঠিত হয়।


title: কুমিল্লা পলিটেকনিক ইন্সটিটিউট

text: কুমিল্লা পলিটেকনিক ইন্সটিটিউট ১৯৬২ সালে প্রতিষ্ঠিত হয়।


title: কুমিল্লা পলিটেকনিক ইন্সটিটিউট

text: কুমিল্লা পলিটেকনিক ইন্সটিটিউট কুমিল্লা কোটবাড়িতে অবস্থিত। এর উত্তরে গভঃ ল্যাবরেটরি হাই স্কুল ও কুমিল্লা সেনানিবাস , দক্ষিণে কুমিল্লা বিশ্ববিদ্যালয় , শালবন বৌদ্ধ বিহার , ময়নামতি জাদুঘর ও কারিগরি শিক্ষক প্রশিক্ষণ মহাবিদ্যালয় (টিটিটিসি) , পূর্বে ঢাকা-চট্টগ্রাম মহাসড়ক এবং পশ্চিমে কুমিল্লা ক্যাডেট কলেজ ও বার্ড অবস্থিত। নাজমুল


title: কুমিল্লা পলিটেকনিক ইন্সটিটিউট

text: মূল ক্যাম্পাসে তিনতলা বিশিষ্ট দুইটি ভবন, ছয়টি বড় ওয়ার্কশপ ভবন, অফিস, লাইব্রেরী, ওয়ার্কশপ এবং ল্যবরেটরী এবং একটি ৫০০ ধারণ ক্ষমতা সম্পন্ন অডিটোরিয়াম। এছাড়া একটি স্কুল, একটি মসজিদ, দুইটি পুকুর, একটি বিশাল মাঠ এবং মূল ভবনের সামনে রয়েছে শহীদ মিনার এবং বাম পাশে বঙ্গবন্ধু শেখ মুজিবর রহমানের প্রতিকৃতি আছে ।


title: কুমিল্লা পলিটেকনিক ইন্সটিটিউট

text: একাডেমিক টেকনোলজি সমূহের মধ্যে রয়েছে -


title: কুমিল্লা পলিটেকনিক ইন্সটিটিউট

text:
ছাত্রদের জন্য দুইটি এবং ছাত্রীদের জন্য একটি আবাসিক হল রয়েছে।
বর্তমানে ছাত্রাবাস দুটি বন্ধ রয়েছে।


title: কির্ক এডওয়ার্ডস

text: কির্ক অ্যান্টন এডওয়ার্ডস (জন্ম: ৩ নভেম্বর, ১৯৮৪) বার্বাডোসে জন্মগ্রহণকারী ওয়েস্ট ইন্ডিজের বিশিষ্ট ক্রিকেটার। ডানহাতি ব্যাটসম্যান ও ডানহাতি মিডিয়াম বোলার তিনি। কির্ক এডওয়ার্ডস ওয়েস্ট ইন্ডিজ ক্রিকেট দলে খেলার পাশাপাশি ঘরোয়া ক্রিকেটে বার্বাডোসের হয়ে খেলে থাকেন। জুলাই, ২০১১ সালে ডোমিনিকার উইন্ডসর পার্কে অনুষ্ঠিত খেলায় সফরকারী ভারতের বিপক্ষে তার টেস্ট অভিষেক ঘটে তার। টেস্টের দ্বিতীয় ইনিংসে ১১০ রান করেছিলেন তিনি। এরফলে উইন্ডসর পার্কে প্রথম সেঞ্চুরি করার কৃতিত্ব অর্জনসহ ওয়েস্ট ইন্ডিজের ত্রয়োদশ ব্যাটসম্যান হিসেবে টেস্ট অভিষেকে সেঞ্চুরি করেন। ২০০৮ সালে আয়ারল্যান্ডের ফোনিক্স ক্রিকেট ক্লাবের কোচের দায়িত্ব পালন করেছেন। বার্বাডোসের ম্যাপল ক্রিকেট ক্লাবের হয়ে খেলেছেন। ২০০৯ সালে ত্রিনিদাদের টুয়েন্টি২০ ক্লাব চ্যাম্পিয়ন্স লীগ প্রতিযোগিতায় দলকে নেতৃত্ব দিয়েছেন। এরপর ২০১০ সালে ওয়ান্ডেরার্স ক্রিকেট ক্লাবে স্থানান্তরিত হন।


title: আলেক্সেই আলেক্সেভিচ আব্রিকোসোভ

text: আলেক্সেই আলেক্সেভিচ আব্রিকোসোভ (২৫ জুন, ১৯২৮ - ২৯ মার্চ, ২০১৭) একজন সোভিয়েত এবং রাশিয়ান তাত্ত্বিক পদার্থবিজ্ঞানী যার প্রধান অবদান কনডেন্সড ম্যাটার ফিজিক্সে। তিনি ২০০৩ সালে পদার্থবিজ্ঞানে নোবেল পুরস্কার লাভ করেন।


title: আলেক্সেই আলেক্সেভিচ আব্রিকোসোভ

text: আব্রিকোসোভ ১৯২৮ সালের ২৫ জুন মস্কোতে জন্মগ্রহণ করেন। তিনি ১৯৪৮ সালে মস্কো স্টেট ইউনিভার্সিটি থেকে গ্র্যাজুয়েট হন। ১৯৪৮ থেকে ১৯৬৫ সাল পর্যন্ত ইউএসএসআর অ্যাকাডেমি অব সায়েন্সেস এর ইন্সটিটিউট ফর ফিজিক্যাল প্রবলেমস এ কর্মরত ছিলেন। তিনি এখানে ১৯৫১ সালে পিএইচডি এবং ১৯৫৫ সালে ডক্টর অব ফিজিক্যাল অ্যান্ড ম্যাথমেটিক্যাল সায়েন্সেস ডিগ্রি অর্জন করেন। তিনি ১৯৬৫ থেকে ১৯৮৮ সাল পর্যন্ত ল্যান্ডাউ ইন্সটিটিউট ফর থিওরেটিক্যাল ফিজিক্স এ কর্মরত ছিলেন। তিনি ১৯৬৫ সাল থেকে মস্কো স্টেট ইউনিভার্সিটির অধ্যাপক।


title: ইওনহুই ক্রিকেট মাঠ

text: ইওনহুই ক্রিকেট মাঠ দক্ষিণ কোরিয়ার ইঞ্চিয়নে নব-নির্মিত ক্রিকেট স্টেডিয়াম। ২০১৪ সালে অনুষ্ঠিতব্য এশিয়ান গেমসের পুরুষ ও মহিলা বিভাগের জন্য পূর্ব-নির্ধারিত ক্রিকেট খেলাগুলো আয়োজনের জন্য এ মাঠ ব্যবহৃত হবে। এ স্টেডিয়ামের দর্শক ধারণ ক্ষমতা ২,৩৫৩জন। ইওনহুই ক্রিকেট মাঠ দক্ষিণ কোরিয়া প্রথম ক্রিকেট স্টেডিয়াম হিসেবে বিবেচিত।


title: ইবোলা ভাইরাসজনিত রোগ

text:
ইবোলা ভাইরাস ডিজিজ (EVD), ইবোলা হেমোরেজিক ফিভার (EHF), শুধু ইবোলা অথবা এবোলা হল ইবোলা ভাইরাস ঘটিত মনুষ্য রোগ। সাধারণতঃ লক্ষণগুলি ধরা পড়ে ভাইরাস সংক্রমণের দুই থেকে তিন সপ্তাহ পর, যেগুলি হল জ্বর, গলা ব্যথা, পেশীর ব্যথা, এবং মাথা ধরা। সাধারণতঃ এর পর গা গোলানো, বমি, এবং ডাইরিয়া হয়,সাথে লিভার ও কিডনীর কর্মক্ষমতা হ্রাস পেতে থাকে। এই জায়গাতে এসে কিছু মানুষের রক্তপাতজনিত সমস্যা শুরু হয়।
এই ভাইরাসের সংক্রমণ হতে পারে কোন সংক্রামিত পশুর (সাধারণতঃ বানর অথবা ফলাহারী বাদুড় fruit bat)-এর রক্ত বা শরীর রস-এর সংস্পর্শ থেকে। প্রাকৃতিক পরিবেশে হাওয়ার মাধ্যমে সংক্রমণের কোন খবর পাওয়া যায়নি । বিশ্বাস করা হয় যে বাদুড় নিজে আক্রান্ত না হয়ে এই রোগ বহন করে ও ছড়ায়। মানব শরীরে একবার সংক্রমণ ঘটলে মানুষের মধ্যে এই রোগ ছড়িয়ে পড়তে পারে। জীবিত পুরুষের বীর্য-এর মাধ্যমে এই রোগ প্রায় দুই মাস পর্যন্ত পরিবাহিত হতে সক্ষম। রোগণিরূপণ করার জন্য সাধারণতঃ একই প্রকার লক্ষণযুক্ত অন্যান্য রোগ, যেমন, ম্যালেরিয়া, কলেরা এবং অন্যান্য ভাইরাল হেমোরেজিক ফিভারগুলিকে বাদ দিতে হয়। রোগণিরূপণকে নিশ্চিত করতে রক্তের নমুনাগুলির পরীক্ষা ভাইরাল অ্যান্টিবডি, ভাইরাল RNA, অথবা এই ভাইরাসটির জন্যই করতে হবে।
রোগ প্রতিরোধ করার জন্য আক্রান্ত বানর ও শূকরের থেকে মানুষের মধ্যে রোগ ছড়ানো হ্রাস হওয়া দরকার। রোগ ধরা পড়লে এইরকম সংক্রমিত প্রাণীদের চিহ্নিত করে মেরে ফেলে দেহগুলি সঠিকভাবে বিনষ্ট করে ফেলার মাধ্যমে এটা করা যেতে পারে। সঠিকভাবে রান্না হওয়া মাংস এবং মাংস নিয়ে কাজ করার সময় প্রতিরোধী পরিচ্ছদ পরা সহায়ক হতে পারে, একইভাবে যখন রোগগ্রস্ত কেউ কাছাকাছি থাকে তখন প্রতিরোধী পরিচ্ছদ পরা এবং হাত ওয়াশকরা প্রয়োজন। রোগগ্রস্ত ব্যক্তির শরীর রস এবং কোষকলার নমুনা বিশেষ সতর্কতার সাথে নাড়াচাড়া করতে হবে।
এই রোগের কোন নির্দিষ্ট চিকিৎসা নেই; আক্রান্ত ব্যক্তিদের সাহায্য করতে হয় ওরাল রিহাইড্রেশন থেরাপি (পান করার জন্য সামান্য মিষ্টি ও নোনতা জল) নয়তো ইন্ট্রাভেনাস ফ্লুইডদেওয়া হয়। এই রোগে মৃত্যু হার অত্যন্ত বেশি: প্রায়শ এই ভাইরাস আক্রান্তদের মৃত্যুর হার হয় 50% থেকে 90%-এর মধ্যে। EVD প্রথম চিহ্নিত হয় সুদান ও গণতান্ত্রিক কঙ্গো প্রজাতন্ত্রতে। সাধারণতঃ এই রোগ মহামারী আকারে দেখা দেয় সাব-সাহারান আফ্রিকার ট্রপিক্যাল অঞ্চলে। 1976 থেকে (যখন এটি প্রথম শনাক্ত হয়) 2013 পর্যন্ত, fewer than প্রতিবছর 1,000-এর বেশি লোকের সংক্রমণ ঘটেছে। আজ পর্যন্ত বৃহত্তম মহামারী এখন চলছে 2014 পশ্চিম আফ্রিকা ইবোলা মহামারী, যার প্রকোপে পড়েছে গিনি, সিয়েরা লিওন, লাইবেরিয়া এবং সম্ভবতঃ নাইজেরিয়া। আগস্ট 2014 পর্যন্ত 1600-র বেশি কেস শনাক্ত করা হয়েছে। ভ্যাক্সিন তৈরির চেষ্টা চলছে। তবে এখনও পর্যন্ত কিছু করা যায়নি।


title: ইবোলা ভাইরাসজনিত রোগ

text: কিছু প্রাণীর শরীরের রক্তে এ ভাইরাস বসবাস করে। বিজ্ঞানীরা মনে করতেন যে, যে সকল প্রাণী এ ভাইরাস বহন করছে সেগুলো মূলতঃ কয়েক প্রজাতির বানর অথবা কলাবাদুড়। কেবলমাত্র ভাইরাসে আক্রান্ত মানুষের তরল পদার্থ নিষ্কাশনের মাধ্যমে এ রোগ স্থানান্তরিত হয়। ইবোলা বায়ুবাহিত রোগ নয় অথবা আক্রান্ত শরীরের কাছে গেলে হয় না। আক্রান্ত ব্যক্তির শরীর থেকে রক্ত, লালা, ডায়রিয়া, বমি, পানি ইত্যাদির স্পর্শে এটি অন্যের দেহে ছড়াতে পারে। আক্রান্ত ব্যক্তির শরীর থেকে ক্রমাগতভাবে রক্তক্ষরণ হয়। ডায়রিয়া ও বমিতে রক্তপাত হয়ে থাকে। নাক, মুখ এবং জননেন্দ্রীয়ের মাধ্যমে রক্তক্ষরণ হয়। এসকল তরল অত্যন্ত সংক্রমণকারীর ভূমিকায় অবতীর্ণ হয়।


title: ইবোলা ভাইরাসজনিত রোগ

text: মধ্য আফ্রিকার উত্তরাংশে কঙ্গোর উপত্যকায় প্রবাহিত ইবোলা নদী থেকে ইবোলাভাইরাসের নামকরণ করা হয়েছে। সর্বপ্রথম ১৯৭৬ সালে এ ভাইরাসের অস্তিত্ব আবিষ্কৃত হয়। মার্বুগ ভাইরাসের সাথে এ ভাইরাসের ঘনিষ্ঠ সম্পর্ক রয়েছে যা ১৯৬৭ সালে আবিষ্কৃত হয়েছিল। উভয় ভাইরাসই ফিলোভিরিডায়ে পরিবারের সাথে জড়িত ও মানবদেহে রোগ সংক্রমণের জন্য দায়ী। ইবোলা ভাইরাসের পাঁচটি ভিন্ন নাম রয়েছে - ইবোলা-জায়ারে, ইবোলা-সুদান, ইবোলা-আইভোরি কোস্ট, ইবোলা-রেস্টন এবং ইবোলা-বুন্দিবুগিও। এ নামকরণগুলো ছড়িয়ে পড়া এলাকার নামানুসারে হয়েছে।


title: শায়লা শারমিন

text: শায়লা শারমিন (জন্ম: ১৬ জুলাই, ১৯৮৯) বাংলাদেশ জাতীয় মহিলা ক্রিকেট দলের ক্রিকেটার। তার জন্ম বাংলাদেশের খুলনা জেলায়। প্রমিলা ক্রিকেট খেলায় তিনি ডান হাতে ব্যাটিং করে থাকেন। পাশাপাশি ডান হাতে অফ ব্রেক বোলিংও করে থাকেন।


title: শায়লা শারমিন

text: ১৫ সেপ্টেম্বর, ২০১৩ তারিখে, পটচেফস্ট্রুমে দক্ষিণ আফ্রিকা দলের বিপক্ষে টুয়েন্টি২০ আন্তর্জাতিকে অভিষিক্ত হন শায়লা। এছাড়াও ২০ সেপ্টেম্বর, ২০১৩ তারিখে বেননিতে অনুষ্ঠিত খেলায় দক্ষিণ আফ্রিকা মহিলা ক্রিকেট দলের বিপক্ষে একদিনের আন্তর্জাতিক ক্রিকেটে অভিষেক ঘটে তার।


title: আগ্নিয়েস্কা রাদভানিস্তা

text: আগ্নিয়েস্কা রাদভানিস্তা (; জন্ম: ৬ মার্চ ১৯৮৯) হলেন একজন পেশাদার প্রমিলা পোলিশ টেনিস খেলোয়াড়। ২ জুলাই, ২০১২ তারিখে তিনি মহিলা এককের টেনিস র‌্যাঙ্কিংয়ে সর্বোচ্চ ২নং অবস্থানে আরোহণ করেন। বর্তমানে তিনি মহিলা টেনিস অ্যাসোসিয়েশন (ডব্লিউটিএ) কর্তৃক প্রবর্তিত বিশ্ব র‌্যাঙ্কিং প্রথায় ৫ম স্থানে অবস্থান করছেন। এছাড়াও তিনি পোলিশ খেলোয়াড়দের মধ্যে শীর্ষ র‌্যাঙ্কিংধারী। কোর্টে অবস্থান করে বুদ্ধিমত্তা প্রয়োগে পয়েন্ট সংগ্রহের জন্য পরিচিত হয়ে আছেন। এ পর্যন্ত তিনি তার খেলোয়াড়ী জীবনে চৌদ্দবার একক শিরোপা জয় করেছেন।